
PREFAŢĂ 


e rog să o citeşti la început! 


Cartea de faţă este scrisă pentru toţi cei care 
învaţă. Ea te va ajuta cu siguranță dacă eşti 
student dar va fi de mare folos şi pentru elevii din 
învățământul preuniversitar precum şi pentru toți 
aceia care urmează o formă sau alta de învă- 
țământ. Fie că te afli la sfârşitul unui ciclu de şco- 
larizare sau abia l-ai început, fie că eşti sigur de 
tine sau eşti temător, fie că ai succes ori eşti pre- 
dispus la nereuşită, puţinul timp consumat pentru a 
reflecta la modul în care înveţi va fi pe deplin 
răsplătit. 

Capacitatea de învățare nu este ceva cu care 
ne-am născut (aşa cum e, de pildă, însuşirea de a 
respira), ci este un ansamblu de deprinderi pe 
care ni le însuşim treptat. Totuşi, puţini dintre noi s- 
au gândit la "a învăța cum să înveţi”. Și mai 
puțini sunt aceia care au fost deja învăţaţi cum să 
înveţe. Acum însă, an cu an, cei care învaţă solicită 
din ce în ce mai stăruitor un îndrumător sau ghid 
despre cum se abordează în mod eficient 
problema  învă- ţării. _Tocmai__de_ aceea, unele. 
instituţii _de_învăţă- 5 

mânt organizează cursuri pe această temă. S-au 
scris deja diverse cărți despre tehnicile de studiu. 
Această carte "programată" îți propune să te fami- 
liarizezi cu câteva tehnici fundamentale de învă- 
fare, ceva mai repede decât o poţi face prin inter- 
mediul unui curs. 

Paginile următoare sper că te vor face să 
reflectezi critic asupra unui mod de învăţare a 
cărui eficacitate a fost probată deja de un mare 
număr de elevi şi studenţi. Pe lângă dobândirea 
unui limbaj adecvat în care să discuţi despre 
problemele de învăţare cu profesorii şi colegii 
tăi, vei avea prilejul să cercetezi câteva tehnici pe 
care am ales să le prezint în cartea de faţă. După ce 
le studiezi, vei putea, desigur, să le adaptezi la 
cerin- fele şi posibilităţile tale personale. 

Aceste tehnici se referă la planificarea şi 
folosirea timpului pentru învăţare, la utilizarea efi- 
cientă a unui manual, la îmbunătăţirea capacităţii 
de a citi şi a lua notițe, de a întocmi lucrări perso- 
nale şi de a te comporta la examene. Cea mai 
mare parte a cărții este "programată": ea solicită 
participarea activă şi permanentă a cititorului. 
Totuşi, două dintre capitole sunt 
în proză "normală" şi ţi se va cere ca acestora 
să le aplici ceea ce ai învățat din restul cărții. 


- Cum se foloseşte această carte: 


Aşa cum am spus, majoritatea paginilor care 

urmează sunt "programate". Aceasta înseamnă că, 
aşa cum poți observa chiar acum dacă răsfoieşti 
cartea, ele sunt împărţite (printr-o linie punctată, 
orizontală) în "chenare". Acestea nu sunt alese 
întâmplător, dimpotrivă: fiecare chenar constituie o 
unitate de învățare şi, în plus, fiecare îți cere să 
realizezi o anumită sarcină, ori să răspunzi la o 
întrebare. În cazul întrebării, răspunsul corect este 
trecut la începutul chenarului următor, sub linie. 

De exemplu, se poate cere să te gândeşti la 
cuvântul (sau cuvintele) care completează înţelesul 
unei fraze în care s-a lăsat un spaţiu (sau mai 
multe): 

Iar răspunsul corect se găseşte mereu la înce- 
Putul 


chenarului (acesta este răspunsul corect pentru 
chenarul ].) 


- Alteori îţi voi cere să alegi care dintre două sau 
mai multe cuvinte se potriveşte cel mai bine într-o 
frază. De exemplu: 

Răspunsul corect la acest fel de întrebare se va 
afla la (începutul / mijlocul / sfârşitul) chenarului 
următor. 


începutul 


„De asemenea, uneori îți voi pune o întrebare 
directă şi va trebui să hotărăşti răspunsul înainte 
CL, 

de a trece la chenarul următor unde poţi afla 
soluția propusă de mine. De exemplu: 

Unde te aştepţi să găseşti răspunsul la această 
întrebare? 

Imediat după linia punctată, deci la începutul 
acestui chenar! (Pe de altă parte, uneori se poate 
întâmpla ca răspunsul meu să fie diferit de al tău. 
În acest caz, desigur, vei hotări singur dacă ai 
sau nu dreptate.) 


Uneori îți voi pune o întrebare cum este cea de la 
Sfârşitul acestui chenar: o întrebare cu răspunsuri 
la alegere, avind două sau mai multe variante 
diferite. La acest tip de întrebări îţi voi da fie 
numai răspunsul corect (la începutul chenarului 
următor, ca de obicei), fie voi nota cu o literă 
fiecare răspuns (ca mai jos) şi, corespunzător răs- 
punsului pe care l-ai ales, vei căuta în chenarul 
următor paragraful notat cu litera corespunzătoare. 


.„ De ce crezi că o carte programată îți pune mereu 
întrebări? 

Ca să caute să te incurce 

Ca să te ajute să înveţi 

Ca să te verifice 
(Caută răspunsulin chenarul următor!) 
De ce citeşti paragraful acesta? Nu este notat cu 
A, B sau C, aşa încât nu corespunde cu nici unul 

dintre răspunsuri. Dacă doreşti să obţii tot ce se 
poate dintr-un program (sau din orice altă expu- 
nere despre acel subiect), caută indicaţiile care 
să te ajute să eviţi materialul ce nu-ţi este necesar! 
Altminteri vei irosi o groază de timp. Te rog să 
revii la chenarul 4 şi să hotărăşti pe care dintre 
paragrafele notate cu litere doreşti să-l citeşti! 


A. Sunt nevoit să-ți spun că ai greşit. Cu siguranță 
că nu voi încerca să-ți întind o cursă, aşa cum 
credeai! Toate întrebările mele vor fi absolut 
cinstite. lar dacă reflectezi cu ad 
evărat la problemele pe care ţi le voi pune, ar 
trebui să fii în stare să le rezolvi corect aproape de 
fiecare dată. Întrebările, fii sigur de asta, au un scop 
foarte important. Te rog să revii la chenarul 4 şi 
să cercetezi despre ce este vorba! 


B. Într-adevăr, acesta este scopul. Dacă citeşti ca să 
răspunzi la întrebări, întrebările te vor ţine vigilent, 
te vor ajuta să te concentrezi, îți vor îndrepta 
atenția spre ideile cele mai importante şi te vor 
face să-ți dai seama cât de bine le-ai înțeles. Pe 
scurt, întrebările te vor ajuta să înveţi. Treci, te rog, 
la chenarul 6! 


C. Verificarea nu este adevăratul scop! Întrebările 
pot fi considerate şi verificări dar numai în sensul 
că ele te ajută să exerciți un control al propriului 
tău progres: nimeni altcineva nu trebuie să ştie 

rezultatele pe care le-ai obţinut. Deci, întrebările 
dintr-un program nu au doar scopul de a-ți verifica 
cunoştinţele, ci au un rol cu mult mai important. 
Revino la chenarul 4 şi încearcă să stabileşti care 
este acela! 


- După cum vei fi observat, un răspuns greşit la o 
întrebare te poate duce la o nouă discutare a subi- 
ectului. În acest caz, uneori ţi se va cere să 
încerci din nou. 

Întrucât toate aceste întrebări sunt destinate 
să te ajute să înveţi, este important să le tratezi 
corespunzător: 

N.B. Întotdeauna să-ţi stabileşti răspunsul 
înainte de a-l confrunta cu cel corect, indi- 
cat în chenarul următor! 


Te rog încearcă să-ţi înfrângi tentaţia de a 
citi mai departe (dacă nu reuşeşti asta, vei 
învăța mai puţin)! Îţi recomand să acoperi 
pagina cu o foaie de hârtie pe care o poți 
deplasa cu mâna în josul paginii, descope- 
rind succesiv doar câte un chenar nou. Nu 
descoperi chenarul care urmează înainte de a 
fi stabilit răspunsul pentru cel precedent! 
Aşadar, dacă vei urma sfatul meu, veilnu vei 
putea afla răspunsul corect la această între- 
bare chiar în clipa de faţă. 


nu vei (Răspunsul ar fi fost acoperit.) 

7. Găseşte, deci, o foaie de hârtie sau de carton şi 
foloseşte-o ca să acoperi chenarul care urmează. 
Iată şi alte îndrumări şi sugestii care te vor 
ajuta să obţii cât mai mult din această carte: 

1. Citeşte capitolele în ordinea în care le-am 
numerotat. 

2. Fă o pauză între un capitol şi cel următor. 

3. Nu citi mai mult de două capitole pe zi. 

4. Eu arăt durata aproximativă necesară pentru 
fiecare capitol şi este înțelept să nu începi un 
capitol nou dacă nu dispui de acel timp. 

5. Dacă întrerupi studiul în cursul unui capitol, 
atunci, înainte de a relua de unde ai rămas, 
reciteşte chenarele anterioare pentru a-ţi reîm- 
prospăta memoria. 

6. Pentru eficacitate maximă, discută subiectele 
programului cu profesorii şi cu colegii, ori de 
câte ori ai ocazia. 

„„„. de ce să învăţ cum să învăţ? 
Simplu: ca să devin un "greu"! 


O mărturisire a editorului 
Te rog Să o citeşti doar dacă doreşti] D 


Cărţile sunt, spunea cineva, ca şi oamenii din existența 
noastră: cu unele ne întâlnim doar în treacăt, pentru o clipă 
sau două, apoi le uităm numele, chipul, timbrul... Cu altele 
suntem siliți să conviețuim, prin forța împrejurărilor; pe 
altele le ştim doar din auzite dar nu ne e dat să ne 
bucurăm vreodată de tovărăşia lor. În fine, cred că există 
cărți pe care le descoperim într-o zi ca din întâmplare, de 
care ne apropiem treptat, intrăm în dialog, iar în cele din 
urmă ne trezim cuprinşi cu totul de farmecul lor... Pe 
acestea le purtăm toată viaţa în noi! Chiar dacă nu ne mai 
gândim zilnic la ele, chiar dacă ne ies în cale doar atunci 
când ştergem praful adunat pe rafturile bibliotecii sau când 
căutăm o altă carte (să fie asta o nedreptate?!...), ceva 
profund din natura lor rămâne pentru totdeauna în ființa 
noastră. Simțim prezența lor vie, caldă, undeva în spatele 
gândurilor, în acel spaţiu intim, ferit de lama uitării... Aşa 
este pentru mine cartea pe care v-o propun astăzi. 

Când am citit-o pentru prima dată (să tot fie vreo 15 
ani de atunci, eram elev printr-a zecea) am parcurs-o ca pe 
un roman! Pe nerăsuflate, cu un amestec de uimire şi 
nerăbdare, convins că voi afla dintr-odată răspunsul la toate 
întrebările... (Mă străduiam mult să învăţ în acea vreme. Dar 
ce chin uneori, câte îndoieli în privința mea sau a vreunei 
materii căreia nu-i găseam rostul, cât timp irosit cu câte o 
lecţie pe care o consideram imposibilă! Ce fadă îmi părea 
atunci şcoala, ce atrăgător fotbalul, cinematograful sau 
ştrandul!... La urma urmelor, eram şi eu un elev ca mai toţi 
din liceele noastre.) Nu reținusem prea multe din acea primă 
lectură dar, când am terminat-o, un lucru îmi era clar: 
întâlnisem cartea care îmi arăta, în sfârşit, ce înseamnă 
să înveţi cu adevărat! Am hotărât imediat s-o reiau. Am 
recitit-o pe îndelete, sistematic, temeinic. lar rezultatele nu 


au întârziat să apară! Mă concentram mai bine, îmi 
aminteam ceea ce studiam cu mai multă precizie. Devenisem 
activ, lecțiile mi se păreau mai uşoare. Părea că totul se 
leagă! 


De atunci, cartea m-a însoțit permanent: am reluat-o ca 
elev de liceu, apoi ca student şi o revăd adeseori, acum, ca 
profesor. l-am învăţat şi pe elevii mei ceea ce învățasem eu 
însumi de la autorul englez. lar astăzi, i 
ată, graţie bunăvoinței lui Derek Rowntree, am satisfacția 
să-i asigur reapariția printre noi. 


Toţi cei care învăţăm avem nevoie de această carte! 
Ea ne destăinuie ceea ce şcoala neglijează (oare de ce?) 
adeseori: la şcoală, ştim bine, toţi ne învaţă totul şi de toate 
dar prea puţin învăţăm cum anume să învăţăm! 

Constantin Noica amintea cândva că şcoala cea mai 
bună este aceea care te învață să înveţi. Vă invit să 
reflectăm împreună cu Derek Rowntree la sensul acestor 
cuvinte!... 


e Problema 

e Ce înseamnă a învăța 

e Învățarea considerată ca muncă serioasă 
e Întrebări recapitulative 


Capitolul 1 / Problema 
Durata de studiu: aprox. 25 min 





PROBLEMA 


De ce, ai putea foarte bine să întrebi, ar fi de 
aşteptat ca să-ți petreci timpul citind şi gândind 
despre cum să înveţi? În definitiv, nu ţi-ai petrecut 
oare cea mai mare parte din viață învăţind? 

Poate că aşa este, dar eşti oare sigur că felul de a 
învăța pe care l-ai practicat până în prezent va da 
rezultate acum, când te pregăteşti pentru examene? 
De exemplu, iată câteva declaraţii despre cum se 
învaţă, făcute de un grup de elevi şi studenţi din 
Marea Britanie: 

Stau ore în şir la masa de lucru, dar cu prea 

puțin folos. 

Mi se pare că pierd prea mult timp cu unele 

discipline şi nu destul cu altele. 

Îmi este greu să încep; tot amân mereu. 

Este atât de dificil să-ți dai seama ce merită să 

înveţi. 

La prelegeri constat fie că nu iau deloc 

notițe, fie că scriu toate cuvintele pe care le 

rosteşte profesorul. 

Mi se pare că nu mă pot fixa mult timp asupra 

unui subiect. 

Nu am destul timp ca să pun totul la punct. 
Acestea sunt doar câteva exemple dintre numeroa- 
sele declaraţii asemănătoare. (Poate că vei reuşi 
chiar să mai adaugi unul sau două din experienţa 

proprie.) 
Câţi dintre aceşti studenți par să fie încrezători în 
capacitatea lor de a învăţa? 


Nici unul dintre aceşti studenți nu pare să fie 
foarte sigur de el în privința învăţării. (Şi nici nu 
constituie ceva neobişnuit prin asta.) 


Standarde mai ridicate 


Cum se face că numeroşi elevi trec prin şcoală fără 
prea multă bătaie de cap, pentru ca, ajunşi la liceu 
sau la facultate să întâmpine dificultăți serioase? În 
parte, explicaţia este că aici li se cere mai mult 
decât în ciclul de învăţământ anterior. Standardele 
sunt mult mai ridicate. Acela care a fost unul 
dintre cei mai buni elevi în şcoală poate constata 
că acum este sub medie, printre colegi care sunt 
mai buni decât el. Aşadar, pe scurt, munca depusă, 
care odinioară i-ar fi asigurat gradul A- sau Br, 
acum poate să-i asigure doar gradul C- sau D+. 
(Nota edit.: În Marea Britanie există un alt sistem 
de evaluare a performanțelor şcolare; gradul 
maxim este A, corespunzător notei 10 la noi.) 
Pentru a obține acelaşi succes şi la facultate vei 
avea nevoie să înveţi (mai puțin, tot atât, mai 
mult?) decât la şcoală. 





Mai mult 

1.3 Deci standardele mai ridicate te vor antrena la mai 
multă învățare decât în şcoală. Cu toate acestea, nu 
este vorba numai de volum, ci şi de felul cum 
înveţi, care trebuie să se schimbe. Dar de ce aşa? 
La şcoală toată activitatea îţi era organizată. Cu 
siguranță că ai avut: 

1) orar complet; 

2) lecţii obligatorii în clasă; 

3) perioade de pregătire individuală; 

4) lecţii speciale de făcut acasă, în cele mai multe 
seri; 

Pe lângă toate acestea, ştiai probabil că profesorii: 
5) îţi vor urmări cu atenţie progresul zilnic; 

6) vor depista şi corecta imediat orice rămânere în 
urmă; 

7) se vor oferi chiar cu bunăvoință să te mediteze 
dacă există vreun risc de eşec la examen. 

Pe scurt, nu trebuia să te preocupi prea mult 
de modul cum să-ţi foloseşti timpul de lucru şi ştiai 
că profesorii se vor asigura în fiecare moment că ai 
învățat. 

Ai putea spune că toate acestea sunt valabile şi la 
facultate? 


Nu, cu siguranță că la facultate activitatea îți este 
organizată altfel. 


Eşti răspunzător 


1-4 Acum ți s-a dat mult mai multă răspundere în 

învăţare. Petreci cu mult mai puţin timp la cursuri 
şi este greu de crezut că orarul la facultate îți poate 
sugera când ar trebui să înveți acasă. Poţi să-ţi 
foloseşti timpul liber cu mult spor pentru lucru şi 
odihnă, ori să-l iroseşti nefăcînd nimic care să fie 
destul de mulțumitor. Ţi se cere să-ți programezi 
singur ocupațiile. 

Profesorii pot să-ți dea câteva săptămâni ca să 
faci o lucrare personală scrisă şi probabil că, până 
în ziua fixată pentru a o preda nici unul nu va 
verifica să vadă cum te descurci. Ți se va indica un 
volum amplu de bibliografie nouă de consultat, 
probabil fără să ţi se spună că anumite texte trebuie 
să fie citite într-o anumită ordine. Cât de conştiin- 
cios te ocupi de aceste probleme de studiu, asta te 
priveşte personal. 


Pe scurt, dacă reuşeşti sau nu reuşeşti să 
înveţi, faptul depinde în primul rând de: 

A - cât de bine poți să înveţi? 

B - cât de bine pot să predea profesorii? 
A. E adevărat că profesorii pot contribui la 
crea- rea unui mediu stimulator pentru învăţare 
dar asta nu e totuna cu a te învăța cum să 
studiezi. Încear- că să-ți creezi tehnici proprii de 
învățare, să-ţi stabileşti obiective proprii şi să fii 
propriul tău îndrumător! Profesorii te vor sprijini 
şi chiar îţi vor stimula eforturile, însă răspunderea 
învățării îți aparține. Treci la chenarul 1.6! 


1.6 


B. Dacă într-adevăr crezi aşa ceva, mai bine 
aruncă de pe acum prosopul sau fii gata să faci o 
cotitură hotărâtoare. În învățământul superior, în 
mod foarte corect accentul se pune pe studentul 
care învaţă, mai curând decât pe profesorul care 
predă. Te rog să reciteşti paragraful A înainte de a 
trece mai departe! 


Cum înveţi? 


Pentru a te ajuta să-ți dai seama de modul actual 
de învăţare, iată un chestionar rapid. 

Examinează cu atenție fiecare întrebare şi răspunde 
cinstit, scriind "da" sau "nu". 

1. Îţi stabileşti un orar sau program de studiu 
pentru fiecare zi? 

2. Dacă îţi stabileşti un orar, reuşeşti să îl respecţi 
în totalitate? 

3. Înveţi de obicei în acelaşi loc? 

4. Ţi se pare dificil să te apuci de lucru la înce- 
putul perioadei de cursuri? 

5. Termini la timp lucrarea scrisă? 

6. Te străduieşti să iei parte la dezbaterile din 
timpul cursurilor chiar dacă profesorul nu te solicită 
în mod expres? 

7. Dacă întâmpini dificultăți la învăţare, discuţi 
despre asta cu profesorii sau cu psihologul liceului 
(facultății)? 

8. Cauţi vreodată să-ți analizezi munca de învăţare 
doar ca să-ţi dai seama unde s-ar putea să ai 


dificultăți? 

9. Atunci când te hotărăşti să înveţi o lecţie, faci 
mai întâi o răsfoire a materialului şi abia apoi treci 
la citirea amănunţită? 

10. Treci frecvent peste tabele şi grafice atunci 
când le întâlneşti într-un text? 

11. Dacă întâlneşti un cuvânt pe care nu îl cunoşti, 
consulți un dicţionar? 

12. Crezi că elevii care învaţă bine se bazează în 
primul rând pe memorie? 

13. Când iei notițe foloseşti prescurtări (adică o 
serie de cuvinte-cheie şi de fraze, în loc de text 
continuu)? 

14. La ore (cursuri) iei notițele atât de repede pe 
cât poţi să scrii? 

15. Păstrezi la un loc toate notițele referitoare la o 
disciplină? 

16. Foloseşti intenţionat cunoştinţele dobândite la 
un curs ca să te ajute la un alt curs; stabileşti 
frecvent conexiuni între lecţii diferite? 

17. Când trebuie să memorezi ceva, cauţi de obicei 
să realizezi acest lucru într-o singură şedinţă de 
lucru? 

18. Găseşti că e greu să-ți exprimi părerile în scris? 
19. Dacă eşti supus pe neaşteptate unui examen sau 
unui test, obţii o notă mică? 

20. Stai până târziu să înveţi în noaptea dinaintea 
examenului? 

Scrie mai întâi răspunsurile înainte de a trece la 
chenarul următor! 

1.8 


Capitolul 1 / Ce înseamnă a învăţa 





Chestionarul la care ai răspuns acum se bazează pe 
acela care a fost încercat cu un mare număr de 
studenți. Studenţii merituoşi, mult mai des decât cei 
slabi, au avut tendința să dea răspunsurile urmă- 
toare: 


1. Da 2.Da 3. Da 4.Nu 5.Da 6.Da 
1. Da  8.Da 9. Da 10. Nu 11.Da 12.Nu 
13. Da 14. Nu 15. Da 16.Da 17.Nu 18.Nu 
19. Nu 20. Nu 


Dacă reciteşti întrebările, ca şi aceste răspunsuri, 
poate îți vei forma o idee despre modul de învăţare 
care duce la succes. Dacă aceste răspunsuri se deo- 
sebesc mult de cele pe care le-ai dat, e bine să-ţi 
modifici deprinderile de învăţare. 


CE ÎNSEAMNĂ A ÎNVĂȚA 


Înainte însă de a începe discutarea problemelor de 
învăţare şi ce se poate face pentru a o simplifica, 
mai bine vom încerca să ne punem de acord cu 
privire la ce înseamnă a învăţa. 

Poate că învăţarea o practici de atât de mult timp, 
încât nu te-ai mai gândit să-i dai o definiție. Ei 
bine, încearcă acum: Ce înseamnă a învăţa? 

Scrie o definiţie înainte de a trece la chenarul 
următor! 


Din păcate, nu pot spune care este definiția pe care 

ai dat-o. Totuşi, o poți compara cu definițiile urmă- 
toare. Cu care dintre aceste definiții ale învăţării 
eşti cel mai mult de acord? 

A. Să audiezi o serie de prelegeri şi să te apuci de 
lucru. 

B. Să ţi se predea tot ce trebuie să ştii despre un 
subiect. 

C. Să memorezi principalele teme dificile. 

D. Să urmăreşti sistematic înţelegerea. 

E. Să pregăteşti trecerea unui examen dificil. 

F. Să-ţi dedici toate gândurile şi resursele pentru a 
învăţa. 

G. Nu pot fi de acord cu nici una dintre aceste 
definiţii. 


A. În acest caz ai luat o atitudine oarecum pasivă. 
A urmări o expunere constituie deseori o parte a 
învățării, însă nu o parte necesară. Dacă erai 
destul de hotărât ca să-ţi alegi propriile obiective 
pentru învăţare şi să stabileşti modul în care să le 
realizezi, nu ai fi urmat pe nimeni şi totuşi ai fi 
învățat. Cum aşa? Te rog să revii la chenarul 
1.8 şi să examinezi celelalte definiţii! 

B. Credeam că ne-am înţeles: acum porți răspun- 
derea învăţării. Renunţă la pretenţia de a ţi se 
preda totul: timpul acela a trecut! Învăţământul 
superior te obligă în mare măsură să te descurci 
singur. (În plus, nimeni nu a învăţat vreodată 
"tot ce trebuie să ştie” despre un subiect.) Te rog să te 
reintorci la chenarul 1.8 şi să cauţi o definiţie 

mai realistă! 

C. Aceasta este mai curând o definiţie bună pen- 
tru "toceală” decât pentru învăţare. Nu eşti un 
burete apt doar să absoarbă fapte şi cifre. Eşti o 
ființă omenească avind însuşirea de a gândi şi a 
înțelege ideile. Toate informaţiile de care avem 
nevoie le putem păstra în cărți, pe filme, în calcu- 
latoarele electronice: rolul omului nu este de a 
înmagazina informaţiile, ci de a le folosi în mod 
diferențiat şi constructiv. Va trebui ca metodele pe 
care le aplici pentru a învăța să reflecte această 
accentuare. Te rog să revii la chenarul 1.8 şi să 
cauţi o definiție mai bună! 

D. Această definiție pare să fie cea mai bună 
dintre toate (deşi poate că nu tot atât de bună ca 
aceea pe care ai dat-o tu). Ea evidenţiază impor- 
tanța înțelegerii (mai curând decât a simplei 
aduceri aminte). Indică rolul activ al studentului: 
acela de a urmări singur realizarea obiectivelor de 
studiu în loc să se lase condus de profesori. De 
asemenea, introduce cuvântul "sistematic", ce impli- 
că aprecierea chibzuită a mijloacelor de a atinge 
un scop specificat. Treci, te rog, la chenarul 1.10! 
E. Este un lucru bun să ai scopuri bine definite, 
însă învățarea trebuie să-ți servească mai mult 
decât să-ți permită doar să treci un anumit exa- 
men. Învățarea "în vederea examenului” poate 
foarte uşor să se transforme în toceală. Nu este 
destul numai să "înghiţi" informaţiile pe care să le 
"reverşi” mai târziu în sala de examen. 


Învățarea 

va trebui să te antreneze la a gândi şi a înţelege 
subiectul, iar reuşita la examen va fi doar un 
rezultat auxiliar al acestor activităţi. Te rog să te 
întorci la chenarul 1.8 şi să cauţi o definiție mai 
bună! 

F. Ei bine, ai evidențiat măcar gândirea şi 
folosirea 

efortului, însă am impresia că depăşeşti măsura. Ar 
fi un fel foarte chinuitor şi sărăcăcios de a învăţa 
dacă nu ţi-ai păstra nici un gând sau o rezervă de 
energie pentru alte activităţi omeneşti, de exemplu 
pentru distracție şi odihnă. Te rog să revii la che- 
narul 1.8 şi să cauţi o definiție ceva mai puțin 
totalitară! 

G. Eu aş fi gândit că avem aici o colecţie de 
păreri destul de acceptabile. Poate că există două 
sau mai multe şi nu te poți hotări pe care dintre 
ele să o alegi. Poate că definiția pe care o dai este 
atât de diferită, încât nimeni altcineva nu putea să 
o fi prezis. Propun să foloseşti prima ocazie ca să 
discuți împreună cu profesorii sau colegii tăi 
definiția pe care ai dat-o învăţării. Ai putea, de 
asemenea, să revezi cu folos toate paragrafele pre- 
cedente (comparind pe fiecare cu răspunsul res- 
pectiv) înainte de a trece la chenarul 1.10. 


Învăţarea te îndeamnă să-ţi fixezi scopuri şi să-ţi 
alegi metode, să rezolvi probleme, să faci încercări 
sau experiențe, să culegi informaţii, să deosebeşti 
faptele de păreri, să compari faptele şi să cântăreşti 

Derek Rowntree - Învață cum să 


(Remarcabilă caracterizare a învăţării! Încearcă să 
desfăşori aceste acţiuni ca să te asiguri că înveţi 
cu adevărat! - nota edit.) 

Ea îți cere să analizezi şi să critici nu numai 
propriile tale idei, ci şi pe acelea ale altor oameni. 

Va trebui să întocmeşti notițe concise şi recapi- 
tulări care să te ajute să-ți aminteşti şi să-ți limpe- 
zeşti gândurile; va trebui să te exprimi în mod clar 
şi precis în scrierea lucrărilor personale. 

De fapt, vei folosi toate resursele critice de 
care dispui pentru a prelucra rapid şi eficace infor- 
maţiile atunci când îți croieşti drum spre scopuri 
definite. Dacă, în vederea continuării discuţiei, 
accepți definiția precedentă pentru învăţare, cât 
timp crezi că vei învăța? 


Ei bine, ţi-am cerut părerea. A mea este că 
“învățarea” este un lucru pe care va trebui să-l 
faci tot restul vieţii. (Probabil că mereu vei culege şi 
aprecia idei noi, le vei corela cu ceea ce ştiai şi 
poate le vei explica şi altora.) 


ÎNVĂȚAREA CONSIDERATĂ CA MUNCĂ 
SERIOASĂ 


Învăţarea este în parte o atitudine mentală dar este 
totodată o muncă serioasă care, la fel ca oricare 
alta, posedă propriile ei abilități şi deprinderi de 
lucru ce trebuie să fie învăţate. Desigur, este nevoie 
de timp şi bătaie de cap ca să înveţi cele mai 





eficace moduri de a efectua orice muncă, astfel 
încât să nu faci un lucru de mântuială. Dar, odată 
învăţate, deprinderile bune de muncă economisesc 
pe viitor mari cantități de timp (din timpul tău). 
Sincer vorbind, învăţarea va fi totdeauna o muncă 
serioasă. Însă tehnicile studiului eficient vor face ca 
această muncă să fie: 

A mai grea? 

B mai uşoară? 

C inexistentă? 

D productivă? 


1.12 A. Numai în înțelesul că, este mai greu la început 
să înveţi a înota craul sau bras, atunci când tot ce 
ştii este să calci apa. Dar când ai învățat metoda 
mai eficientă poți să avansezi mult mai repede. 
Tot aşa este şi cu tehnica învăţării. Revino la 
Chenarul 
1.1] şi chibzuieşte din nou la răspunsul 
dat! 

B. Poate că ai dreptate într-o anumită măsură. 
Tehnicile eficiente de studiu îți vor permite să obţii 
rezultate mai bune într-un timp mai scurt şi este 
foarte posibil să te simți mai puţin stresat decât 
înainte. Cu toate acestea, eu cred că te vei simţi 
totuşi lucrind din greu, însă cu încurajarea de a 
şti că obţii rezultate. Citeşte paragraful D care 
urmea- ză mai jos! p 

C. Wici vorbă de aşa ceva! Învăţarea cere o 


Ro Is goe 


grea. Totuşi, 
fructuoasă; 


MUNCA rea nu este 


întotdeauna 

poate fi îndrumată greşit şi atunci nu dă rezultate. 
Scopul tehnicilor eficiente, în învățare ca şi în 
oricare altă ocupaţie, este de a conduce la certitu- 
dinea că munca ta încordată nu este inutilă. Poate 
că va trebui să munceşti tot aşa de greu, însă 
vei avea încrederea că obţii rezultate. Te rog să 
revii la chenarul 1.1] şi să alegi un răspuns mai 
bun! 


D. Tehnicile eficiente vor face munca grea 
mai 


productivă. Adică, pentru un volum dat de muncă 
vei obține mai multe realizări. Cantitatea şi cali- 
tatea rezultatelor se vor îmbunătăţi. Vei realiza mai 
mult într-un timp dat. În loc de a trage din greu 
simțind totuşi că lucrul te copleşeşte, vei munci din 
greu avînd satisfacția de a şti că obţii rezultate. 
Treci, te rog, la chenarul 1.13! 


Importanţa motivaţiei 


Există obstacole pe care trebuie să le înfruntăm. Nu 
toți studenții sunt într-adevăr pregătiți să depună 
efortul intelectual şi munca necesare pentru a-şi 
forma deprinderi noi de învăţare. Unii cred că pot 
să se descurce aşa cum sunt. Aceştia, pur şi simplu, 
nu au o motivaţie pentru învăţare. 

Lipsa de motivaţie este, evident, un duşman de 
moarte al învăţării eficiente. Ea duce la apatie, 
plictiseală şi la o dorință generală de a amâna totul 
pentru o altă zi. Studenții fără motivaţie sunt lipsiți 
de imbold şi de imaginaţie, iar la ei spiritul de 

spune (şi asta în silă). Nu se pot concentra şi 
întâmpină dificultăți ca să-şi reamintească cele ce 
au învăţat. 

Cunoşti studenți care să se conformeze acestei 
descrieri? Ai vreo idee de ce sunt lipsiţi de moti- 
vaţie? 


Este aproape sigur că trebuie să cunoşti câțiva 
studenţi care consumă cam puţină energie sau 
imaginaţie în munca de învăţare. Totuşi, nu întot- 
deauna este uşor să spui de ce. 


O primă justificare pentru motivaţia slabă a unui 
anumit student poate fi faptul că el nu mai este 
îmboldit de către profesorii săi din şcoală şi nu ştie 
exact cum să se descurce acum, când trebuie să se 
gândească şi să se planifice singur. 

O altă cauză ar putea fi lipsa de scop: poate că 
el nu are scopuri sau obiective spre care să tindă. 
Înainte de a trece la chenarul următor, opreşte-te un 
moment şi răspunde la această întrebare: 

De ce ai venit la facultate? 


Există multe răspunsuri posibile şi eşti singurul 
care îți cunoşti propriul răspuns. 


lată câteva dintre cele posibile: 
1. Pentru că vreau să îmi mulţumesc părinţii/ 
profesorii / prietenii / rudele etc. 

2. Pentru că am reuşit bine în şcoală. 

. M-a atras viaţa socială. 

4. Deoarece doresc să devin învăţător / sudor / 
medic / instalator etc. 

„Nu ştiam ce altceva să fac. 

„ Ca să-mi completez educaţia. 

7. Ca să îmi completez cunoştinţele din dome- 

niul de specializare care mă interesează. 


(95) 


Nu 


Evident, este probabil că toate aceste justificări 
pentru înscrierea la facultate nu-l vor determina pe 
student să ia în serios munca de învăţare. 

1. Care este justificarea cea mai puțin probabilă, în 
sensul de a sprijini motivaţia unui student? 

2. Care este cea mai probabilă, în sensul de a i se 
impune ca motivaţie? 


1. Probabil varianta 5, urmată imediat de 3. 

2. Aproape sigur variantele 4 sau 7, împreună 
cu 

varianta 6 (oarecum pe locul al doilea). 


Oricare ar fi valoarea altor justificări posibile 
pentru prezentarea la facultate, studentul care 
urmăreşte să-şi facă o profesie (4) sau să-şi com- 
pleteze cunoştinţele în domeniul său de specia- 
lizare (7) este acela care, cu cea mai mare proba- 
bilitate, îşi va forma o atitudine profesională față 
de munca de învăţare. 

Desigur că, lipsa de interes pentru domeniul 

slabe a unui student. Ce ai recomanda să facă un 
student dacă el ar fi în mod sigur lipsit de interes 
față de întregul domeniu al specializării sale? 


Studentul pe care nu-l interesează nimic din 
domeniul ales al specializării ar putea foarte bine 
să fie sfătuit să renunţe la el imediat şi să înceapă 
a căuta ceva care l-ar putea satisface. 


Totuşi, uneori unele aspecte ale domeniului de 
specializare sunt mai puţin interesante decât altele. 
Trebuie să învăţăm să ne obişnuim şi cu situația 
aceasta. Ne revine sarcina de a acorda interes păr- 
ților plicticoase, altminteri acestea vor dăuna per- 
formanţei noastre în domeniul ales. 


Care ar fi cea mai bună cale de a trata aceste părți 
neinteresante ale domeniului de specializare? 

a) Să nu le iei în seamă, sau 

b) Să le laşi deoparte pentru mai târziu, sau 

c) Să te ocupi de ele. 


c. Să te ocupi de ele. 


Să fii deosebit de activ pentru disciplina care te 
atrage cel mai puţin! Încearcă să afli de ce este 
importantă. Discută cu profesorii şi studenţii pe 
care îi interesează disciplina respectivă: ce îi face 
să fie atraşi? (Entuziasmul altora poate fi uneori 

contagios.) 

Atacă subiectul din diferite puncte de vedere. 
Nu te mărgini la un singur profesor sau la un 
singur manual: află cum îl abordează alţi profesori; 
răscoleşte biblioteca şi caută cărţi care să te fami- 
liarizeze cu materia respectivă! 

În primul rând, încearcă să legi subiectul nein- 
teresant de altceva care te interesează cu adevărat. 
(La predare, aceasta trebuie să se facă pentru alţii, 
iar când înveţi, trebuie s-o faci pentru tine.) 
Aminteşte-ţi că învăţarea este în fond o asociere şi 
cu cât posezi mai multe cunoştinţe şi ai mai mult 
interes, cu atât vei avea mai multe elemente cu 
care să asociezi ideile noi. 


Aşadar, cu cât ai învățat mai mult, cu atât îţi 
va fi (mai greu / mai uşor?) să înveţi lucruri noi. 


mai uşor 


Se pare că ideile noi sunt "dificile" ori neinte- 
resante atunci când nu ai "cuiere" (cunoştinţe) de 
care să le agăţi. Crearea acestor "cuiere" (constru- 
indu-ţi baza pentru un subiect) pare grea la început, 
însă cu timpul va deveni din ce în ce mai uşoară, 
chiar plăcută. Nu există o motivaţie mai bună decât 
aceea de a vedea că ai făcut progrese! 

Deci, nu întotdeauna ne putem baza pe inte- 
resul care acţionează ca stimul; în unele cazuri 
trebuie să considerăm interesul drept fruct al 


învățării. Dacă un subiect vital nu a devenit încă 
interesant, îți revine sarcina de a-l face să fie aşa, 
printr-un efort de voinţă şi prin angajare. 


N.B. Înainte de a trece la chenarul următor, 
opreşte-te câteva momente ca să notezi, pe scurt, 
punctele principale pe care ţi le aminteşti din 
acest capitol! 





Costele, ăsta micu” zice 
să mai faci şi-o recapitulare! 

Derek Rowntree - Învață cum să 
ÎNTREBĂRI RECAPITULATIVE 


Cele şase chenare care urmează cuprind întrebări 
care te vor ajuta să-ţi verifici memorarea punctelor 
principale din acest capitol. Dacă găseşti că unele 
întrebări sunt prea grele, te poate ajuta recitirea 
chenarelor indicate între paranteze, la sfârşitul între- 
bării. 


Care sunt cele două deosebiri principale între a 
învăţa la şcoală şi a învăţa la facultate (chenarele 
1-5)? 


Vei fi confruntat cu standarde mai ridicate şi 
va trebui să-ți asumi mai multă răspundere pentru 
ceea ce înveţi. 


Cum ai defini învăţarea? (chenarele 6-10) 


Oricare ar fi definiția pe care o dai, sper ca ea să 
implice un rol activ al studentului, o manieră 
sistematică de învățare şi importanța înţelegerii 
(mai curând decât a memorării). 


Când crezi că vei renunța să "înveţi" în sensul pe 
care l-ai dat acesteia? (chenarele 10-11) 


Sper că niciodată! 
35 

Capitolul 1 / Întrebări 
recapitulative 


Dacă înveţi tehnicile de studiu, te aştepţi: 

a) să înveţi fiecare subiect exact în acelaşi mod? 
b) să-ți petreci mai mult timp învățînd? 

c) să realizezi mai mult într-un timp dat? 

d) să înveţi totul fără efort? (chenarele 11-12) 


c) să realizezi mai mult într-un timp dat. 


Care sunt cei doi dintre următorii studenți ce vor 
avea cea mai bună motivaţie pentru învăţarea teh- 
nicilor eficiente de studiu? 


l. 


Un bărbat care a obţinut rezultate bune la şcoală 
şi al cărui scop principal de înscriere la facultate 
este acela de a deveni căpitanul echipei de 
fotbal, ca şi al celei de crichet. 

O fată care a avut întotdeauna o pasiune pentru 
arheologie şi care doreşte să facă cercetări după 
ce termină facultatea. 


„ Directorul comerţului exterior, care este plătit de 


întreprinderea sa pentru a învăţa franceza şi ger- 
mana şi consideră că perspectiva carierei sale 
depinde de media generală pe care o obţine. 


. Bărbatul de vârstă mijlocie care îşi dă seama că 


nu a reuşit în viață, însă crede că totul se va 
îndrepta dacă va putea să intre la facultate ca să 
se specializeze într-un domeniu oarecare. 
(chenarele 14-16) 


Derek Rowntree - Învață cum să 


1.25 Ce trebuie să facă un student dacă îşi dă seama că 
nu-l interesează domeniul de specializare ales? 
(chenarele 17-19) 


Dacă numai câteva părți din domeniul ales 
sunt neinteresante, trebuie să caute noi mijloace 
de a le face să fie interesante: să consulte pe alți 
profesori, să citească alte cărţi, să le asocieze cu 
ceea ce îl interesează etc. Dacă aproape tot 
dome- niul nu i se pare interesant, trebuie să se 
gân- dească în mod serios să renunțe la el. 


Când eşti gata, treci la capitolul 2! 

Urmează, oare, un capitol greu? 


CU IN 


să ițio rgan iziazin ca 
deinvățare? 


Cât timp să înveţi 
Întocmirea unui orar 

Cum să-ţi foloseşti orarul 
Lista activităţilor zilnice 
Cum să-ți revizuieşti orarul 
Întrebări recapitulative 


2.1 


Capitolul 2 


Durata de studiu: aprox. 35 min. 


De ce te îngrijorezi? 


Dacă te asemeni în vreun fel cu majoritatea studen- 
ilor, atunci ai avut de suferit din cauza uneia sau a 
mai multora din următoarele probleme de învăţare: 
1. Ai impresia pur şi simplu că nu ai făcut tot ce 
trebuia. 

2. Toată munca ţi-o faci cu întreruperi dese şi 
obositoare. 

3. Ai nevoie de mult timp ca să începi o perioadă 
de învăţare. 

4. Pierzi timp sărind de la un obiect de studiu la 
altul. 

Există o singură cale ca să rezolvi sau (chiar 
mai bine) să eviţi astfel de probleme ce te frământă. 
Această cale, experimentată cu succes de mii de 
elevi şi studenţi constă în planificare şi organizare. 
Trebuie să planifici: cât timp îți este necesar să 
acorzi pentru învățare; când şi ce discipline vei 
învăța; ce ai de gând să realizezi în fiecare şedinţă 
destinată studiului. Trebuie să organizezi astfel 
lucrurile, încât aceste scopuri să poată fi atinse. 

Cu o planificare eficace poţi să obţii mai mult, 
într-un timp (mai scurt / egal / mai lung?) 


mai Scurt (Eşti sigur că vei face mai mult în 
acelaşi timp.) 

Derek Rowntree - Învață cum să 


CÂT TIMP SĂ ÎNVEȚI? 





Primul pas pentru a-ți organiza munca este să 
stabileşti timpul pe care îl ai la dispoziţie. Evident, 
într-o săptămână există 7x24=168 ore, însă nu toate 
vor fi disponibile pentru a învăţa. 

În fiecare zi vei consuma aproape o treime 
din timp pentru somn şi poate câteva ore pentru a 
mânca şi pentru alte ocupaţii casnice necesare. De 
asemenea, în cele mai multe zile va trebui să faci 
diferite drumuri şi să participi la unele prelegeri şi 
cursuri (ori să te duci la serviciu, dacă nu eşti 
numai student). Eşti singurul care poţi să socoteşti 
şi să stabileşti cât timp îţi va rămâne din cele 168 
ore ale săptămânii. 

Rămâne să hotărăşti modul în care timpul 
rămas va trebui să fie distribuit între ............... Şi 
odihnă. 


Odihna şi activităţile distractive (sport, dans, 
conversaţie, cluburi şi asociaţii, cinema şi teatru, 
vizite etc.) sunt vitale pentru o permanentă bună- 
stare şi trebuie să le păstrezi în orarul pe care ţi-l 
faci. Din fericire, cu cât îţi planifici mai mult 
munca, cu atât vei găsi mai mult timp liber pentru 
relaxare. Fiecare săptămână îți permite: 

1. Cel puţin o zi neocupată (complet liberă). 

2. Poate o dimineaţă, o după-amiază şi o seară 

Capitolul 2 / Cât timp să 
inveți 





libere (de preferat în zile diferite). 

Chiar şi atunci când ai adunat la un loc timpul 
pentru masă, somn, deplasări, cursuri şi pentru 
perioadele neocupate, vei constata că ţi-a rămas 
încă la dispoziție un timp apreciabil. lată cazul lui 
Bill Smithers ale cărui ocupaţii săptămânale sunt: 


somn 56 ore 
mese 21 
deplasări 12 
cursuri 24 
recreaţie (2 zile lucrătoare) 20 
TOTAL: 133 


(probabil mai mult decât foloseşti tu?) 


Scăzute din cele 168 ore ale săptămânii, acest 
student dispune în mod teoretic de încă ............... 
ore pe care le-ar putea folosi pentru a învăţa. 


35 ore (Acest student consumă de fapt mai mult 
timp decât majoritatea studenţilor pentru mese, 
deplasări şi participare la cursuri. Dacă îţi socoteşti 
singur repartiția timpului, vei constata - în cazul că 
nu ai şi un serviciu - că îți rămân ceva mai mult 
decât 35 ore disponibile.) 


Dar să privim lucrurile în față: puţini studenți au 
folosit vreodată 35 ore săptămânal pentru a învăţa 
acasă, cu excepţia perioadei de agitaţie finală 
pentru pregătirea examenelor. 

Aşadar, cât timp ar trebui să foloseşti pentru 

Derek Rowntree - Învață cum să 
învățare? Eu propun să-ți planifici pentru început 
un minim de 40 ore de lucru săptămânal care să 
includă prelegeri, seminarii, lucrări practice şi toate 
celelalte activități programate la care trebuie să 
participi, precum şi învăţarea acasă. 





Astfel, Bill Smithers, cu cele 24 ore de cursuri, ar 
trebui să folosească minimum ............... ore pentru 
a învăţa acasă. 


16 ore (Asta îi asigură un total săptămânal minim 
de 40 ore de lucru.) 


Observă că am pus accentul pe intervalul minim de 
timp! Treptat va trebui să poți lucra cu mult mai 
mult decât 40 ore pe săptămână. Dar nu este bine 
să porneşti cu un plan prea ambițios, de care nu 
este posibil să te ţii la început. 

Este mult mai bine să porneşti cu un plan de 
lucru modest şi să-ţi formezi deprinderi bune de 
muncă; pe urmă, de îndată ce ai căpătat obişnuința 
de a studia sistematic şi cu succes, vei constata că 
poţi să adaugi ici şi colo câteva ore fără să te 
"sufoci" câtuşi de puţin. 

În care trimestru este cel mai probabil să ai 
nevoie de a învăţa mult peste 40 ore săptămânal? 

Ei bine, probabil vei avea nevoie să pui 
accentul pe efort în orice trimestru în care ai un 

examen sau o lucrare practică pe teren; iar în 
ultimele două trimestre ale perioadei de 
şcolarizare se poate foarte bine să doreşti 50 ore 
săptămânal sau mai mult. 


ÎNTOCMIREA UNUI ORAR 


Nu te mulțumi să spui "Atunci e-n regulă, am să 
fac 40 ore pe săptămână!" şi să speri că totul va 
ieşi cum trebuie. Ca să fii sigur că îţi atingi 
baremul necesar, vei avea nevoie să-ți întocmeşti 
un orar. 
În primul rând stabileşte: 
1. Exact câte ore sunt disponibile pentru învățat 
acasă? 40 minus orele de curs = probabil între 
15 şi 30 ore. 
2. Cum trebuie să fie distribuite aceste ore într-o 
săptămână? 
3. În care părţi ale zilei trebuie să le foloseşti? 
4. Cum trebuie să fie repartizate pe obiecte aceste 
ore? 
5. Care este durata minimă pentru o şedinţă de 
învăţare? 
Să răspundem mai întâi la ultima întrebare. Care 
este cea mai scurtă şedinţă de învăţare utilizabilă? 
Propun să iei ca unitate de măsură a timpului de 
studiu durata normală a unui curs la facultate, 
în felul acesta vei fi în stare să foloseşti în cele 
mai bune condiții posibile timpul liber dintre 
cursurile pe care le frecventezi. 
Propun deci ca şedinţele de studiu să ţi le 

eventual 45-90 minute? 


Gândeşti cumva: "Dar nu pot să realizez nimic în 
45 minute." Această înseamnă că de obicei trebuie 
să pierzi 10 din cele 45 de minute ca să te hotă- 
răşti ce să faci în celelalte. De îndată însă ce te-ai 
deprins să-ți planifici ceeea ce doreşti să faci 
înainte de a sosi timpul să studiezi, vei constata că 
poţi folosi cu spor chiar şi intervale scurte de timp. 

Aşadar, poate că îţi trebuie 18 ore pentru 
învățat şi urmează să cauţi în orar "ferestre" de 
câte 45 minute sau mai mult. Ca să-ţi atingi 
baremul va trebui ca mai multe dintre aceste 
ferestre să le repartizezi pentru studiu. Prin urmare, 
îți vei organiza astfel timpul, încât lunea dimineață 
să studiezi 45 minute, lunea seara 2 ore, marţea 
după-amiază 1 1/2 ore ş.a.m.d. 

Care dintre aceste două planuri posibile ar fi 
cel mai indicat să te ajute să utilizezi cu folos 
timpul de studiu de lunea dimineaţă? 

a) Să hotărăşti a folosi 45 minute pentru a învăța 
în general, sau 

b) Să hotărăşti a folosi 45 minute pentru a învăța 
la matematică. 

b) Te hotărăşti a folosi 45 minute pentru a 

învăța la matematică. 





- Invaţă mai întâi la mate! ... 
- Ba, mai bine la muzică! 

Derek Rowntree - Învață cum să 





Ce să înveţi? 


Planificarea folosirii timpului de învățare este un 
mijloc sigur de a te ajuta să-l întrebuințezi în mod 
productiv. Timpul pentru învăţat să-l atribui 
totdeauna unor obiecte precise, nu doar învățării în 
general! 

Dar cum îţi repartizezi timpul la diferitele 
obiecte de învățământ? Evident, unele necesită mai 
mult timp din cauză că sunt mai importante pentru 
domeniul tău de specializare sau pentru că implică 
mult de citit ori de redactat. 

De asemenea, poţi hotărî acordarea priorităților 
în raport cu cât de uşoare găseşti că sunt diferitele 
discipline alese. Încearcă să întocmeşti o listă a 
acestora, începînd mai întâi cu acelea pe care le 
găseşti că sunt cele mai grele şi la urmă cele care 
te necăjesc cel mai puţin. Presupunînd că toate 
obiectele de învățământ au aceeaşi importanță, 
acelea care se află la (începutul/sfârşitul) listei vor 
trebui să ocupe o parte mai mare din timpul 
rezervat pentru studiu. 


Începutul 


Vorbind în general, este înțelept să-ţi ocupi mai 
mult timp cu cele mai grele obiecte de învățământ. 
Totuşi, să-ţi revezi listele la fiecare 2-3 săptămâni, 
căci pe măsură ce avansezi, problemele dificile se 
vor deplasa probabil de la un obiect la altul. 

Când să înveţi 


Astfel va trebui să fii în stare să-ți repartizezi 
timpul de studiu pentru diferitele obiecte de pe 
listă. Însă, în ce loc din orarul săptămânal îţi vei 
implanta şedinţele de studiu? O bună regulă gene- 
rală este de a plasa măcar unele dintre aceste 
şedinţe cât mai aproape de orele de curs ale 
obiectului respectiv. (Dacă e cumva posibil, chiar în 
aceeaşi zi.) 

Dar când anume: înainte sau după ora de 
curs? Asta depinde de ceea ce se face la curs. 


Când ar fi momentul cel mai util pentru o şedinţă 
de studiu dacă la ora de curs se face: 

1. o simplă prelegere informativă (înainte sau 
după?) 

2. un seminar sau o dezbatere (înainte sau după?) 

1. după (prelegere informativă). 

2. înainte (seminar sau dezbatere). 


O şedinţă de studiu care urmează imediat după o 
prelegere poate fi folosită ca să-ţi revezi notițele, 
să verifici dacă într-adevăr ai înțeles ce s-a spus şi 
să cauţi referințele indicate. O şedinţă de studiu 
imediat înainte de un seminar/dezbatere îți oferă 
ocazia de a citi temeinic datele de bază care te vor 
ajuta să participi efectiv la discuţii. 

Un alt factor care influențează alegerea zilelor 


2.11 


2.12 


de studiu pentru un anumit obiect este tempera- 
mentul propriu. Este posibil, de exemplu, să 
constați că marțea este cea mai potrivită zi pentru a 
aborda cunoştinţe noi, ori deosebit de dificile, în 
timp ce vinerea eşti prea obosit ca să faci altceva 
decât să citeşti informaţii generale. 

Ce ar trebui să faci în privința acestor dispoziții 
temperamentale diferite atunci când îţi planifici 
orarul pentru învăţat? 

a) Să încerci să le învingi, sau 

b) Să ţii seama de ele, sau 

c) Să le ignori. 


b. Să ţii seama de ele. (Repartizează obiectele cele 
mai dificile în zilele când te simţi în forma bună.) 


Întrebarea următoare este: 

Care parte din zi o vei destina căror obiecte? 
Cele mai grele obiecte se învaţă cel mai bine: 
a) dimineaţa? sau 

b) după-amiaza? sau 

c) ca ultimă ocupaţie, seara? 


a. dimineața (Când eşti probabil cel mai odihnit?) 


Trebuie să admitem că parțial, programarea în 
cuprinsul zilei a unei şedinţe de studiu depinde 
neapărat şi de temperament. Mulţi studenţi sunt 
atraşi de farmecul lucrului de noapte şi simt că 
acesta le dă puteri noi atunci când toți ceilalți 

dorm. Însă, în dimineaţa următoare această atracție 
poate să pară exagerată, dacă te duci împleticin- 
du-te, cu ochii "cârpiţi" la prelegerea de la ora 9. 


Ar trebui să fii în stare acum să-ți completezi 
orarul ţinând seama de: 

1. Cursurile regulate (programate de facultate). 

2. Şedinţele de studiu, fiecare de cel puţin .............. 
minute şi fiecare destinată pentru un anumit 
una (şi unele dintre ele plasate ............... de 
orele de curs). 

3. Un timp de lucru total (1 şi 2 împreună) de cel 
PUţIn „men ore pe săptămână. 

4. Cel puţin eee. întreagă pe săptămână 
rezervată sigur pentru activități recreative. 

5. Timpul care poate fi folosit pentru recreaţie sau 
Pentru en suplimentar, atunci când este 
nevoie. 


2) 45; obiect; aproape; 3) 40; 4) o zi; 5) lucru. 
Un model de orar 


Pentru exemplificare să consultăm orarul (vezi pag. 
următoare!) întocmit de Joe Grice, un student din 
anul întâi la un institut de învăţământ pedagogic 
pentru învăţători. Joe are circa 19 ore de curs pe 
săptămână, astfel că, pentru a ajunge la 40 şi-a 
programat 21 ore pentru studiu. Acest timp a hotă- 
rât să-l repartizeze la următoarele opt discipline. 


Durata 
(ore) 


Geografie |6 h 30| Specializare principală. 
Atribuit timpul maxim. 


Pedagogie 


Sh 45 


E 


Limba 
engleză 
Educaţie 
fizică 
Arte şi 
meserii 
Muzică 
Matematică 


lh 
Il h 
2h 





De fapt găseşte că acest 
curs este mai pretenţios 
decât obiectul principal 
dar este sigur că va găsi 
timp liber în plus pentru 
învăţat în cursul zilei pro- 
gramate în întregime 
pentru pedagogie. 
Specializarea secundară a 
lui Joe. Începe prin a-i 
acorda un timp modest 
dar crede că poate va 
trebui să îl mărească mai 
Despre 4 dintre cursuri 
(toate referitoare la cum 

să se predea aceste 

obiecte în şcoală) Joe 
crede că are nevoie de 
puţin timp ca să se pună la 
curent. Matematica a fost 
totdea- una punctul lui 
slab şi se hotărăşte să-i 
acorde un timp 


ot |n |] 

Capitolul 2 / Întocmirea unui 


Gândindu-se că vreuna din aceste estimări se poate 
dovedi insuficientă (şi dîndu-şi seama că o şedinţă 
de studiu poate fi folosită uneori în alt scop), Joe a 
rezervat 6 ore (joi seară şi vineri după-amiază) pe 
care ar putea să le utilizeze pentru a “aduce la zi” 
vreo problemă importantă, lucrînd suplimentar. În 
caz contrariu, aceste ore le va folosi pentru un plus 
de recreere. 

Oare cât învață cei mai mulți dintre studenţii pe 
care îi cunoşti: mai mult sau mai puţin decât Joe? 





Orarul lui Joe pretinde probabil mai mult timp de 
învăţat decât folosesc efectiv majoritatea studenţilor 
(vezi pagina următoare!). Totuşi, poţi să observi că: 
1. Numai o singură dată începe să lucreze înainte 
de ora 9,30 dimineaţa. 

2. Termină lucrul în fiecare seară la ora 21.00. 

3. Are pauze comode pentru mese în timpul zilei. 

4. Este liber toate duminicile, o mare parte din 
sâmbete, precum şi o după-amiază şi o seară în 
timpul săptămânii. 

Pe scurt, el dispune de mai mult timp liber decât 
cei mai mulți intelectuali şi oameni de afaceri, şi 
chiar mai mult decât va avea el însuşi de îndată ce 
îşi va începe cariera! 


În orarul prezentat poţi să observi unde şi-a plasat 
Joe şedinţele de studiu individual în raport cu 
orele de la curs! 

Astfel, una din cele două ore de curs la geografie 

za ta 
9.00 
CIO IA 
pase Pedapopie | DRAMA LIMBA 
10,00 cdagogIe zi 
iu ul „Mer TIZARE | ENGLEZĂ |GEOGRAFIE 
11,00|____ cafea cafea 


11;30| MUZICA DRAMA- 
12.00 PEDAGOGIE| ZARE Pedagogie |GEOGRAFIE 


e —] | =] ia 
13,00 


1400 [Bi cai 
15,30 tizare fizică 
sot] Ceea Liber ao 
Limba recuperări 
ARTE ŞI  |PEDAGOGIE ai 
17.00] MESERII GEOGRAFIE engleză 


19,00 


19,30 Arte şi 


Si Pedagogie aaa Liber sau Geografie 
meserii tizare _ dai 
recuperări 
20,00 Ă | Ă i 
20,30 Muzică Matematică Liber Pedagogie 
21,00 


N.B. Orele de curs sunt scrise cu majuscule. Şedinţele de studiu sunt scrise cu litere mici. 

Capitolul 2 / Cum să-ţi foloseşti 

Caru 
(miercuri şi vineri) este o prelegere, cealaltă este o 
dezbatere. Poţi spune care este una şi care alta? 
Dacă Joe a urmat sugestia pe care am dat-o în 
chenarul 2.10, atunci miercurea va fi ora de 
dezbatere, deoarece a planificat şedinţa de studiu 
imediat inaintea ei; orele de vineri, avind şedinţa 
de studiu în acea seară, reprezintă probabil o pre- 
legere. 


CUM SĂ-ȚI FOLOSEŞTI ORARUL 


Deci, chiar la prima ocazie (ca uneori astăzi) 
planifică-ţi orarul pentru ce ai de studiat avînd grijă 
să nominalizezi fiecare şedinţă! (Dacă ai nevoie de 
precizări, consultă-te cu profesorul.) Unde crezi că 
este cel mai bine să-ți păstrezi orarul de îndată ce 
l-ai completat: 

a. pe perete, chiar deasupra patului, unde îl 

vei vedea în fiecare dimineaţă; 
b. într-un carnet pe care-l porţi mereu cu tine; 
c. vizibil din locul în care înveți? 


b. Într-un carnet pe care-l porți permanent. 
(Trebuie să-l poţi consulta oricând!) 


LISTA ACTIVITĂȚILOR ZILNICE 


In fiecare dimineaţă să te uiţi la orarul de lucru ca 
LD 


Derek Rowntree - Învață cum să 


să controlezi ce obiecte de învățământ ai planificat 
să înveţi şi la ce oră. Treci apoi mai departe. 
Întreabă-te ce anume ai de gând să faci la fiecare 
disciplină. Cu cât eşti mai precis, cu atât vei fi mai 
sigur că vei obţine rezultate mai bune din munca 
depusă. 

Fă o listă cu tot ce trebuie să faci în ziua aceea. 
Joe Grice, de exemplu, putea să-şi fi făcut lista 
pentru o zi de joi în felul următor: "Să verific 
referințele şi să planific o lucrare personală despre 
"torente". Să ascult benzile cu poezii ale copiilor şi 
să fac însemnări pentru o lecţie următoare. Să 
verific notițele la fiziologie; să le corectez unde e 
cazul. Să termin exerciţiile de întocmire a hărţii, ca 
pregătire pentru seminarul de mâine." 





Consultă-ţi lista (ca şi orarul) în diferite momente 
ale zilei. 


Dacă la sfârşitul zilei constaţi că nu ai făcut tot ce 
figura pe listă, ce-ai putea hotărî să faci în privința 
asta? 

Ei bine, trebuie să te hotărăşti singur şi asta 
depinde de cât de urgente sunt acele lucruri. O 
soluție ar putea fi să le adaugi la lista pentru ziua 
următoare. 


2.17 Oricum, chestiunea principală este că planificarea 
orarului de studiu pentru o săptămână te ajută să-ți 

Capitolul 2 / Lista activităţilor 

ZINC 
dai seama de obiectivele care vor trebui să fie 
urmărite în fiecare zi. 

Totuşi, primul orar nu este fix şi mereu valabil. 
Experimentează-l o săptămână şi apoi întreabă-te 
cât de reuşit a fost! Ai putut să-l respecţi? Ai învă- 
țat la materiile pe care ţi le-ai propus în intervalul 
de timp stabilit? Ai realizat tot ce ţi-ai propus? 
Dacă răspunsul la oricare dintre aceste întrebări 
este "Nu", ce ai putea să faci pentru orarul de bază 
înainte de a începe săptămâna următoare? 

Cu siguranță că ţi-ai modifica orarul ţinind cont de 
toate dificultăţile pe care le-ai întâmpinat. (Ai 
putea avea nevoie să-ți rearanjezi timpul de studiu, 
Să-ţi repartizezi altfel orele pentru învăţat sau 
chiar să introduci mai multe ore.) 


CUM SĂ-ŢI REVIZUIEŞTI ORARUL? 


Reaminteşte-ţi că orarul inițial este doar o bază 
folositoare de la care să porneşti la lucru; vei avea 
nevoie destul de des să-l examinezi cu un ochi 
critic, ca să vezi dacă sunt necesare unele modifi- 
cări provizorii sau permanente. De exemplu, poate 
va trebui: 

1. Să te ocupi mai mult de un proiect nou sau de o 
sarcină specială, sau 

2. Să-ţi modifici repartizarea timpului pe obiecte 
din cauza schimbării dificultății lor relative, ori 

3. Să compensezi timpul de lucru pierdut, pentru 

Derek Rowntree - Învață cum să 
un motiv sau altul, în săptămâna precedentă. 
Cât de des ţi-ai examina orarul cu intenţia de a-l 
modifica la nevoie? 





La începutul fiecărei săptămâni din lună, dacă eşti 
înțelept. 


Gândeşte-te bine, atunci când îţi verifici orarul pen- 
tru săptămâna ce vine! Dacă ştii tema unei lucrări 
personale care trebuie să fie gata peste 6 


săptămâni, acum este momentul să o planifici şi să 
începi a o citi. La fel, dacă te aştepţi în curând la 
lucrări de control sau examene, n 
u lăsa recapitularea pentru ultimul moment! 
Şedinţele de recapitulare sunt mai folositoare 
dacă sunt distribuite în timp în loc de a fi 
îngrămădite la un loc. Încearcă să te gândeşti la 
munca din cadrul fiecărei săptămâni în raport cu 
trimestrul întreg, cu anul întreg şi cu întreaga perioadă 
petrecută în facultate. 
Ce reacție ai față de aceste sugestii despre planifi- 
carea studiului pentru săptămâna următoare? 

A. Cred că nu va reuşi. 

B. Cred că merită să încerc. 

C. Nu am tipul de personalitate corespunzător. 

D. Cred că ar cere prea mult timp. 


A. Experiența ne arată altceva! Studenţii care-şi 
planifică lucrul au totdeauna un avantaj faţă de cei 
care trec uşor de la un obiect de studiu la 
altul. 

Capitolul 2 / Cum să-ţi revizuieşti 

Orar 
Cei ce planifică posedă un simț mai puternic al 
scopului şi al priorităţilor şi ei obțin mai multe 
realizări în timpul ce le stă la dispoziție. Poţi să 
critici planificarea pentru alte motive, dar nu 
pentru că nu dă rezultate. Ea le dă! Te rog să 
revii la chenarul 2.19 şi să-ţi reconsideri răspunsul! 


B. Aceasta mi se pare că este atitudinea justă. 
Multe mii de studenți au învăţat să-şi planifice 
munca şi aproape totdeauna au confirmat cât de 
mult li s-au îmbunătățit performanțele. Ei au un 
simț mai puternic al scopului şi al priorităţilor şi 
obțin mai multe realizări în timpul de care 
dispun. În primele faze, desigur, poţi întâmpina 
unele dificultăţi silindu-te să planifici, dar nu te lăsa; 
de îndată ce ai dobândit îndemânarea, te vei 
mira cum de ai putut mai înainte să-ți iroseşti 
atât de mult timp. Treci, te rog, la chenarul 2.21! 


C. Dacă nu-l ai, nimeni nu îl are. Să precizăm: 
planificarea este calea prin care se face o treabă 
cât mai repede posibil şi cu cea mai puţină bătaie 
de cap. Să nu-mi spui că doreşti într-adevăr să 
bălmăjeşti totul, fără să ştii ce ai să faci de la un 
moment la altul şi să consumi probabil de două ori 
mai mult timp decât este necesar pentru fiecare 
obiect de studiu! 

Fapt este că, multe sute de studenţi care la 
început 

au avut aceeaşi reacție, au fost surprinşi să cons- 
He cât de mult li s-a îmbunătăţit performanţa de 


îndată ce au încercat în mod _ serios să-şi planifice 

2.21 


Derek Rowntree - Învață cum să 





munca pentru o perioadă de probă. În ciuda celor 
ce ştii, poate că tocmai tipul de personalitate pe 
care îl ai să ofere cel mai mare avantaj. Te rog 
să te gândeşti la asta şi, în orice caz, citeşte 
alineatul B precedent! 

D. Cu siguranță că poate va trebui să-ţi petreci 
o 

seară întreagă întocmindu-ţi primul orar. Pentru 
asta e nevoie de multă gândire. Dar după aceea, 
câteva minute pe săptămână vor fi de ajuns pentru 
a-l ține la zi. De fapt, acest timp va fi unul 
răsplătit prin productivitatea mărită, drept 
rezultat al întocmirii unui orar care să-ți 
reamintească exact ce ai planificat să faci în 
fiecare unitate de timp. Înainte de a continua, te 
rog să reciteşti alineatul B! 


CUM SĂ-ȚI ORGANIZEZI ŞEDINȚELE DE 
STUDIU 


Aşadar, cu un orar de studiu bine planificat ar 
trebui să poţi începe fiecare zi cu o listă despre ce 
ai de făcut în şedinţele de studiu. 
Dar unii studenți zic: “Chiar atunci când ştiu ce ar 
trebui să învăţ, totuşi nu reuşesc să realizez destul 
de mult în timpul dat.” Seara de “învăţare” tipică a 
unui astfel de student se poate foarte bine desfăşura 
cam în felul acesta: 

Termină cina (şi şueta) pe la ora 19,30 (avea 
intenţia să termine la 19). Se aşează la birou, însă 
primele 15 minute le petrece umblînd să caute 


hârtie şi Cărți, să ascută CIEIOaTIc, să ÎNTOarcă Ceasgj E Şi Cărți, Să ascută CIGIOaNE, să ÎNTOarcă Ceas 


2.22 


etc. Începe să scrie. Constată că stiloul trebuie 
umplut. Se duce să împrumute cerneală de la un 
prieten din cealaltă cameră. Găseşte prietenul cu un 
grup de studenţi discutînd despre o nouă formaţie 
pop. Stă să-şi exprime punctul de vedere. În curând 
îşi aminteşte că trebuia să înveţe. În silă, se 
înapoiază în cameră. Lucrează intens următoarele 
20 minute. Îşi aduce aminte de un disc nou L.P. pe 
care l-a cumpărat. Desigur că poate să îl pună ca 
muzică de fond când lucrează. Atenţia este acum 
împărţită între pikup şi citit. Începe să se gândească 
la week-end. lese să telefoneze prietenei lui. Se 
înapoiază şi descoperă că e ora 22 şi nu prea a 
făcut mare lucru. Următoarele 40 minute le-a 
petrecut frenetic (dar fără speranță) încercînd să 
recupereze timpul pierdut. A doua zi spune prie- 
tenilor că "şi-a petrecut toată seara învăţind”. Şi 
crede asta, căci îşi aminteşte numai cât a fost totul 
de obositor. 

ŢI s-a întâmplat vreodată aşa ceva? 

Răspunsul pe care îl dai trebuie neapărat să fie 
"Da" căci, intr-o măsură mai mare sau mai 
mică, asta ni s-a întâmplat tuturor. 


Această irosire a timpului este cel mai mare 
obstacol pentru a învăţa serios, iar singurul remediu 
cunoscut constă în planificare şi hotărâre. Planifică 
precis ce rezultate doreşti să obţii; fii hotărât să le 
dobândeşti! 


Ce vrei să înveţi? 


Când îţi întocmeşti lista zilnică pentru ce ai de 
făcut, fii cât mai precis posibil în privinţa a ceea 
ce intenționezi să faci în fiecare şedinţă de studiu 
(vezi chenarul 2.16). Cu cât eşti mai precis, cu atât 
eşti mai stimulat să o respecţi. Să te gândeşti de 
fiecare dată la ceea ce doreşti să realizezi, în loc de 
a te gândi doar la cât timp este nevoie să consumi! 
În continuare vei găsi trei variante posibile pe 
care un student le-ar putea trece pe lista sarcinilor 
de îndeplinit. Care dintre ele i-ar da cel mai bun 
imbold ca să-şi folosească timpul în mod eficace? 
a. "Să mă ocup o oră de Statistica pentru ştiinţele 
sociale” sau 
b. "Să mă ocup o oră de capitolul 5 din Statistica 
pentru ştiinţele sociale” sau 
c. "Să citesc şi să fac o recapitulare a capitolului 5 
din Statistica pentru ştiinţele sociale.” 


c. "Să citesc şi să fac o recapitulare a capitolului 5 
din Statistica pentru ştiinţele sociale." (Cu cât sco- 
pul este mai precizat, cu atât este mai probabil să 
lucrezi concentrat şi să-ți îndeplineşti sarcina în cel 
mai scurt timp convenabil!) 


Unde să înveţi 


2.23 în mod ideal, ar trebui să poţi învăţa oriunde, într-o 
bibliotecă liniştită sau într-un autobuz aglomerat. 

Dar să privim lucrurile în mod realist. Cei mai 
mulți dintre noi nu putem să ne izolăm de ele- 
mentele din jurul nostru care ne distrag. Aşadar, 
este necesar să înveţi într-un loc cât mai lipsit de 
lucruri noi şi de oameni noi care ar putea să-ți 
abată atenția. 

De asemenea, ai nevoie de un loc pe care îl 
consideri strâns legat de noţiunea de a învăța 
serios. În acest mod te poţi transpune în starea de 
spirit adecvată chiar din clipa în care te-ai aşezat 
la lucru. 


Deci, crezi că ai învăţa mai bine în 
A. alt loc în fiecare zi? 
B. acelaşi loc în fiecare zi? 


A. Într-un fel, s-ar putea să ţi se pară că e recon- 
fortant să te duci în alt loc zilnic. Dar pentru, că 
ar fi atât de multe aspecte, sunete, mirosuri şi 


senzaţii noi în fiecare zi, atenţia i-ar fi distrasă cu 
totul de la lucru! (Asta nu te-ar ajuta chiar deloc.) 
În plus, vei pierde ocazia de a forma o asociere 
între un loc anumit şi muncă; o astfel de asociere 
poate constitui un sprijin psihologic foarte 
folositor. Te rog să citeşti aliniatul B care urmează! 
B. Locurile familiare (ca, de exemplu, chiar 
dor- 

mitorul unde înveţi, ori un colț favorit de la biblio- 
tecă) oferă probabilitatea de a fi mai puţin distras 
decât locurile noi. Și, prin permanenta asociere a 


lucrului cu un anumit loc, poți căpăta deprinderea 





să te apuci de lucru chiar atunci când soseşti în 
acel loc. Treci, te rog, la chenarul 2.25! 


2.25 Cât priveşte condiţiile în care înveţi, asigură-te că 
acel loc este bine iluminat şi aerisit corespunzător, 
nici prea cald, nici prea rece. (Evident, poate să fie 
greu să ai totul după plac dacă locuieşti în casa 
altuia.) Cu cât vei fi mai puţin atent la ce se află 
împrejur atunci când înveţi, cu atât va fi mai bine. 
Să-ţi aduci aminte că studiul este o muncă serioasă. 
Care dintre următorii trei studenți este mai probabil 
să-şi îndeplinească efectiv munca: 

a. întins pe pat, sau 
b. aşezat la masa de lucru, sau 
c. cufundat într-un fotoliu foarte confortabil? 


b. (la masă) 


2.26 Cea mai bună poziţie pentru învățat este de a sta 
normal la un birou sau la o masă. Patul poate fi 
atrăgător însă, de îndată ce te-ai culcat este pro- 
babil să ţi se facă somn. Din acelaşi motiv, chiar şi 
un fotoliu te poate împiedica să înveţi bine. 

Deci, încearcă să rămâi la locul normal pentru 
învăţat! Procură-ţi lumină destulă, nu lăsa aerul să 
se îmbâcsească sau să fie prea cald ori prea rece şi 
fii atent să nu te faci prea comod! Rămâi treaz! 


După ce ai hotărât scopul şedinţei de studiu şi te-ai 
aşezat la locul cuvenit, ce ar urma să faci? 

a. Să aştepţi îndemnul de a lucra, sau 
b. Să te apuci imediat de lucru, sau 
c. Să începi un fel de acțiune de "încălzire". 


b. Să te apuci imediat de lucru. 
Pornirea 


A învăţa cu folos este în mare măsură o problemă 
de bune deprinderi, iar a te apuca imediat de treabă 
este cel mai bun lucru. Nu aştepta să-ți vină dispo- 
ziţia, căci poţi aştepta o veşnicie! Nu trebuie să te 
"încălzeşti”" în vreun chip aparte. Încălzeşte-te şi 
capătă dispoziție apucîndu-te de lucru. Nu te mul- 
țumi doar să stai, fă ceva! 

De exemplu, ai putea să începi prin a-ţi 
revizui notițele de la curs. Ori, ai putea încerca să 
aşterni pe hârtie punctele principale pe care ţi le 
aminteşti din ultima lucrare pe care ai făcut-o la 
acel obiect. De fapt, este un sacrificiu bun pentru 
început să-ţi petreci primele cinci minute ale 
oricărei şedinţe de studiu revăzînd ce ai făcut data 
trecută în privinţa acelui obiect. Şi este preferabil 
să notezi câte ceva. 


După ce ai început prin a „bee, ceea ce ai făcut 
data trecută, problema devine atunci aceea de a şti 
CUM SĂ „eee (care ar fi problema?). 


revedea; te concentrezi (Cum să faci asta va fi 
problema celor mai mulți oameni.) 





Concentrarea 


2.28 Te poţi antrena să te concentrezi şi să-ți menții 
atenţia, dar asta cere voință şi stăruință. Următoa- 
rele sugestii te pot ajuta: 


1. Dacă găseşti că e greu să te concentrezi asupra 
unui subiect anumit, începe prin a-l învăţa numai pe 
porțiuni foarte mici! Nu-ţi sacrifica o seară întrea- 
gă doar ca să nu realizezi nimic. Încadrează în 45 
minute ceea ce trebuie să faci. Dacă şi asta este o 
perspectivă înspăimântătoare, o reduci de-a dreptul 
la, să zicem, 20 minute, dar să ai ceva bine definit 
de făcut! Trebuie să-ţi dovedeşti singur că poţi să te 
ţii ferm de treabă, chiar dacă numai pentru un răs- 
timp foarte scurt. Treptat vei putea să realizezi un 
timp stabil de cel puţin 45 minute. 

2. Dacă te surprinzi că visezi cu ochii deschişi sau 
că te abaţi de la obiectiv, opreşte-te imediat! În 
afară de faptul că ai neapărată nevoie de a te opri, 
concentrează-ţi din nou atenţia asupra lucrului pe 
care cauţi să-l termini! 

3. La fiecare oră de învăţat vei avea poate nevoie 
de o întrerupere de circa 5-10 minute (sau două în- 
treruperi mai mici). Ridică-te, plimbă-te prin cameră 
şi gândeşte-te la altceva! Dar fă o pauză precisă şi 
apoi apucă-te imediat de lucrul pe care îl făceai! 


Aşadar, dacă găseşti că e greu să te concentrezi, 
foloseşte perioade foarte .............. de lucru, ......ceeeee. 
visarea în clipa când se produce şi socoteşte când 

să faci întreruperi totalizînd ............... minute la fie- 
care oră de lucru. 


scurte, opreşte, 10 


Un alt sprijin în favoarea concentrării este de a 
face însemnări. Încearcă să întocmeşti un fel de 
rezumat despre ceea ce ai învăţat. Pe lângă faptul 
că aceasta te activizează şi te ţine atent, însem- 
nările te vor ajuta mai târziu la recapitulare. 


Terminarea şedinţei de studiu 


Încearcă să nu opreşti o şedinţă de studiu la un 
punct dificil al subiectului! Altminteri vei dori mai 
puţin să reiei lucrul data viitoare. Caută să termini 
cu o chestiune interesantă, una care să fie destul 
de plăcută ca să reiei subiectul! 

Foloseşte ultimele cinci minute rezervate stu- 
diului pentru a rememora ce ai învăţat şi pentru a 
verifica încă o dată totul. (Deseori aceasta este cea 
mai importantă parte a învățării.) 

Prin urmare, o şedinţă de studiu de o oră ar putea 
să înceapă Cu ....ueeeeeeee. minute pentru revizuirea lu- 
crului făcut mai înainte, apoi o pauză de .............. 
minute pe la mijloc şi să se încheie cu ............... 
minute pentru a revizui ce ai lucrat în acea şedinţă. 





Concentrare ... 


Capitolul 2 / Organizarea 





2.30 Astfel, va trebui să poţi întocmi un orar pentru 
învăţat, să găseşti un loc convenabil pentru lucru, 
să hotărăşti precis ce rezultate doreşti să obţii în 
fiecare şedinţă şi cum să le obţii. 


N.B. Înainte de a trece mai departe, opreşte-te 
un moment să-ţi notezi punctele principale pe 


care ţi le aminteşti din acest capitol. 


Treci apoi la chenarul 2.31! 

2.31 


2.32 


2.33 


2.34 


ÎNTREBĂRI RECAPITULATIVE 


Întrebările din chenarele următoare te vor ajuta să-ţi 
împrospătezi memoria. Dacă nu eşti sigur de un 
răspuns, poţi să te uiţi înapoi la chenarele care sunt 
indicate la sfârşitul întrebărilor. 


Câte ore am propus să foloseşti pentru învăţat (şe- 
dințe de studiu şi cursuri) într-o săptămână nor- 
mală? (Chenarele 4,5) 


cel puţin 40 


Ca să fii sigur că-ți atingi baremul de ore pentru 
învățat şi că le valorifici bine, trebuie să-ţi planifici 
UI aicea ae de lucru pentru săptămâna ce urmează. 
(Chenarele 6-14). 


Care crezi că este durata minimă pentru o şedinţă 
de studiu utilă? (Chenarele 6,7) 

Ar trebui să poți utiliza în mod efectiv o oră sau 
chiar mai puţin, numai dacă ai un plan pentru 
fiecare şedinţă. 


Fiecare şedinţă din orarul săptămânal trebuie să fie 


2.35 


2.36 


2.37 


Capitolul 2 / Întrebări 
destinată nu doar pentru "învăţat", ci şi pentru (ce?) 
(Chenarele 7, 8) 





un anumit obiect de învățământ 


Pentru ce fel de oră de curs ai planifica o şedinţă 
de studiu 

1. imediat după, 

2. imediat înainte? (Chenarele 9, 10) 


]. prelegere informativă 2. seminar-dezbatere 


Cât de des trebuie să-ţi consulți orarul după ce l-ai 
întocmit? 

a. Niciodată, sau 

b. O dată pe săptămână, sau 

c. O dată pe zi, sau 

d. De mai multe ori pe zi. (Chenarele 15, 16) 


d. de mai multe ori pe zi 


În fiecare dimineaţă trebuie să te uiţi la orar ca să 
verifici când vei învăţa pentru diferitele discipline 
pe care le-ai programat. Ca să fii sigur că obţii 
rezultate bune din aceste şedinţe de studiu va trebui 
să faci o listă cu (ce?). (Chenarele 16, 17) 


cu sarcinile de îndeplinit în acea zi 


2.38 


2.39 


2.40 


lată lista cu sarcinile pe care le are de îndeplinit un 
student. Pe care dintre ele crezi că este în stare să 
le realizeze (a) cu cea mai multă şi (b) cu cea mai 
puțină eficacitate? De ce? (Chenarele 16, 22, 23) 

1. Să-şi ocupe dimineaţa cu meteorologia. 

2. Să scrie o lucrare personală la istorie pe 

baza unei scheme sumare. 
3. Să recapituleze pentru examen. 


Varianta 2 cuprinde cea mai clară şi specifică des- 
criere a unei sarcini de îndeplinit; varianta 3 este 
cea mai imprecisă. 


Care este cea mai bună cale pentru a începe o 
şedinţă de studiu? (Chenarele 26, 27) 


Să te apuci imediat de lucru (eventual revăzînd ce 
ai făcut data precedentă). 


Cum te poţi antrena ca să rămâi atent? (Există cel 
puţin trei căi.) (Chenarele 28, 29) 


Lucrează pe durate scurte, însă cu un scop foarte 
bine precizat. Fii atent la visare şi opreşte-o 
imediat! Fă pauze precise! Fă însemnări! (Poate că 
te-ai gândit şi la alte metode.) 


2.41 


2.42 





Care este o metodă bună de a-ţi încheia şedinţa de 
studiu? (Chenarele 29, 30) 


Încearcă să repeţi tot ce ai învăţat sau verifică tot 
ce ai realizat în şedinţa de studiu. 


În capitolul următor vom examina un procedeu care 
te va ajuta la o muncă ce trebuie să-ți ocupe nume- 
roase şedinţe de studiu: cum să obţii informaţii 
dintr-un manual sau articol. 


După ce ai terminat, treci, te rog, la capitolul 3! 


CU IN 


să consțudcarte? 


e Răsfoirea 

e Întrebările 

e Citirea 

e Aducerea aminte 

e Cum să recapitulezi 

e Întrebări recapitulative 


3.1 


3.2 


Capitolul 3 





Durata de studiu: aprox. 55 min. 


Oricum ţi-ai folosi timpul de studiu, eşti obligat să 
petreci o parte din el cu cărţi şi articole încercînd 
să extragi şi să organizezi ideile din ele în vederea 
realizării scopului pe are îl urmăreşti. Trebuie însă 
ca această consultare să o faci în mod selectiv. La 
începerea unui curs ţi se poate prezenta o listă 
lungă de un cot cu lucrări de citit şi, dacă încerci să 
o parcurgi pas cu pas, vei găsi că o nouă serie de 
titluri se adaugă mai repede decât apuci să le ştergi 
pe cele vechi. 

Evident, este clar că nu dispui de suficient 
timp ca să citeşti totul; fiecare text pe care vrei să-l 
consulți va trebui să fie abordat în mod diferit, 
corespunzător cu ceea ce vrei să obţii de la el. 
Aminteşte-ţi ce a scris Francis Bacon acum 350 ani: 
"Unele cărți trebuie să fie gustate, altele să fie 
înghiţite şi doar câteva trebuie să fie mestecate şi 
digerate; adică unele cărți pot fi citite numai în 
parte, altele trebuie să fie citite în întregime însă 
fără a insista cu migală asupra detaliilor şi doar 
câteva să fie citite complet, cu sârguinţă şi atenţie". 
Bacon descrie (câtre?) moduri diferite de a consulta 
un text. 


Cele trei moduri de consultare a unui text, indicate 

Derek Rowntree - Învață cum să 
de Bacon (pentru o carte sau un articol) sunt tot 
atât de folositoare astăzi: 
a. gustatul: se referă la pasaje izolate din text; 
b. înghiţirea: trecere în revistă superficială şi 
rapidă a întregului text; 
c. mestecare şi digerare: citirea cu grijă şi cu 
multă atenție a textului întreg. 
Dacă vrei să alegi cea mai bună cale de a citi o 
carte este nevoie să te întrebi doar ce speri să-ți 
ofere. Vrei, de exemplu, să obţii: 
1. O imagine largă, generală a subiectului? 
2. O cunoaştere amănunțită, sistematică a tuturor 
faptelor şi ideilor esenţiale ale materiei? 
3. Să verifici o referință sau un răspuns la o 
întrebare de cercetare specifică? 





Care dintre cele trei metode ale lui Bacon (a, b, c) 
ai considera că este cea mai potrivită pentru fiecare 
dintre aceste trei scopuri de a citi? 

Eu aş alege b pentru cazul 1, c pentru cazul 2 şi a 
pentru cazul 3. Eşti de acord? 


Aşadar, când consulți cărți sau articole, trebuie să 
ai o comportare adecvată: să fii pregătit a citi 
superficial sau cu deosebită atenție, în întregime 
sau parţial, corespunzător cu ceea ce doreşti să afli. 
O tehnică ce s-a dovedit a fi foarte eficace şi care 
poate fi adaptată la cele mai multe moduri de a citi 
este deseori denumită cu prescurtarea 

RICAR 


Aceasta corespunde inițialelor celor cinci faze de 
studiere a unei cărți (capitol sau articol); 


Răsfoire 

Întrebare 

Citire 

Aducere aminte 

Recapitulare 

Corespunzător acestei formule, studentul va trebui: 

1. Să-şi formeze o părere generală despre ce 
trebuie să înveţe făcînd o ............... 
preliminară a textului. 

2. Să-şi pună unea. (pl.) la care se aşteaptă 
să afle răspunsuri până în momentul când a 
terminat de citit textul. 

6 aie |: IN 90 E RDI a textul. 

4. Să încerce a-şi .....eeeeee punctele principale. 

5. Să revină şi să eee. textul, ca să veri- 


fice cât de bine a depistat punctele princi- 
pale. 


l. răsfoire 2. întrebările 3. citească 4. aminti 
5. recapituleze 


3.4 Această metodă numită RICAR a contribuit la 
succesul a mii de studenți şi merită să fie analizată 
în amănunt. 

Să o cercetăm pas cu pas în cele ce urmează! 

RĂSFOIRE 


Atât de mulți dintre noi, atunci când studiem un 
text, "începem de la început, mergem până la 
sfârşit şi apoi ne oprim". Acesta este totuşi un mod 
nefolositor de a citi. Nu ştim încotro ne îndreptăm 
şi curând ne împotmolim atât de mult în amănunte, 
încât nu putem vedea pădurea din cauza copacilor. 
În schimb, ar fi bine să avem o vedere de ansam- 
blu asupra pădurii înainte de a începe să ne stre- 
curăm prin hăţişuri. Ar trebui să privim ansamblul 
înainte de a înţelege componentele. 


A dada dea o carte sau un articol mai înainte de a 
începe să citeşti este la fel ca şi alegerea unui 
traseu pe .........eee.. înainte de a începe o călătorie. 


răsfoi; hartă 
Răsfoirea unei cărți 


Toate cărțile şi articolele sunt scrise după un plan 
oarecare. O răsfoire rapidă poate să-ţi dea o foarte 
bună idee despre ce este acest plan şi prin urmare 
să te ajute să citeşti realizînd o înțelegere mai 
bună. 


Pagina de titlu. Începe răsfoirea cu pagina de titlu! 
Ai putea crede că nu vei obţine mult de la ea, dar 


totdeauna merită să-ţi arunci o privire asupra ei. Ea 

Capitolul 3 / 

îți poate spune: 

1. Domeniul general al subiectului (titlul însuşi). 

2. Nivelul sau modul de tratare (subtitlul sau o 
frază descriptivă). 

3. Numele autorului şi calificările sale (titluri, 
funcții). 

4. Data publicării (pe contrapagină). 





Câte informaţii de acest fel poți obţine din pagina 
de titlu a cărţii pe care o examinezi acum? Te rog 
să revii la început (dacă nu ai făcut-o mai înainte) 
şi aruncă o privire! (Pagina de titlu este prima 
pagină a cărţii, de obicei ea nu este numerotată). 


Pagina de titlu îți spune că această carte tratează 
despre învăţare, că este doar o introducere în 
tehnicile de studiu şi (foarte important) că este 
programată. Îți spune de asemenea numele 
autorului, menționează experienţa care a servit la 
înfăptuirea acestei cărţi şi îți mai spune (pe verso) 
cât de nouă este cartea. 


Destul de mult pentru cele cinci secunde de 
examinare a paginii de titlu! Ce urmează? 


Prefaţa. Fie că poartă numele de prefață, cuvânt 
înainte, nota autorului, introducere sau oricare altul, 
cu mult prea puţini oameni citesc vreodată micul 
text din față - de obicei doar câteva alineate - în 


care autorul vorbeşte despre cartea sa şi pentru ce a 

scris-o. Ca şi pagina de titlu, această informaţie te 
poate ajuta să hotărăşti dacă merită să citeşti cartea 
şi chiar cum ai putea să procedez. 

Priveşte, de exemplu, prefața acestei cărți! Ea 
cuprinde patru alineate urmate de o secțiune finală 
"programată", fiecare dîndu-ţi un alt fel de infor- 
maţie. De exemplu, primul alineat îți spune cui îi 
este destinată cartea. 


Ce fel de informaţii se dau de către fiecare dintre 
celelalte alineate şi de către secțiunea finală din 
prefața scrisă de mine? 


Cele patru alineate şi secțiunea finală din prefața 
cărții de faţă cuprind informaţii despre: 

1. Persoanele pentru care s-a scris cartea. 

2. Necesitatea ei. 

3. Planul şi scopul cărții. 

4. Schema şi structura cărții. 

5. Cum să foloseşti cartea. 


Cuprinsul. Şi aceasta este o pagină (sau mai 
multe) de informaţii pe care ar trebui să nu le 
ienori atunci când faci răsfoirea preliminară. Lista 
conținînd cuprinsul îți spune ce probleme tratează 
autorul şi deseori îți dă unele idei despre modul în 
care le-a tratat: problemele principale, problemele 
secundare ş.a.m.d. 

Întoarce-te şi cercetează cuprinsul cărţii de faţă 

apoi încearcă să răspunzi la întrebările următoare: 
1. Dintre următoarele probleme posibile pentru o 
carte despre cum se învață, cărora crezi că nu li 
s-a atribuit un capitol special? 

- scrierea lucrărilor personale; 

- luarea notiţelor; 

- studierea unei cărți; 

- citirea; 

- prelegerile; 

- psihologia învățării; 

- organizarea timpului de studiu; 

- alegerea unui curs; 

- necesitatea de a deprinde tehnica învățării; 


- examenele. 
2. În total sunt „unei. capitole şi fiecare cuprinde 
ÎNtre „mean SI. pici ailăa subtitluri. 


1. Cartea nu are capitole pentru prelegeri, 
psihologia învăţării sau alegerea unui curs. 

2. În total sunt şapte capitole şi fiecare cuprinde 
între 4 şi 7 subtitluri. (Notă: în ediţia de față sunt 
cuprinse doar primele 3 capitole.) 


Deci, răsfoirea unei liste indicînd cuprinsul îţi spu- 
ne ce se află în carte, iar dacă are subtitluri, îţi 
poate da o idee despre cum se leagă subiectele 
între ele. Mai târziu, pe măsură ce citeşti în 
întregime capitolele, ar trebui să revii deseori ca să 
verifici din nou cuprinsul. 

Dacă ai luat o carte doar cu scopul de a căuta 


3.9 


referințe care ar putea să te ajute să răspunzi unei 
întrebări specifice, răsfoirea preliminară ar putea 
foarte bine să se termine aici. Din cuprins poți 
vedea dacă este probabil ca acea carte să conţină 
ceva util. 


În acest caz, poţi să treci de-a dreptul la sfârşitul 
cărții unde vei putea să-ţi cauţi subiectul într-o listă 
alfabetică din care afli ce subiecte se găsesc şi la 
ce pagini; această listă se numeşte ............... 


index sau indice (Volumul acesta are aşa ceva?) 


Dacă doreşti numai să cauţi anumite referințe, 
indexul ţi-ar cruța o groază de timp îndrumîndu-te 
imediat la cele mai folositoare pasaje. 

Aşa cum spunea cândva un autor de foiletoane, 
Robert Lynd: "Mi-e silă să citesc o carte fără 
index; mă obligă s-o citesc toată." 


E posibil totuşi să găseşti că toată cartea merită să 
fie "mestecată şi digerată” (sau măcar un capitol 
întreg). În acest caz, fă un ultim pas în răsfoirea 
generală: 

Intoarce câte o foaie a cărţii! Parcurge la repe- 
zeală toate paginile cărţii, de la început până la 
sfârşit! În acest timp: 

1. Citeşte titlurile capitolelor şi paragrafelor! 

2. Citeşte recapitulările finale ale capitolelor! 

3. Priveşte graficele şi desenele! 

4. Uită-te în fugă la unele fraze întâmplătoare! 

Nu este nevoie să spun că în această fază, foarte 
puţin din ceea ce vezi îți va rămâne în minte. 
Totuşi, această rapidă trecere în revistă contribuie 
la ceea ce ai şi ghicit despre structura cărții şi, la 
fel ca toate examinările preliminare, te pregăteşte 
pentru sarcina viitoare. 


Deci, crede-mă pe cuvânt! Pune un semn unde ai 
ajuns până acum şi apoi răsfoieşte la iuţeală restul 
din această carte, ca să capeți o impresie generală 
asupra conţinutului ei. (Urmăreşte cele patru 
sugestii date mai înainte. În tot acest timp e util să 
îți pui întrebări, pentru a te menţine activ!) 

Ei bine, ar trebui Să ştii acum încotro te îndrepți 
şi ce fel de explorare este probabil să faci. (În 
cel mai rău caz, ar trebui să fi observat că două 
dintre capitole nu sunt scrise în formă 
programată, ca acelea pe care le-ai citit până 
acum.) 


Aşadar, am propus ca, atunci când iei pentru prima 
dată o carte în cercetare să începi cu o răsfoire 
generală. 

Ca să faci aceasta, este nevoie: 

1. Să citeşti pagina ............... 

2. Să citeşti notele autorului, sau ............... 

3. Să citeşti ......ueeeee 

4. Să răsfoieşti repede toată ............... 

5. De cât timp crezi că ai putea avea nevoie ca să 

1. de titlu 2. prefața (sau introducerea etc.) 3. cu- 
prinsul 4. cartea 5. Ți-am cerut părerea despre cât 
timp ar trebui să se consume cu răsfoirea generală. 
Desigur, acesta este condiționat de cât este de 
mare textul şi cât este de probabil să-ți fie de 
folos. Părerea mea este că vei avea nevoie de 
cel puţin cinci minute ca să faci o răsfoire utilă, însă, 
probabil că nu mai mult de 30 minute, chiar dacă 
acea carte ar urma să constituie piesa de bază 
pentru cursul pe care îl urmezi. 


Foarte bine, ai investit un timp apreciabil pentru 
răsfoirea întregii cărţi şi te aştepţi să culegi roadele 
atunci când ajungi efectiv să o citeşti. Ai să începi, 
prin urmare, să o citeşti frază cu frază de la 
începutul capitolului 1? Nu, să nu faci asta, oricât 
ar părea de tentant! E necesar să consumi câteva 
minute în plus tot pentru răsfoire. Acum când ai 
terminat răsfoirea generală a întregii cărți, vei face 
o răsfoire mai amănunțită a primului .........eee-. 


Copil 


Răsfoirea unui capitol 


Înainte de a începe fiecare capitol nou, ar trebui 
să-l răsfoieşti ceva mai cu grijă decât atunci când 

îți formai o părere despre cartea întreagă. 

Fii atent mai ales la; 

Primul şi ultimul alineat. Autorul le poate folosi 
ca să prezinte o vedere de ansamblu proprie despre 
cele ce vor urma sau o recapitulare a celor spuse. 


Recapitulări. Acestea pot să apară în diferite 
locuri, atât în interiorul capitolelor, cât şi la sfârşit. 


Titluri. Majoritatea autorilor au avut multe 
necazuri ca să-și încadreze ideile într-un sistem util 
de titluri şi subtitluri. Este trist de spus, însă mulți 
studenți nu ţin deloc seama de titluri şi de 
indicațiile esențiale pe care acestea le conţin. Ei 
încearcă să citească un text, care este perfect 
încadrat, ca şi cum ar fi un roman. 

Evident, titlurile îți spun ce anume subiect este 
tratat în fiecare paragraf ori subparagraf. Dar în ele 
se află mai mult decât atât. De exemplu: ce poţi 
spune despre dimensiunile relative sau reliefarea 
titlurilor? (Priveşte, de exemplu, cele patru titluri 
ale acestui chenar!) 


Mărimile relative ale titlurilor îți spun cum se 
leagă subiectele între ele, cum se acordă 
împreună şi care este succesiunea lor. 


Trebuie să observi tipurile de titluri la orice ai citi! 
Intrucât acestea îţi spun care subiecte se leagă cu 
altele, ele __sunt cheia structurii _de__idei a 





Majoritatea lucrărilor vor folosi două sau trei 
tipuri de titluri, fiecare tip descrescînd ca mărime 
de literă şi ca reliefare de la titlul de capitol spre 
cel de paragraf, de subparagraf ş.a.md. (Astfel, 
diferenţa de reliefare a titlurilor din chenarul 
precedent arată că în el se tratează trei aspecte ale 
subiectului indicat în titlul principal de acolo.) 


Câte tipuri de titluri am folosit eu până acum în 
acest capitol? (Observă în ce chip arată ele relațiile 
dintre problemele mele.) 


În afară de titlul principal al capitolului, am folosit 
trei fipuri de titluri. lată repetarea titlurilor, 
aranjate astfel ca să arate relaţiile dintre proble- 
mele tratate în paragrafele respective: 

Tipul | N Răsfoire ] 

Tipul 2  Răsfoirea Răsfoirea 
unei cărţi unui capitol 

Tipul 3 Foaia de titlu Primul alineat şi 
Prefaţa ultimul alineat 
Cuprinsul Recapitulări 
Parcurger ea Frazele subliniate 
paginilor şi cele cu caractere 


diferite 








Inainte să te apuci de citit, fă o răsfoire sumară! 


3.15 


3.16 


Derek Rowntree - Învață cum să 
Ai putea dori să termini această răsfoire examinînd 
restul de titluri din capitol. 
De îndată ce ai terminat cu răsfoirea unui capitol, 
eşti gata să treci la faza a doua a metodei RICAR, 
care este ............... 





Întrebare (Reaminteşte-ţi fazele metodei RICAR!) 
ÎNTREBĂRILE 


Niciodată să nu începi citirea amănunțită a unui 
text fără a avea în gând o serie de întrebări la care 
doreşti să obţii răspunsuri. Întrebările constituie un 
puternic stimulent pentru învăţare, căci ele îți dau o 
idee asupra scopului şi te menţin atent. Devii astfel 
un cercetător activ, în loc de un pasiv răsfoitor de 
cărți. 

De unde vin întrebările? Sursa principală eşti 
tu! Într-adevăr, unul dintre avantajele acţiunii tale 
de eee. prealabilă a unei cărţi sau capitol este 
faptul că îţi dă ocazia de a pregăti câteva ............... 
relevante. 


răsfoire; întrebări 
Întrebările proprii 


Răsfoind cartea în întregime, e probabil ca aceste 
întrebări să fie destul de generale. De exemplu, 

privind în fugă foaia de titlu, prefața şi cuprinsul, 
ai putea să te întrebi: 

"Câtă încredere pot acorda acestei cărți, editată 
acum 15 ani?" 

"Va fi ea chiar atât de utilă pentru mine, aşa cum 
sugerează prefața?" 

"De ce crede autorul că merită să dedice un capitol 
întreg pentru cutare sau cutare problemă?" 

Chiar şi aceste întrebări generale te ajută să te 
decizi cum să tratezi cartea. Însă atunci când de la 
răsfoirea generală a unei cărți treci la răsfoirea 
capitolului pe care eşti gata să-l citeşti, întrebările 
vor fi mai (mult/puțin?) specifice. 


Titlurile şi subtitlurile paragrafelor sugerează 
mereu întrebări. De exemplu, atunci când - cu vreo 
câteva chenare mai înainte - ai văzut titlul 
"Întrebări", puteai să te fi întrebat: "De ce a folosit 
autorul tocmai acest titlu? Cine întreabă pe cine? 
Ce rol joacă întrebarea în învăţare? De unde provin 
întrebările? Cum să le găsesc răspunsurile? ş.a.m.d. 
La unele dintre aceste întrebări s-a şi răspuns; la 
altele se va răspunde în curând. 

Priveşte următoarele trei titluri (de la chenarele 
3.19, 3.20 şi 3.23)! Ce întrebări îţi sugerează ele? 


"Întrebările altor persoane te-ar putea determina 

să întrebi: "Care alții? Studenţi? Autori? Profesori? 
Sunt întrebările lor tot atât de utile ca şi ale mele? 
Unde se găsesc răspunsurile?” etc. 

"Întrebări în învățământul programat” ar 
putea 

inspira: "Ce este învățământul programat? Ce 
legătură au astfel de întrebări cu învățarea?La ce 
folosesc? Ce fel de întrebări?" etc. 

"Citirea" ar putea sugera: "Dar ce, nu ştiam şi eu 
cum să citesc? Va trebui oare să învăţ metode 
noi? Ce poate să spună aici şi nu se află în 
capitolul despre citire?" etc. 


Aşadar, titlurile vor fi o sursă rodnică de întrebări 
- întrebări care îţi dau o idee asupra scopului. Ar 
trebui să fii în stare de a lua practic orice titlu şi 
de a scoate din el cel puţin o întrebare, chiar dacă 
ar fi numai "Ce înseamnă asta?" 

Îţi recomand să te obişnuieşti să formulezi 
întrebări, mai ales atunci când te uiţi la primul 
alineat şi la ultimul alineat, ca şi la oricare 
recapitulare. De exemplu: "Unde sunt faptele care 
să sprijine aceste afirmaţii? Pot oare să mă înşel în 
privinţa a ceea ce credeam că ştiu despre această 
problemă? Am mai întâlnit cumva aceşti termeni 
tehnici?" etc. 


Eşti oare (ca cititor) singura sursă de întrebări? 


Nu. (Aşa cum ar trebui să-ţi aminteşti din răsfoirea 


[al 
— 


tit 
lu 
lu 


| EBIEII 

3.20 


Întrebările altor persoane 


Uneori, profesorul îți poate sugera întrebări pe 
care să le ai în vedere la citirea unui anumit 
capitol. Sau colegii pot pune întrebări (ori să facă 
anumite comentarii) despre capitolele la care 
întâmpinaseră greutăţi. 

Se poate totuşi ca sursa cea mai folositoare de 
întrebări să fie însăşi cartea. Deseori, autorul va 
pune trei sau patru întrebări la începutul unui 
capitol şi răspunsurile lor se poate să-ţi fi devenit 
evidente până în momentul când ai ajuns la sfârşit. 

Uneori, autorii îți dau o listă cu întrebări la 
sfârşitul unui capitol. Întrucât întrebările sunt în 
general mai folositoare dacă se pun atunci când 
începi să citeşti, va trebui: 


Să iei cunoştinţă de aceste întrebări de la sfârşitul 
capitolului încă din timpul .............. preliminare a 
capitolului şi apoi să le examinezi din nou după ce 
l-ai terminat de ............... ! 


răsfoirii; citit 


Din păcate, de prea multe ori studenții nu ţin 
seama de întrebările autorului şi astfel omit un ghid 
foarte util de învăţare. 


Întrebări în învăţământul programat. Într-o carte 
programată (ca aceasta), întrebările joacă un rol 

esențial în desfăşurarea argumentării şi din modul 
cum sunt redactate, poţi să înveţi multe despre cum 
să citeşti. 

Autorul unei programări pune întrebări de 
multe feluri (directe, cu răspunsuri la alegere, cu 
completări) dar scopul său este mereu acelaşi: să-ți 
atragă atenţia asupra celui mai important punct pe 
care ţi-l înfăţişează şi să te facă să-i dai răspunsul. 
lar răspunsul tău la întrebare te ajută să ............... 


înveți (ori să înţelegi). 


Programarea constituie o cale rapidă şi eficace de 
învăţare şi, treptat, apare din ce în ce mai mult 
material în forma aceasta. Există programări în 
multe discipline şcolare (mai ales la matematică, 
ştiinţe şi gramatică) şi din ce în ce mai multe la 
nivel de facultate. 

Programările însă pot să te înveţe ceva care 
este aproape mai valoros decât conţinutul la care se 
referă. Adică ele pot să-ţi formeze deprinderea de a 
citi interogativ. 

Într-un sens, ar trebui să "programezi" în gând 
tot ce citeşti. Să-ţi pui mereu întrebări: "Care este 
ideea principală din acest capitol? Din acest para- 
graf? Din acest alineat?" 

Întrebări de felul "Cum? Când? Cine? Unde? 
şi (mai ales) Ei şi?" ar trebui să nu-ți lipsească din 
minte atunci când citeşti. Şi, pe măsură ce răspunzi 
la o întrebare, fii pregătit să ridici alta! 

În mod normal, răspunsurile la întrebări se vor ivi 
din text, pe măsură ce citeşti mai departe. Ce ai 
putea să faci dacă, la o întrebare importantă, nu se 
dă răspunsul în textul ce urmează? 


Ei bine, dacă ar fi o întrebare importantă, ai 
putea fi înclinat să ţi-o însemni şi Să cauţi 
răspunsul în altă parte: la un profesor, la un 
coleg, într-o altă carte etc. 


Aşadar, unul dintre cele mai importante motive care 
te determină să faci o răsfoire prealabilă este faptul 
că îți oferă ocazia de a depista câteva întrebări care 
să constituie scopul citirii. La început poţi găsi că e 
greu să formulezi întrebări însă, cu timpul, o vei 
face cu uşurinţă şi aproape ca de la sine. Dacă 
citeşti interogativ, întrebările vor veni în mod 
automat. După ce ai făcut răsfoirea şi ai început să 
formulezi întrebări, eşti gata să treci la a treia fază 
a metodei RICAR şi anume ............... textului. 


citirea 
CITIREA 


Aşadar, citirea este a treia fază pentru studierea 
unei cărți, şi nu (aşa cum din păcate se pare că 
mai cred mulţi elevi şi studenţi) prima sau singura 
fază. 

Însă ce fel de citire se cere? Desigur, nu ca 
aceea pe care o folosim pentru citirea romanelor de 
aventuri când căutăm ca prin aceasta "să ne mai 
abatem gândurile de la altele”. Scopul tău este 
exact invers: Încerci să-ți concentrezi mintea cu 
întreaga ei capacitate critică. 

De fapt, aşa cum tocmai am decis, trebuie să 
citeşti în mod activ, căutînd răspunsurile. Amin- 
teşte-ți: 

Cititorul cu 0 „i... la care doreşte să răspundă, 
este un cititor care urmăreşte un scop. 


întrebare 
Caută ideea principală! 


Aşa cum am menţionat mai înainte, poate că 
întrebarea cea mai semnificativă pe care poţi să ţi-o 
pui este: "Care este ideea principală?" Idei prin- 
cipale se pot găsi la orice nivel al cărţii. Cartea în 
întregime va avea poate o singură idee principală, 
foarte generală. Ideea principală a fiecărui capitol 
va fi ceva mai puţin generală. Fiecare paragraf 
dintr-un capitol va avea o idee principală mai 
specifică, iar ideea principală a fiecărui alineat este 
cea mai specifică dintre toate. Ție îţi revine sarcina 
să depistezi ideea principală la fiecare nivel! Să 
facem 0 încercare: 

În continuare se află patru idei principale din 
cartea pe care o citeşti acum: 





ăm ideea principală! 


ăut 


ăc 


Mai întâi s 


3.25 


Derek Rowntree - Învață cum să 

a. "O metodă de învăţare eficace este metoda 
RICAR". 

b. "Scopul important al citirii ar trebui să fie 
depistarea ideilor principale." 

c. "Faza citirii în metoda RICAR trebuie să fie 
activă şi orientată de scop." 

d. "Cei mai mulți studenţi ar obţine avantaje 
folosind tehnici de studiu eficace." 





Care dintre aceste idei principale aparţine: 

1. Cărții în întregime? 

2. Acestui capitol al cărții? 

3. Acestui paragraf (intitulat "citire")? 

4. Alineatului precedent (începînd cu "Aşa")? 
Scrie răspunsurile, apoi treci la chenarul 3.25! 


l.d 2.a 3.c 4.b 


Planul autorului. Dacă citeşti o carte în mod 
critic, ar trebui să poţi depista ierarhia ideilor ei, 
adică planul autorului. În acest plan, ideea 
principală a cărţii (nivelul 1 - vezi figura din 
pagina următoare) se subdivide în mai multe idei 
principale, fiecare constituind tema unui capitol 
(nivelul 2), fiecare idee principală a capitolului se 
ramifică dînd idei principale pentru fiecare dintre 
paragrafele lui (nivelul 3) şi fiecare idee a 
paragrafului furnizează idei principale şi mai 
precise, câte una pentru fiecare alineat (nivelul 4). 
Diagrama aceasta ar putea ilustra ierarhia 

Capitolul 3 / 

Citirea 
ideilor (fiecare cerc ilustrind o idee principală) 
pentru o carte mică sau o broşură. În faza răsfoirii, 
probabil că ai sesizat ideile principale de la 
nivelurile ............... ȘI seca adela „ poate chiar şi de 
la nivelul ............... ; în i citire a metodei 
RICAR vei fi preocupat în primul rând de ideile 
principale de la nivelul ............... 


Nivelul 1 


Nivelul 2 

Nivelul 4 

(În faza citire a metodei RICAR vei avea nevoie să 
găseşti ideea principală din fiecare alineat.) 

Doi NU 

Nu căuta să iei notițe în faza citirii. Asta poate să 
te distragă şi să te facă să pierzi timp. De 


asemenea, te îndeamnă să foloseşti cuvintele 
autorului, în loc de cele proprii şi aceasta nu-ţi este 

Derek Rowntree - Învață cum să 

Nu sublinia nici cuvinte, nici fraze - nu la 
prima citire! Deşi aceasta ar putea să-ți dea 
impresia că eşti activ, destul de multe ori vei găsi, 
reflectînd, că ai subliniat greşit. 
Deci, la prima citire ar trebui să cauţi eee... 
(pl.), însă ar trebui să nu ............... nici părţi din 
text şi nici să iei „uree. (pl.). 





ideile principale;  subliniezi; notițe 
Reciteşte! 


Unii studenți găsesc că este util ca la această fază 
a metodei RICAR să citească textul de două ori. 
lată ce sfaturi dau ei: 

1. Citeşte fără întrerupere întregul material, 
concentrîndu-te asupra ideilor principale! Nu te 
opri să subliniezi ori să iei notițe. Bifează doar cu 
creionul, pe margine, ori de câte ori sesizezi o idee 
importantă. (Ori, dacă nu-ţi aparţine cartea, poți 
folosi fâşii de hârtie sau orice alte modalități de 
însemnare.) 

2. Citeşte-o toată a doua oară, ca să verifici că într- 
adevăr ai depistat ideile principale, însă de data 
aceasta dînd mult mai multă atenţie detaliilor 
aferente decât înainte. Subliniază ideea principală 
din fiecare alineat şi orice amănunte importante. 
(Însă, bineînţeles, numai dacă îţi aparţine cartea.) 
Aşadar, după ce ai făcut ............... (pl.) preliminare 

3.29 


ŞI ţi-ai PUS „unea. (pl), ai eee. textul de 


două ori şi ai notat ideile ................ 
Acum eşti gata să ataci faza a patra a metodei 
RICAR încercînd să-ţi ........eeee. cele ce ai învăţat. 


răsfoirile întrebările citit principale  aminteşti 
ADUCERE AMINTE 


Activitatea de a studia un text nu se termină cu 
citirea, chiar dacă materialul este perfect clar. De 
exemplu, să presupunem că nu ai întâmpinat nici o 
dificultate ca să înţelegi ideile pe care le-ai citit în 
acest program. 


Înseamnă oare aceasta că vei putea să-ţi aduci 
aminte totul, să zicem, peste o săptămână? 


Aproape sigur că nu, doar dacă nu cumva eşti 
înzestrat cu o memorie excepțională. Cei mai mulţi 
oameni uită 50% din cele ce au citit după câteva 
secunde din momentul când au lăsat cartea din 
mână, cu excepția cazului când fac efort special ca 
să-şi amintească. 


Importanţa aducerii aminte 


Încearcă mereu să parcurgi şi etapa aducerii aminte 
pentru că astfel îți vei îmbunătăţi învăţarea în cel 





3.30 


puţin trei moduri: 

1. Te vei concentra mai bine în etapa citirii deoa- 
rece vei şti ce sarcină te aşteaptă după încheierea 
lecturii. 

2. Îţi oferi astfel ocazia să corectezi orice 
deficiențe ale memoriei sau diversele neînţelegeri 
(care, altminteri, s-ar putea să-ţi 
afecteze înțelegerea noilor informaţii). 

3. Te vei menține activ deoarece trebuie să te 
înfrunți cu cele ce ai citit şi să le recapitulezi cu 
propriile tale cuvinte. 


Ai putea oare să beneficiezi de toate aceste avan- 
taje numai prin citirea textului încă o dată? 


Nu, o recitire nu înlocuieşte aducerea aminte! (Aşa 
cum desigur ştii, faptul că poți recunoaşte ideile 
de îndată ce revezi textul nu reprezintă o dovadă 
că poți să ţi le aminteşti fără să ai cartea în faţă, 
necum să le şi formulezi cu propriile tale cuvinte.) 


Cât de des să-ţi aminteşti? 


De îndată ce ai început să citeşti ar trebui să te 
opreşti deseori şi să-ți spui singur punctele 
principale pe care le-ai citit. Uneori va fi de ajuns 
să te opreşti la sfârşitul fiecărui capitol şi să-ți 
aduci aminte. 

Însă, de obicei, dacă acel capitol este foarte scurt, 

ar fi bine să-ți aminteşti şi la sfârşitul ................ 
A fiecărei fraze? 

B fiecărui alineat? 

C fiecărui paragraf? 


A. În afară de cazul în care ai citi fraze 
extraordi- nar de lungi, nu ar fi recomandabil să 
încerci a-ţi aminti la sfârşitul fiecărei fraze pe care o 
citeşti. Procedind în felul acesta, învățarea se va 
fărâmiţa şi, probabil, ai putea pierde din vedere - 
sau poate nu ai observa - ideile principale. Vei 
avea nevoie să abordezi fragmente mai mari din 
material dacă vrei să ţi-l organizezi în minte. Te rog 
să revii la chenarul 3.30 şi să-ți modifici răspunsul! 


B. În cazul unui alineat deosebit de lung şi încâl- 
cit, poate că uneori merită să laşi deoparte cartea 
pentru o clipă ca să vezi dacă poți recapitula în 
minte acel alineat. Dar nu ar fi înţelept să-ți for- 
mezi deprinderea de a te opri după fiecare 
alineat (sau după câteva), căci aceasta ar putea să te 
împiedice să urmăreşti expunerea argumentelor 
autorului. Te rog să citeşti alineatul care urmează! 


C. Dacă ai aştepta până la sfârşitul unui capitol 
lung, ai putea să uiţi atât de multe, încât ceea ce 
ţi-ai aminti ar fi mult prea confuz. Însă, o aducere 
aminte la sfârşitul fiecărei fraze ori alineat, ţi-ar 
slăbi şi împrăştia activitatea de studiu. Deci, planul 
cel mai bun este de a alege pe rând câte un 





3.32 


paragraf. Ori de câte ori întâlneşti un nou titlu 
principal, opreşte-te şi aminteşte-ți tot capitolul 
până acolo. 

Apoi, când ai ajuns la sfârşitul ............... „ Teamin- 
teşte-ți de data aceasta toate paragrafele! Acum poți 
trece la chenarul 3.32. 


capitolului 
la notițe! 


Nu te mulțumi să-ţi aminteşti în gând: notează pe 
hârtie toate punctele cheie pe care ţi le aminteşti! 
la scurte notițe despre ideile principale şi orice 
amănunte pe care le găseşti că sunt importante. 
Chiar şi cele mai rudimentare notițe sunt mai valo- 
roase decât rătăcirea prin mintea ta a unor aduceri 
aminte neînchegate. Este uşor să fii cu totul încre- 
zător în privinţa volumului de aduceri aminte, până 
când încerci să le formulezi în cuvinte. (În plus, ai 
nevoie de o înregistrare a celor ce ai citit. Despre 
aceasta se va mai vorbi în capitolul 6 - nota edit: 
capitolele 4, 3, 6 şi 7 ale cărţii fac parte din volu- 
mul al doilea.) 


Deci, ar trebui să începi prin a lua notițe în cadrul 
e pi Aa = RDRIR IRENE din metoda RICAR. 


aducere aminte 

Cât timp acorzi aducerii aminte? 


O parte foarte însemnată din timpul pe care îl 
acorzi metodei RICAR ar trebui să fie destinată 
fazei de aducere aminte. Ca exemplu, gândeşte-te 
la materialul semnificativ şi bine organizat în mod 
logic, pe care este probabil să-l întâlneşti la cursu- 
rile de pedagogie, psihologie, ştiinţe economice sau 
geografie; pentru aceasta ar trebui poate, ca 50% 
din timpul de învăţare să-l petreci pentru a-ți aminti 
ceea ce ai citit. 


Luînd aceasta drept criteriu, te-ai aştepta să fii 
nevoit a folosi mai mult sau mai puțin de 50% din 
timp amintindu-ți: 

1. Materialul de învăţat pe dinafară, de exemplu 
reguli, simboluri, nume, legi, formule? 

că ua ca de 50% 

2. Istorie, filozofie, literatură, biografie şi orice 
material cu un conţinut de tip narativ? 

iii ud de 50% 


1. probabil mai mult de 50% (poate ajungind 
chiar la 90%) 

2. probabil mai puțin de 50% (eventual doar 
20%) 


Deci, fii pregătit să petreci jumătate din timpul 
pentru învăţare amintindu-ţi cele ce ai citit (şi chiar 
mai mult, dacă materialul este greu de memorat). 
Experiența dovedeşte că acesta nu este un timp 

irosit. De fapt, cronofagii sunt aceia al căror scop 
este doar "să mai scape de o carte”. Chiar dacă 
înțeleg ceea ce citesc, ei vor uita totul în curând. 


După ce ai scos notițe despre ce îți aminteşti, eşti 
pregătit acum pentru a cincea şi ultima fază a 
metodei RICAR; să ............... tot ce ai făcut până 
acum. 


recapitulezi 


Aici ai drept scop să verifici exactitatea a ceea ce 
îți aminteşti. Să nu încerci niciodată să te convingi 
singur că îți aminteşti totul corect: întotdeauna să 
te mai uiţi o dată, ca să te asiguri! 


CUM SĂ RECAPITULEZI 


Cea mai bună linie de conduită este să faci o 
repetare rapidă a celor patru faze precedente: 

1. Răsfoieşte structura generală a paragrafului sau 
a capitolului! (Priveşte din nou titlurile şi subtitlu- 
rile!) 

2. Aminteşte-ţi întrebările pe care le-ai formulat! 
Acum poţi să răspunzi la toate? Nu au apărut oare 
întrebări noi? 

3. Reciteşte textul ca să verifici dacă ţi-ai amintit 
tot ce este important. 

4. Finalizează-ţi recapitularea prin completarea 
oricăror lipsuri şi corectarea oricăror greşeli din 

Capitolul 3 / Cum să 
notițele pe care le-ai luat! 





Încearcă să procedezi aşa deocamdată cu capi- 
tolul acesta! 

Mai întâi reaminteşte-ţi titlurile şi punctele princi- 
pale, făcînd câteva însemnări scurte din memorie! 
Apoi aplică cele patru faze din recapitulare, ca să 
verifici cât de bine ţi-ai adus aminte. 


Cât de bine ai reuşit? Sper că mai bine decât te 
aşteptai. (Dar nu tot aşa de bine ca atunci când ai 
fi încercat să-ți aduci aminte ce ai studiat după 
fiecare paragraf.) 


Cele cinci faze ale metodei RICAR au fost 
experimentate de mii de studenți. Ei s-au pronunțat 
foarte favorabil în privinţa eficacităţii crescute pe 
care au dobândit-o în învăţare. Este aproape sigur 
că şi tu vei beneficia de acest procedeu. S-ar putea 
să ai nevoie să-l modifici şi să-l adaptezi ca să 
corespundă cerințelor proprii, însă strategia funda- 
mentală este destul de flexibilă ca să o poţi folosi 
în diferite moduri şi să obţii rezultatele dorite. 

Acum să presupunem că trei studenţi oarecare 
ar urma să prezinte trei opinii diferite privind 
metoda RICAR, pe care le descriu în continuare. 
Care dintre ele ai crede că este cel mai practic? 

"Nu are importanță în ce ordine aplici fazele 
atâta timp cât nu omiţi nici una şi nu încerci să 
foloseşti două faze în acelaşi timp." A 

"Fazele se vor suprapune în oarecare măsură 
şi o fază anterioară poate fi necesar să fie chiar 
repetată mai târziu pe parcurs." B 

"Fiecare fază trebuie să fie terminată complet 
înainte de a o putea începe pe următoarea." C 


A. Nu sunt sigur cât de practic sau chiar posibil 
ar fi să-ți aminteşti ceva înainte să fi citit, ori să 
revizuieşti înainte de a răsfoi. Aceasta arată că or- 
dinea fazelor din metoda RICAR este cu siguranță 
logică. Desigur că ar fi nechibzuit să se omită 
oricare dintre faze însă, în ceea ce priveşte 
folosi- rea simultană a două faze, ... te rog, 
citeşte ali- neatul următor! 


B. Cu toate că fazele metodei RICAR sunt aranjate 
în ordinea naturală, logică şi deci ar trebui să fie 
urmate în acest fel, trebuie să ne aşteptăm la unele 
suprapuneri şi repetări ale lor. 

De exemplu, chiar în timpul când se pune accentul 
pe răsfoire sau citire, putem totuşi să ne punem 
întrebări; ori putem dori să întrerupem faza citirii 
pentru a ne aduce aminte sau a recapitula, ori 
pentru a repeta răsfoirea textului. 

Metoda RICAR iţi oferă un procedeu flexibil 
care poate fi modificat corespunzător scopului şi 
naturii materialului pe care îl înveţi. Treci, te 
rog, la chenarul 3.38! 


C. Când ajungi la aplicarea în practică a metodei 

RICAR vei constata că e greu să nu-ţi pui întrebări 
de îndată ce ai atins faza citirii, să eviţi să citeşti 
când faci recapitularea etc. Te rog să citeşti 
alineatul B precedent înainte de a merge mai 
departe! 


Există o ultimă întrebare pe care s-ar cuveni să o 
luăm în consideraţie înainte de a încheia acest 
capitol: 

Până acum am vorbit despre metoda RICAR 
numai în legătură cu texte: cărți, comunicări, arti- 
cole, etc. 

Crezi că vreuna ori toate cele cinci faze ar 
putea fi aplicate la felul de învăţare pe care o rea- 
lizezi în timpul unei prelegeri? 

În acest caz: care faze? Cum le-ai folosi? 

Compară-ţi părerea cu a mea: 

1. Răsfoire. Este greu de folosit la o pre- 
legere, cu excepția cazului în care însuşi lectorul 
este pregătit să-ţi spună ce urmăreşte. Totuşi, unii 
pot face asta şi întotdeauna merită să întrebi. 

2. Întrebare. A întreba anticipat poate fi 
dificil fără concursul lectorului; însă, chiar şi atunci 
ar trebui, de îndată ce afli subiectul, să te gândeşti 
la întrebări generale. Cu siguranță că ai capacitatea 
să asculţi interogativ imediat ce a început să 
vorbească. 

3. Citire. Imposibilă, dacă profesorul nu ţi-a 
dat o copie a însemnărilor lui, însă, desigur că 


ascultarea îndeplineşte exact acelaşi rol. 

4. Aducere aminte. Total aplicabilă şi chiar 
mai importantă decât este pentru cărți. 

5. Recapitularea. Posibilă în măsura în care 
poţi să verifici ce îți aminteşti, în comparaţie cu 
ceea ce au auzit şi ceilalți. Şi dacă există unele 
puncte despre care nu eşti sigur, poți să-l întrebi şi 
pe lector. 


Deci, într-o mare măsură, metoda RICAR este 
aplicabilă atât prelegerilor, cât şi cărţilor. Oricum, 
încearcă: este un procedeu atât de rezistent, încât se 
poate adapta ca să ofere un oarecare sprijin în 
favoarea aproape a oricărei activități de învățare 
(chiar pentru activităţi de teren, de laborator, de 
îndrumare etc.). 


În următorul capitol vei avea ocazia să aplici 
metoda RICAR unui text real. Dar mai întâi, fă o 
verificare cu următoarele întrebări recapitulative 
care te ajută să-ţi reaminteşti unele dintre ideile 
principale din acest capitol! 

3.41 

Capitolul 3 / Întrebări 
ÎNTREBĂRI RECAPITULATIVE 





Dacă vreuna din întrebări prezintă dificultăți, revino 
la chenarele respective! 


Enumeră în ordine cele cinci faze ale metodei 
RICAR (Chenarele 3,4)! 


Răsfoire Întrebare Citire Aducere 
aminte 
Recapitulare 


Ce operaţii s-ar cuveni să faci la răsfoirea în 
întregime a unei cărți? (Chenarele 5-11) 


Să citeşti foaia de titlu, prefața şi cuprinsul (even- 
tual şi indexul); să parcurgi rapid toate paginile 
cărţii. 


Înainte de a citi un articol sau un anumit capitol 
dintr-o lucrare este necesar să-l răsfoieşti într-un 
mod mai amănunțit. Care sunt cele patru texte la 
care să te uiţi când răsfoieşti un capitol? (Chenarele 
12-14) 


Primul alineat, ultimul alineat, recapitulările şi 
titlurile. 


Derek Rowntree - Învață cum să 

întrebări? (Chenarele 16-22) 


Cu precădere în faza Întrebări (care tinde să 
se combine cu fazele Răsfoire şi Citire), dar şi în 
timpul Aducerii aminte şi a Recapitulării. De fapt, 
întrebări ar trebui să se ridice în toate fazele. 


Trebuie să alegi ideile principale la toate nivelurile 
din carte: capitol, paragraf, alineat. În faza citire, la 
care nivel vei căuta să depistezi ideile principale? 
(Chenarele 25, 26) 


alineat 


Există două lucruri pe care ar trebui să le eviți la 
prima citire a unui text. Care sunt acestea? De ce 
să le eviţi? (Chenarul 26) 


Să nu iei notițe ori să subliniezi. (În timp ce citeşti 
ai fi tentat să foloseşti cuvintele autorului, iar la 
prima citire s-ar putea să faci sublinieri greşite.) 


În ce locuri ar trebui să procedezi la aducere 
aminte în timpul studierii unei cărți (manual)? 
(Chenarele 30, 31) 

Cel puţin la sfârşitul fiecărui capitol şi, de 
asemenea, cel mai probabil la sfârşitul fiecărui 

paragraf din capitol. 


Ce ar trebui să faci în faza aducerii aminte? 
(Chenarul 32) 


Să iei notițe despre ideile principale pe care ţi le 
aminteşti. 


De ce este necesar să recapitulezi? Ce ar trebui să 
faci în faza de recapitulare? (Chenarul 35) 


Să verifici exactitatea a ceea ce ţi-ai amintit. 
Aminteşte-ţi de răsfoire şi de întrebările pe care 
le-ai pus, reciteşte textul şi completează-ţi ceea ce 
îți aminteşti prin finisarea notițelor! 


lată că următorul capitol nu este programat, ca să-ţi 
ofere ocazia de a aplica metoda RICAR în cazul 
unui text normal. (Aş sugera să recurgi la aducere 
aminte de 4-6 ori în timpul parcurgerii lui.) 


Te rog să treci mai departe ca să faci răsfoirea 
preliminară a capitolului 4! 


derek rowntree 

O fi avînd lucrare de control la "Umanism"? ... 


Derek Rowntree - Învață cum să înveţi 
Durata de studiu a capitolului: aprox. 25 min. 


IMPORTANȚA LUCRĂRII PERSONALE 


Pentru mulţi dintre noi, elevi şi studenţi, elabo- 
rarea unei lucrări personale (referat, recenzie, eseu) 
este o adevărată încercare. Unii refuză să o scrie, 
punînd la îndoială utilitatea ei. Când se încumetă 
totuşi să o facă, aceasta se petrece la capătul unei 
serii lungi de amânări, tergiversări, ezitări... 

Această atitudine este cel puţin neinspirată 
deoarece redactarea unei lucrări personale se 
dovedeşte până la urmă un lucru foarte folositor. 
Ea te ajută în cel puțin trei moduri: 

1. Este un bun prilej să-ți organizezi gândirea şi îţi 
oferă ocazia să-ţi precizezi punctul tău de vedere. 

2. Îţi permite să descoperi două lucruri importante: 
atât părțile tale tari, pe care să te poţi sprijini, cât 
şi punctele slabe (de care te vei ocupa apoi în mod 
special dacă doreşti să reuşeşti în domeniul care te 
interesează). 

3. Te ajută să te antrenezi pentru examene (acestea 
presupun abilitatea de a scrie lucrări personale, de 
a te exprima în scris). 

Dintre acestea, cel mai important se pare că 
este primul, deoarece, după ce am citit, am auzit şi 
am vorbit despre un subiect, mintea noastră este 
invadată de gânduri şi impresii. Însă nu vom 
înfrunta cu adevărat această experiență dacă nu 
încercăm să o punem în scris. Numai atunci când 


Capitolul 4 / Cum să întocmegşti o lucrare personală! 


ajungem să aşternem cuvintele pe hârtie suntem 
siliți să precizăm aceste idei, să le cântărim, să 
respingem pe acelea care nu sunt relevante şi să 
organizăm restul într-o schemă logică despre care 
abia acum putem spune că este cu adevărat a 
noastră. Scrierea este pasul esenţial fără de care 
procesul învăţării este incomplet! (Şi deoarece, în 
mod practic, orice activitate intelectuală îți solicită 
să te exprimi în scris, aceasta este în mod clar o 
"calificare pe viaţă”.) 


PRECIZAREA TEMEI 


Multe dificultăți cu privire la elaborarea unei 
lucrări personale provin din faptul că elevul (sau 
studentul) nu şi-a planificat-o cu destulă grijă, ori 
nu s-a gândit cu adevărat la ceea ce lucrarea 
respectivă cere de la el. Îl preocupă doar să scape 
de ea cât mai curând posibil. 

Atunci când profesorul îți dă titlul unei lucrări 
personale (sau când îl hotărăşti tu însuţi), notează-l 
exact şi cercetează-l cu maximă precizie: 1. Ce ţi 
se cere? (Întrebarea sau enunţul implică oare o tra- 
tare generală a unei chestiuni sau e vorba despre o 
problemă specifică, un anumit aspect al unei teme?) 
2. Se solicită o conturare largă (enumerări şi 
clasificări, descrieri generale) sau mai degrabă e 
vorba despre o tratare amănunțită a subiectului? 
3. Eşti solicitat cumva să-ți prezinți experiența 
personală şi părerile proprii, ori să dovedeşti doar 
că le cunoşti pe cele ale altora? 4. Ţi se cere să 

faci referiri la vreo sursă anumită de informaţii 
(cum ar fi unele date experimentale)? 5. E necesar 
să descrii doar starea de fapt a unor lucruri (cum 
sunt la un moment dat) sau e nevoie să explici şi 
cum au ajuns (prin ce procese, transformări) să fie 
astfel? 6. Se cere să discuţi şi eventualele implicaţii 
şi aplicaţii practice? ş.a.m.d. 

Cu cât mai precis vei identifica sarcina pe care 
o ai de îndeplinit, cu atât mai consistentă şi mai 
clară va fi lucrarea ta! 


STRÂNGEREA MATERIALULUI 


După ce te-ai hotărât în privinţa naturii şi a 
domeniului lucrării tale, urmează să faci unele 
investigaţii referitoare la tema principală. Vei apela 
în primul rând la bibliografie, la diferite surse de 
material din care (sau cu ajutorul cărora) îţi vei 
construi lucrarea. 


Întrebări 


Indiferent ce faci, nu te grăbi să te "acoperi" într-o 
grămadă de cărți pe care le vei aborda furibund cu 
speranţa că "poate-poate s-o ivi ceva folositor"!... 
Dacă procedezi astfel ai toate şansele să te 
"rătăceşti" în hățişurile bibliografiei. Vei fi curând 
dezamăgit, obosit şi derutat. Şi în orice caz, vei 
irosi o groază de timp călătorind fără o ţintă 
precisă. Ca să studiezi cu folos şi economicos îţi 
recomand să citeşti intenționat, să-ţi conduci 

activitatea de studiu îndreptînd-o acolo unde doreşti 
tu (şi nu acolo unde te duce, ca într-o derivă, 
lectura). Pentru aceasta ai la îndemână un mijloc 
sigur: alcătuieşte mai întâi o listă cu întrebări 
precise, la care aştepţi să obţii răspunsuri prin 
intermediul lecturii. În raport cu acestea vei selecta 
cărțile, capitolele şi pasajele pe care doreşti să le 
citeşti. Abia apoi te vei pune pe treabă! 

Subiectul sau titlul lucrării tale este prea 
general (uneori vag, neclar) pentru a începe imediat 
să redactezi lucrarea. De aceea, este necesar ca mai 
întâi să-l analizezi cu atenție. Pune-ţi întrebări 
referitoare la el, de tipul celor prezentate în para- 
grafele precedente! (Vei înțelege astfel mai bine 
complexitatea semnificației sale.) 

De exemplu, să presupunem că ai de întocmit o 
lucrare despre "Aplicarea instruirii programate în 
învățământul industrial şi în şcoală”. La prima 
vedere, un astfel de titlu ţi se poate părea res- 
pingător sau de neînțeles. Dar poți să stabileşti, în 
ajutorul tău, o serie de întrebări cum sunt, de pildă, 
acestea: 

1. Ce este instruirea programată? 

2. Cine o foloseşte cel mai mult: învățământul sau 
industria? De ce? 

3. ÎL folosesc ei în mod asemănător sau diferit? De 
ce oare? 

4. Cum se compară cu alte forme de instruire? Ce 
fel de rezultate dă? Ce gândesc elevii şi studenţii 
despre ea? Există dificultăți legate de utilizarea sa? 
5. Se va folosi mai mult pe viitor sau mai puţin? 

Se va aplica în alte moduri? Va fi eventual înlocuit 
prin metode mai noi? etc. Încearcă întotdeauna să 
te gândeşti (şi să-ți notezi) câteva întrebări de felul 
acesta înainte de a începe cercetările pentru 
lucrarea respectivă. În timp ce citeşti vei găsi noi 
întrebări, mai specifice şi poate că unele dintre 
acelea de pe lista iniţială vor părea mai puţin 
relevante; însă faptul de a avea, chiar de la început, 
cel puţin câteva întrebări la care să răspunzi, este 
un sprijin nepreţuit pentru cercetare. Cu cât vei şti 
mai precis ce informaţii cauţi, cu atât vei citi mai 
cu folos! Astfel îți vei cruța o bună parte din timp. 


Începe din timp! 


Începe cu această reflecţie preliminară şi cu notarea 
întrebărilor pentru cercetare cât mai curînd posibil 
după ce ai aflat titlul lucrării personale. Chiar dacă 
profesorul îți acordă o lună sau mai mult, începe să 
te gândeşti de pe acum; nu aştepta până în săptă- 
mâna dinaintea predării! 

Există două motive foarte bune ca să începi 
imediat: 
1. La cursuri sau în convorbiri ocazionale, dar mai 
ales la lectura generală pentru învăţare, poți întâlni 
idei relevante pentru lucrarea ta. (Însă, dacă nu ai 
dat o minimă atenţie subiectului lucrării tale, poţi 
pierde multe dintre aceste idei şi rişti să ajungi 
obligat să reciteşti textele numai pentru că nu ţi-ai 
dat seama de la început de importanţa lor. Mulţi au 
pierdut idei şi timp preţios neţinînd cont de asta.) 

2. Fiecare dintre noi ştie cât de des i s-a întâmplat 
să-i vină o idee originală despre un subiect atunci 
când ne gândim la altceva, cu totul diferit. Subcon- 
ştientul nostru pare să fi continuat să frământe o 
problemă, cu toate că ne-am îndreptat atenţia spre 
alte probleme. Aşadar, cu cât vei lăsa mai mult 
timp între prima dată când te-ai gândit la lucrare şi 
ziua în care ai scris-o, cu atât oferi subconştientului 
mai multe ocazii să dea la iveală idei noi şi să 
descopere relații noi. 


Foloseşte un caiet de notițe! 


Din cele precizate mai sus reiese că e recomandabil 
să ai un carnet pentru notițe în care să rezervi o 
pagină sau mai multe pentru fiecare lucrare perso- 
nală sau proiect pe care îl ai în atenţie la un 
moment dat. Astfel, dacă îți vine o idee sau dai 
peste un citat relevant pentru lucrarea ta, sau te 
gândeşti la o direcţie de cercetare pe care să o 
urmezi mai târziu, poţi să o fixezi pe hârtie înainte 
de a o uita. Mulţi elevi, studenți sau autori care au 
reuşit, pretind că o mare parte din succes îl dato- 
rează deprinderii de a purta permanent un asemenea 
carnet de notițe în buzunar şi de a nu lăsa 
niciodată să le scape o idee bună fără să o noteze. 


Surse de informare 


Şi acum: de unde să începi să cauţi răspunsurile la 
întrebările care alcătuiesc investigația (răspunsuri 

care te vor ajuta să-ți conturezi lucrarea personală)? 
Este probabil ca sursa principală de idei să se afle 
în citire. 

Poate că profesorul, atunci când stabileşte tema 
lucrării, îţi va da o listă cu periodicele şi cărțile de 
bază. Şi când începi să consulți textele din această 
bibliografie vei găsi probabil că şi ele, la rândul 
lor, sugerează alte cărţi şi articole care ar putea să 
te ajute. Poţi obţine idei folositoare din manuale, 
biografii, recenzii şi enciclopedii, comunicări şi 
publicaţii ştiinţifice, dări de seamă oficiale, articole 
de ziar etc. Dacă întâmpini dificultăți cu depistarea 
referințelor de care ai nevoie, personalul bibliotecii 
este instruit să te ajute. (Roagă-i să-ți explice 
sistemul şi resursele bibliotecii, acesta fiind unul 
dintre cele mai valoroase lucruri pe care poţi să le 
înveţi la liceu şi la facultate: cum să foloseşti cel 
mai bine o bibliotecă.) 

Totuşi, să nu neglijezi sursele de informare mai 
puţin tipice. În timp ce planul lucrării personale ţi 
se frământă în minte, e bine să fii vigilent în 
privința ideilor folositoare care răsar pe neaşteptate 
la prelegeri, seminarii şi lucrări practice, din expe- 
riența proprie şi din discuţiile ocazionale cu colegii 
sau profesorii. (lar când apar, notează-le!) 


Notează sursele 


Oricare ar fi sursa ideilor, noteaz-o! Odată cu 
notarea unei idei despre care crezi că poate avea o 
legătură cu lucrarea pe care o faci, însemnează-ți 

titlul şi autorul cărţii sau al articolului, ori numele 
lectorului de la care ai auzit ideea. Pe de altă parte, 
faci o proastă impresie profesorului tău dacă, din 
neglijență sau din uitare, îi prezinţi mai târziu 
aceste idei ca şi cum ar fi ale tale (însă el le 
recunoaşte ca aparținînd altor autori, mai ales dacă 
este şi el unul dintre ei!...) 


PLANIFICAREA LUCRĂRII PERSONALE 


După cercetările întreprinse, nu te repezi să scrii 
prima frază a lucrării! Prea multe lucrări personale 
o pornesc dintr-un elan de entuziasm care se stinge 
după câteva alineate din cauza lipsei de direcție. 
Gândeşte lucrarea în întregime, schițeaz-o înainte 
de a scrie primul cuvânt. Cu alte cuvinte, fă-ţi un 
plan! 


Alegerea materialului 


Prima treaptă a planificării este să cântăreşti şi să 
selectezi materialul pe care l-ai strâns în timpul 
cercetării. Poate că ai deja mai multe pagini cu 
notițe. Care dintre acestea sunt relevante? Caută să 
eviți tendința amatorilor care încearcă să le 
potrivească pe toate în vreun fel. Nu toate ideile 
sunt la fel de utile atunci când începi să-ți 
conturezi lucrarea. Unele îți vor părea acum banale, 
altele vor părea obscure. În fine, altele nu vor fi 
suficient de bine argumentate sau susținute de 
dovezi. Pe acestea trebuie să le înlături. Într-o 

lucrare cu adevărat bună nu e loc pentru "gogoşi”, 
umpluturi sau păreri. 

De asemenea, atunci când prezinți informații 
referitoare la fapte, ai nevoie de exemple care să le 
clarifice. De data aceasta, materialul exemplificativ 
nu mai constituie o umplutură; el este vital pentru 
ca ideea ta să fie crezută, să aibă forță. Apoi, 
asigură-te că ai destul material ca să dai ponderea 
cuvenită tuturor aspectelor lucrării personale. (De 
pildă, studenții neglijează frecvent "motivele" sau 
"implicațiile" pe care li s-a cerut să le discute.) 

Este inteligent să selectezi numai materialul 
adecvat lucrării tale, suficient să o acopere în între- 
gime. După aceasta poţi deja să îți ordonezi ideile 
în succesiunea lor logică, în aşa fel încât lucrarea 
ta să aibă cel mai mare efect. 


Întocmeşte o schemă! 


La planificarea lucrării, treapta următoare este 

elaborarea structurii sale fundamentale, adică a unei 

scheme. Efectuarea ei are mai multe avantaje: 

1. Te ajută să alegi ideile principale despre care am 

vorbit mai sus, precum şi ideile importante. 

2. Te asigură că nu ai omis nimic esenţial şi că nu 

te-ai repetat. 

3. Îţi permite ca, de îndată ce ai început, să poți 

scrie curgător, fără a trebui să muşti coada stiloului 

întrebîndu-te ce urmează să spui. 

4. Dacă te afli la un examen şi timpul te presează, 

poţi câştiga foarte bine note mai bune prezentînd o 

schemă clară, decât ai obţine cu o lucrare făcută pe 
jumătate. 


O schemă fundamentală. lată un plan cu trei faze 
sau părți principale, pe care poate că l-ai mai 
folosit şi care încă mai e util ca model pentru o 
mare varietate de lucrări personale. 


1. Introducere 
A. Comentarii privitoare la subiectul lucrării 
(ce interpretare îi dai? cât este de important? ş.a.) 
B. Care aspecte le vei prezenta şi de ce? 
(aminteşte-ți că nu poţi să spui totul despre orice). 


2. Tratare (dezvoltare) 

A. Dezvoltă seria de argumente prin trei sau 
patru idei principale. 

B. Întăreşte fiecare idee principală cu exemple 
şi exemplificări luate din practică sau de la alți 
autori (al căror nume îl vei preciza). 


3. Concluzie 

A. Recapitulează ideile principale. 

B. Răspunde precis sau estimativ la întrebări, 
ori comentează subiectul lucrării (indicînd implicaţii 
mai largi, perspective, sau domeniul unor viitoare 
investigații). 

Am sugerat mai înainte (vezi volumul 1, 
chenarul 3.25 - nota ed.) că la citire ar trebui să ai 
sarcina de a descoperi schema ideilor autorului (aşa 
cum sper că acum descoperi schema mea pentru 

acest capitol). Înainte de a scrie, desigur, sarcina pe 
care o ai este tocmai inversă: să elaborezi o 
schemă pentru propriile tale idei. (O formă utilă de 
schemă se arată la chenarul 6.8; te rog să te uiţi la 
ea chiar acum!) 


Începe cu sfârşitul! 


Având o schemă planificată cu grijă, precum şi 
notițele pe care le-ai întocmit la cercetare, ar trebui 
să poţi începe să-ţi scrii lucrarea. Totuşi, mulţi 
elevi şi studenți antrenați în redactarea lucrărilor 
personale te-ar sfătui să faci un ultim pas al 
planificării: scrie mai întâi ultimul alineat al 
lucrării! Aceasta din cel puţin două motive: 

1. Vei avea un fel de orientare a redactării dacă ştii 
cu exactitate unde vrei să ajungi, spre ce concluzii 
te îndrepți. 

2. Îţi sprijină convingerea că lucrarea ta se va 
încheia în mod ferm şi precis, în loc de a se 
termina doar neconvingător, aşa cum se întâmplă de 
multe ori. 

Poate că reuşeşti să exprimi pe scurt tema 
lucrării numai într-o singură frază. De exemplu: 
"Instruirea programată se află încă în faza copilăriei 
sale şi, cu toate că în prezent este folosită mai mult 
în industrie decât în învățământ, avantajele sale îi 
aduc o acceptare tot mai mare în ambele domenii 
de activitate”. Dacă vei scrie o astfel de frază 
rezumativă, atunci o poţi folosi ca subiect al 
ultimului alineat. 

SCRIEREA LUCRĂRII PERSONALE 


După ce ai ales ideile importante, ai făcut o 
schemă şi ai scris ultimul alineat, poţi începe să-ți 
scrii lucrarea. Dar aceasta să o priveşti ca pe o 
primă redactare, ca pe un fel de probă! Aşa cum 
spunea odată un scriitor: "Cel mai bun motiv de a 
trece pe hârtie ceva este faptul că poţi schimba ce 
ai scris." Scrie cât poţi de bine, dar fii pregătit să 
faci schimbări mai târziu. În această fază ar trebui 
să te preocupe mai mult să-ţi aşterni ideile într-un 
chip oarecare, decât să foloseşti cea mai bună 
exprimare posibilă. Vei şti mai bine ce doreşti să 
spui atunci când vezi ce ai scris! 


Stilul 


Stilul nu este nimic altceva decât cuvintele pe care 
le alegi ca să-ţi exprimi gândurile. Dacă gândurile 
îți sunt, însă, încâlcite şi confuze, atunci şi stilul va 
fi la fel, iar lucrarea ta va fi greu de citit şi de 
înțeles. Pe de altă parte, dacă ai o imagine clară a 
celor ce încerci să spui şi ştii precis încotro se 
îndreaptă argumentarea, atunci ar trebui să poţi 
scrie clar şi direct, într-un mod care să fie uşor de 
urmărit de către cititor. 

Totdeauna este preferabil să scrii cât mai 
simplu şi mai direct posibil. Foloseşte limbajul de 
toate zilele, dar evită jargonul. Scrie fraze scurte. 
Fii concis: să nu scrii niciodată un alineat întreg 
dacă o singură frază ar exprima acelaşi lucru. 

Planul de lucru 


Punerea în pagină a lucrării ar trebui să reflecte 
structura expunerii. Dacă este cazul, foloseşte titluri 
şi subtitluri în cuprinsul lucrării. Desparte lucrarea 
în alineate; fiecare idee principală ar trebui să-şi 
aibă alineatul ei. Toate acestea îl ajută pe cititor. 

Aminteşte-ţi de asemenea că un material 
ilustrativ poate să-ți economisească un mare număr 
de cuvinte. Întocmeşte o hartă, o diagramă sau un 
grafic, dacă ele te scutesc de a face o descriere! 

Separă clar ideile tale proprii de acelea pe care 
le-ai împrumutat de la alți autori. Indică sursele. 
Dacă citezi cuvintele exacte ale altora, foloseşte 
ghilimele. Confirmă utilizarea oricăror cărți sau 
articole din care ai făcut extrase în mod special, 
prin întocmirea unei bibliografii de felul celei 
făcute de mine la sfârşitul acestui capitol. Te vei 
referi la aceste publicaţii scriind, de exemplu 
(Govers, 1962), după fiecare citat sau referire din 
cuprinsul lucrării. 


RESCRIEREA 


După ce ţi-ai scris lucrarea, ar trebui să o laşi 
deoparte câteva zile. Ai nevoie de această pauză 
pentru ca să se calmeze mândria de autor. Este o 
mare greşeală să lucrezi atât de aproape de data 
predării, încât să înmânezi prima redactare de 
îndată ce ai lăsat stiloul din mână. Aproape cu 
siguranță vor fi necesare unele modificări. 

Chiar câteva zile pot fi de ajuns ca să-ţi dea o 
perspectivă nouă asupra lucrării tale. Vei reveni la 
ea proaspăt, gata să o priveşti mai obiectiv şi vei 
vedea un mare număr de exprimări neclare şi 
"prețioase" pe care nu le-ai observat în focul 
creației. Pe scurt, vei fi în stare să o apreciezi mai 
critic (aşa cum va face, de altfel, cititorul). 


Întrebările de control 


lată câteva întrebări utile pe care să ţi le pui despre 
lucrare: 

1. Răspunde lucrarea personală la ce se cere? 
Tratează ea subiectul stabilit? 

2. Acoperă lucrarea ta toate aspectele principale cu 
suficientă adâncime? 

3. Este conţinutul ei corect şi relevant? 

4. Este materialul aranjat în mod logic? 

5. Este bine susținut prin exemple şi argumente 
fiecare punct important al lucrării? 

6. Există o delimitare precisă între ideile proprii şi 
acelea pe care le-ai luat de la alți autori? 

7. Menţionezi toate sursele şi referinţele? 

8. Este corectă lungimea lucrării în raport cu 
scopul ei? 

9. Este ea scrisă limpede şi simplu, fără stângăcii şi 
formulări confuze? (O bună verificare se face 
citind-o cu glas tare.) 

10. Este ea corectă sub raport gramatical, ca 
punctuație şi ortografie, şi este scrisă curat şi citeţ? 


Să fii sever cu fiecare din aceste puncte, căci 

ele sunt întrebările pe care şi le va pune exami- 
natorul când va nota lucrarea. Scrie din nou ultima 
versiune, astfel încât să înlături toate lipsurile pe 
care le-ai depistat. 

Dacă găseşti că îți vine greu să-ţi critici propria 
lucrare în acest mod, cere unui prieten să ţi-o exa- 
mineze, în timp ce tu vei face la fel pentru lucrarea 
lui. Ambii veți avea de învăţat din observaţiile reci- 
proce. Învaţă-te să-ţi priveşti lurările la fel ca 
examinatorul tău şi vei reuşi să înaintezi mult pe 
drumul spre îmbunătăţirea notelor! 


Aspectul fizic 


Orice ai face, nu neglija aspectul fizic al lucrării 
tale! Asigură-te că ultima formă este curată, bine 
prezentată şi că este scrisă clar sau, de preferință 
dactilografiată. Primele impresii sunt foarte 
importante pentru o ocupaţie atât de subiectivă ca 
aceea de a nota o lucrare; în acest context, o 
muncă dezordonată sugerează o minte dezordonată. 
Oricât poate să pară de injust, profesorii sunt totuşi 
oameni şi au tendința de a nu avea răbdare pentru 
lucrările care sunt greu de citit: experiența a arătat 
că scrisul neciteț poate să te coste pierderea unui 
punct întreg la stabilirea notei. Nu este o glumă să 
obţii o notă mai mică atunci când o scriere citeață 
putea să-ţi fi adus o notă mai mare pentru aceeaşi 
lucrare. Ai fost prevenit! 

Un ultim punct: nu fi niciodată grăbit să scapi 
de o lucrare. Este probabil că tocmai când te-ai 

4.1 


Capitolul 4 / Cum să întocmegşti o lucrare personală! 
săturat până-n gât de ea, eşti pe punctul de a crea 
ceva care să merite efortul. Încearcă să o priveşti 
nu ca pe o caznă de care să scapi, nici cape o 
piedică pe care să o învingi, ci ca pe un mijloc de 
a-ți ascuți mintea şi ca pe o exprimare personală a 
capacităţii tale de înțelegere. 


Acum: 

1. Aminteşte-ţi capitolul acesta şi controlează dacă 
ţi-ai făcut câteva însemnări. (Mai târziu îţi voi arăta 
propriile mele notițe despre acest capitol, ca 
verificare). 

2. Revizuieşte-ţi capitolul! 


Treci apoi la întrebările recapitulative. Succes! 

4.2 


4.3 


4.4 


4.5 

ÎNTREBĂRI RECAPITULATIVE 


Care sunt cele cinci faze pentru elaborarea unei 
lucrări personale? (revezi paginile 8, 9 ş.a.m.d.) 
Precizarea temei, strângerea materialului, planul 
lucrării, redactarea lucrării şi rescrierea ei. 


Înainte de a începe cercetările pentru o lucrare 
personală ar trebui să examinezi titlul şi să 
întocmeşti o listă cu ........... (pl.) care să te îndrume 
(revezi paginile 9 şi 10). 


întrebări 


Dacă ai titlul unei lucrări care trebuie să fie gata 
peste 10 săptămâni, când ar fi cel mai potrivit 
moment de a începe să te gândeşti la ea? De ce? 
(revezi pagina 11) 

Acum. Cu cât problema poate să dospească mai 
mult timp în subconştientul tău, cu atât mai bine; 
şi trebuie să fii atent de pe acum la ideile relevante 
care se ivesc în alte lucrări şi pot să-ți cruţe 
munca mai târziu. 


Care sunt treptele (cel puţin două) pentru elabo- 
rarea planului unei lucrări? (revezi paginile 14-17) 
Alegerea materialului, întocmirea unei scheme şi 
(eventual) redactarea ultimului alineat. 

4.6 


4.7 


4.8 


4.9 


Capitolul 4 / Cum să întocmegşti o lucrare personală! 


Ai putea spune că stilul capitolului pe care tocmai 
l-ai citit ar fi, în general, adecvat pentru scrierea 
unei lucrări personale? Ce cuvânt ai folosi ca să 
descrii un stil de acest fel? (revezi pagina 18) 
Ti-am cerut Să-ţi spui părerea. A mea este că un 
astfel de stil (clar, simplu, direct, natural) este 
adecvat pentru majoritatea lucrărilor. 


Dacă în lucrare foloseşti idei sau citate din alți 
scriitori, ce măsuri vei lua pentru ca să afle şi 
cititorii tăi acest lucru? (revezi pagina 19) 
Foloseşte ghilimelele, numeşte pe ceilalți autori, 
întocmeşte o bibliografie! 


La rescrierea lucrării (pentru redactarea finală) ar 
trebui să încerci să o priveşti din a/ cui punct de 
vedere? (revezi pagina 20) 

Din punctul de vedere al cititorului căruia îi este 
destinată. 


Are într-adevăr vreo importanță practică dacă 
scrisul de mână este uşor de citit şi dacă lucrarea 
este curat aşternută pe pagină? Explică de ce! 
(revezi pagina 21) 

Are importanță, pentru că o lucrare personală cu 
aspect neglijent aproape cu siguranță îți va scădea 
notele şi de asemenea iți va veni mai greu să o 

revezi tu însuți mai târziu. 


Acum poţi trece la capitolul 5! 


(Şi nu uita să-l RĂSFOIEȘTI înainte de a începe 
să-l citeşti!) 

să citeşti 
mai bine și mai rapid! 


e Citire mai bună 

e Citire mai rapidă 

e Cinci soluții de a îmbunătăți citirea 
e Formarea vocabularului 


e Întrebări recapitulative 





Derek Rowntree - Învață cum să înveţi 
Durata de studiu: aprox. 50 min. 


5.1 Cei mai mulți elevi şi studenți au citit foarte mult 


5.2 


de-a lungul timpului dar puţini au procedat atât de 
bine pe cât ar fi putut să o facă. 

Ei citesc prea lent, nu se pot concentra şi nu-şi 
amintesc ceea ce au citit. Întrucât citirea joacă un 
rol atât de important în munca celui ce studiază, 
este evident că el va avea de câştigat dacă poate 
învăţa cum să citească mai rapid şi mai cu folos. 


CITIRE MAI BUNĂ 


Primul fapt esenţial este îmbunătăţirea înțelegerii. 
Cum poţi să înţelegi mai bine un text şi să ţi-l rea- 
minteşti de îndată ce l-ai citit? 

Cea mai bună cale, aşa cum am stabilit mai înainte, 
este să aplici metoda RICAR. (Aceasta va face ca 
citirea să fie activă şi să aibă un scop). 

Adică, ar trebui să nu începi citirea unui capitol 
înainte de a-l fi .......... „de a-ți fi pus .......... (pl.); şi 
după ce l-ai .......... „ ar trebui să încerci să-ţi .......... 
ceea ce ai citit şi apoi să-l .......... 


răsfoit; întrebări; citit; aminteşti; recapitulezi. 


Cititorul eficace este acela care citeşte cu scop şi 
îşi pune întrebări la care să răspundă. 


N.B.: Ai răsfoit acest capitol şi ţi-ai pus întrebări 
despre el? (dacă nu, fă-o acum, altfel rişti să pierzi 
timpul citind fără folos). 

5.3 


Capitolul 5 / Cum să citeşti mai bine şi mai rapid! 
La oricare citire cu mare atenţie a unui text (fie că 
este carte, capitol, articol, comunicare etc.) vei 
încerca probabil: 

1. să găseşti ideile principale; 

2. să extragi amănuntele importante; 

3. să apreciezi ceea ce citeşti. 


Ideile principale 


Aşa cum am arătat în capitolul despre metoda 
RICAR (vol. 1), ideile principale se pot afla la 
nivel de carte, de capitol, de paragraf şi de 
alineat. Probabil ai depistat până acum unele dintre 
ideile principale, cu ocazia răsfoirii preliminare. 


In faza citire vei urmări mai ales ideea principală 
din fiecare .......... 


alineat 


Fraza-idee. Cei mai mulți autori introduc numai o 
idee principală în fiecare alineat. Misiunea ta este 
să o găseşti! De obicei, această idee principală este 
prezentată într-o singură frază numită frază-idee. 
Foarte des, scriitorul îşi începe alineatul expunînd 
ideea principală. Apoi o exemplifică, o argumen- 
tează sau dezvoltă pe baza ei restul alineatului. 


Aşadar, fraza-idee este deseori .......... frază din 
alineat. 

prima (şi ea cuprinde ideea principală) 

5.4 


5.5 

Totuşi, scriitorul simte uneori că ar fi mai eficace 
să ajungă la ideea sa principală, decât să înceapă 
cu ea. În acest caz va reține fraza-idee până la 
sfârşitul alineatului. Punctul culminant al alineatului 
va apărea în fraza lui finală. 


Care frază cuprinde ideea principală a alineatului 
precedent? 


Prima A 
A doua B 
Ultima C 


A. Acolo, ideea principală era că un alineat poate 
să aibă punctul său culminant în ultima lui frază. 
Însă fraza considerată (prima) afirmă că un 
scriitor preferă de multe ori să ajungă în final la 
ideea sa principală. Înseamnă oare aceasta că el o 
reține neapărat până la sfârşitul alineatului? Nu, 
câtuşi de puţin. Ca urmare, această frază nu 
cuprinde ideea principală a alineatului. Mai 
priveşte o dată chenarul 5.4! 


B. Acum te afli mai aproape, dar lucrurile nu stau 
totuşi chiar aşa. Ideea principală de acolo era că 
un alineat poate să aibă punctul său culminant în 
ultima lui frază. Fraza pe care o consideri (a 
doua) afirmă că un scriitor poate să-şi reţină 
fraza-idee până la sfârşitul unui alineat. Dar 
aceasta nu înseamnă neapărat că el a făcut din ea 
chiar ultima frază, nu-i aşa? Şi dacă te mai uiţi 

5.6 


5.7 


Capitolul 5 / Cum să citeşti mai bine şi mai rapida! 
o dată la alineat, vei vedea că una dintre frazele 
lui exprimă fățiş ideea principală; fără nici un 
dubiu! Te rog să te uiţi din nou la chenarul 5.4! 


C. Alineatul la care te-ai uitat începe prin a spune 
că, adesea, un scriitor preferă să ajungă la ideea 
sa principală şi că poate să-şi rețină fraza-idee 
până la sfârşitul alineatului. Însă, aşa cum spui, 
fraza finală este aceea care prezintă clar ideea 
principală. Treci, te rog, la chenarul 5.6! 


Deci, în mod normal, fraza- .......... (ce cuprinde 
ideea principală) este fie .......... i [e ASR RERE din 
alineat. 


idee; prima; ultima 


Foarte rar vei găsi fraza-idee în mijlocul unui 
alineat. Însă ceea ce vei întâlni din când în când 
este acel tip de alineat despre care nu se poate 
spune că deţine o singură frază care să cuprindă 
ideea principală. 

Mai ales în literatura de ficțiune, în alineatele din 
scrierile descriptive, ideea principală poate fi răs- 
pândită în tot alineatul ori să nu fie niciodată 
exprimată în mod explicit. (În acest caz, va trebui 
să o deduci singur!) 

Însă, în manualele şi articolele obişnuite, te vei 
aştepta să găseşti .......... cuprinsă în prima sau 
ultima frază. 

ideea principală 

Detalii importante 


Pe lângă depistarea ideilor principale, vei avea 
nevoie să fii atent la detaliile importante. Unii elevi 
şi studenți se plâng că pot găsi ideile principale, 
însă nu detaliile semnificative. Pe alţii îi atrag atât 
de mult amănuntele, încât nu pot să vadă ideile 
principale. lar alții nu sunt în stare să spună care 
este deosebirea dintre ele. 

Aşa cum am menţionat când examinam metoda 
RICAR, uneori merită să .......... un capitol a doua 
oară, ca să distingi detaliile importante. 


citeşti 


Dar ce este un detaliu important? Este acela care 
clarifică, sau întăreşte, sau ilustrează, sau dezvoltă 
ideea principală. Poate fi un exemplu, o dovadă, o 
explicaţie, o implicaţie. De obicei există cel puţin 
un detaliu important, anexat fiecărei idei principale. 


Chenarul 5.7 cuprinde un alineat. Uită-te înapoi şi 
găseşte: 

1. Ideea principală. 

2. Un detaliu important. 

1. "Ideea principală poate fi răspândită în toate 
frazele din alineat” (sau cuvintele adecvate). 

2. "Mai ales în scrierile de ficţiune şi descriptive” 
- este singurul detaliu important (deşi ar putea fi 
considerat şi exemplu). 

5.10 


5.1 


Capitolul 5 / Cum să citeşti mai bine şi mai rapid! 
Uneori, faptul că un anumit detaliu este important 
sau nu, constituie o problemă de opinie. Pune-ţi 
întrebarea: este acesta cel mai bun exemplu (sau 
dovadă etc.) posibil al ideii principale? 

Are într-adevăr ideea principală nevoie să fie 
susţinută, sau lămurită, sau dovedită? 

Dacă un detaliu nu pare a fi foarte important, este 
probabil că nu vei ţine seama de el. 


Priveşte, de pildă, penultimul alineat din capitolul 
precedent (este alineatul de la pagina 21, începând 
cu "Orice ai face ...”): 

1. Care este ideea principală? 

2. Pe care detalii le-ai considera importante? 


1. Ideea principală este faptul că aspectului fizic al 
unei lucrări merită să i se acorde întotdeauna puţi- 
nă atenţie. 

2. Ai putea foarte bine să decizi că unul sau toate 
detaliile următoare sunt destul de importante ca să 
le reţii: 

a) trei forme ale "aspectului fizic” - curăţenia, 
prezentarea, lizibilitatea; 

b) recomandarea de a fi dactilografiată (la maşina 
de scris obişnuită sau la computer); 

c) nerăbdarea omenească a profesorilor; 

d) verificarea experimentală a efectelor unui scris 
neingrijit. 


Caută indiciile! Un mijloc de a detecta detaliile im- 
portante (şi a confirma ideile principale) este să 

cauţi indiciile pe care le-a folosit autorul ca să te 
ajute la citit. El poate să utilizeze atât indicii 
grafice, cât şi morfo-sintactice. lată mai întâi 
indiciile grafice: 

1. cuvinte imprimate cu litere cursive, sau 

2. cuvinte subliniate, sau 

3. cuvinte cu caractere aldine, 

4. numerotarea cu cifre (1, 2, 3, 4, 5 etc., ca în 
lista aceasta), 

5. numerotarea cu litere a punctelor (a, b, c, etc. ca 
în lista din chenarul 5.10). 


Pe care dintre aceste cinci feluri de indicii le-am 
folosit până acum în acest program? 
Am folosit toate indiciile în afară de subliniere şi 
caractere aldine. (Şi intenţia mea, când le-am 
folosit, a fost să-ți atrag atenţia asupra ideilor 
principale şi a detaliilor importante.) 


5.12 Ar fi înțelept să rămâi tot aşa de vigilent față de 
indiciile morfo-sintactice ale autorului. Fii atent la 
cuvinte şi expresii ca: 


mai întâi de exemplu 
pe de altă parte în plus, pe lângă asta 
totuşi, cu toate acestea de aceea 


Cuvinte de felul acesta reprezintă modul autorului 
de a-ţi spune că este gata să-ţi înşire amănunte 
("mai întâi”), să contrazică un punct de vedere ("pe 

5.13 


Scorul mediu obținut la test 


Capitolul 5 / Cum să citeşti mai bine şi mai rapid! 
de altă parte"), să prezinte o clarificare, să dea 
exemple, să-şi întărească ideea principală, să 
formuleze o concluzie ş.a.m.d. Ele acționează ca 
legătură între o parte a argumentării sale şi 
următoarea, şi te ajută să legi ideile între ele. 


Poţi vedea un "indiciu morfo-sintactic” de felul 
acesta în prima frază a alineatului care începe cu 
"Ar fi înțelept..."? 

"tot aşa de" (leagă chenarele 5.11 şi 5.12 prin com- 
pararea importanţei celor două feluri de indicii). 


Diagrame şi tabele. Mulţi elevi şi studenți omit 
numeroase idei principale şi detalii importante, din 
cauză că trec peste grafice, hărţi, tabele, diagrame. 
Unii cred că acestea se află acolo doar de frumu- 
sețe; altora le este teamă că ele pot fi de neînțeles. 

Test după citire Test după 3 zile 





Exprimarea grafică (prin diagrame) a înțelegerii într-un test experimental 


În figură sunt prezentate rezultatele testului aplicat 
la trei grupe de elevi care au realizat o citire expe- 

rimentală. Grupurilor A şi B li s-a dat un text cu 
material ilustrativ, în timp ce grupului C i s-a dat 
acelaşi text, însă fără material ilustrativ. În plus, 
numai grupului A i s-a spus să dea o atenţie 
specială materialului ilustrativ. Rezultatele sale sunt 
cele mai bune, comparativ cu ale celorlalte grupuri. 

Materialul ilustrativ al unui autor ar trebui să 
fie citit cu tot atâta grijă ca şi textul. Cu siguranță 
că el nu le-a folosit doar ca înfrumusețare: spațiul 
este mult prea preţios pentru a-şi permite aşa ceva. 
Un autor de manuale va utiliza tabele şi diagrame 
numai dacă el crede că acestea - în Jocul cuvintelor 
- vor fi mai explicite decât cuvintele. 


Deci, care este motivul cel mai important ca să dai 
atenție ilustraţiilor pe care le întâlneşti când citeşti 
o carte sau un articol? 

A. Ele te pot ajuta să înţelegi mai bine ideile 
principale şi amănuntele importante pe care le-ai 
citit în text. 

B. Ele pot face să nu mai fie necesar să citeşti 
textul. 

C. Ele pot cuprinde idei principale şi amănunte 
importante care nu sunt menţionate în text. 

5.14 A. Acesta este un bun motiv ca să dai atenţie 
tabelelor şi diagramelor; ele pot lămuri ceva din 
text. Totuşi nu este acesta motivul cel mai 
important. Te rog să revii la chenarul 5.13 şi să 
cercetezi din nou variantele! 

B. Acesta este cel mai neverosimil. Rareori un 

5.15 


Capitolul 5 / Cum să citeşti mai bine şi mai rapid! 
autor dispune de suficient spațiu pentru tot ce vrea 
Să spună, aşadar nu o să se apuce să risipească 
hârtia prezentînd fiecare chestiune atât în cuvinte 
cât şi în imagini. Dacă citeşti numai ilustrațiile, vei 
pierde unele dintre chestiuni, şi anume pe acelea 
care sunt date numai prin cuvinte. (De asemenea, 
unele chestiuni sunt prezentate numai prin imagini.) 
Te rog să te înapoiezi la chenarul 5.13 şi să revezi 
celelalte răspunsuri! 

C. Uneori, o singură imagine economiseşte o mie 
de cuvinte; alteori doar câteva duzini. Însă de 
puține ori autorul va avea spaţiul necesar să repete 
în Scris ceea ce a spus cu multă eficacitate printr-o 
diagramă sau tabel. În acest fel, cititorul care 
omite aceste elemente se prea poate să piardă idei 
principale şi amănunte importante care nu sunt 
menţionate în altă parte din text. Treci, te rog, la 


Aşadar, te rog să nu mai priveşti materialul 
ilustrativ ca pe nişte podoabe. Şi nici nu ar trebui 
să le ignori de teama că pot fi greu de citit; rareori 
sunt aşa de complicate cum pot să pară la prima 
vedere. 


Dificultăţi. Aceasta se referă la majoritatea 
dificultăților de citire, fie că sunt vorbe sau ima- 
gini. Nu încerca să treci peste ele în speranța că nu 
au importanță. Dacă laşi o dificultate neînvinsă se 
poate: 

a) să-ți pierzi încrederea în tine, sau 

b) să fii împiedicat să înţelegi ideile care urmează. 


Deci, dacă ajungi la un alineat important, sau o 
diagramă care ţi se pare că nu are nici cap, nici 
coadă, ce ar trebui să faci cu ea? 

a) Să o laşi deoparte şi să treci la un subiect mai 
important, sau 

b) Să te concentrezi cu toată atenția asupra ei şi 
chiar să ceri părerea colegilor ori a profesorilor, sau 
c) Să revii la ea mai târziu, de îndată ce ai stăpânit 
restul textului. 

b. Altminteri, dacă eviţi o dificultate, provizoriu sau 
definitiv, vei ajunge să întâmpini la un moment dat 
noi dificultăți în text (pe care nu le-ai fi întâmpinat 
dacă te confruntai de prima dată cu problema). 


5.16 Şi acum, fără a te uita înapoi, fă o verificare a 
atenţiei pe care ai acordat-o desenului din chenarul 
5.13. Încearcă să răspunzi la următoarele întrebări: 
1. Câte grupuri de elevi au participat la test? 

2. Cum se deosebesc grupurile ca mod de a lucra? 
3. Care grup a obţinut cel mai bun scor, imediat 
după citire? 

4. Care grup a obţinut cel mai slab scor? 

5. Grupul clasificat al doilea a avut scorul mai 
aproape de grupul cel mai bun, sau mai aproape de 
grupul cel mai slab? 

6. Sugerează experiența ca toți elevii să fie atenţi la 
diagrame, fie că li s-a spus ori nu? 

7. Grupul cu cel mai bun scor la primul test a 

reuşit oare să obțină de asemenea cel mai bun scor 
şi la testul de aducere aminte aplicat trei zile mai 
târziu? 

8. Care scor s-a schimbat cel mai mult: cel al celui 
mai bun grup sau acela al celorlalte grupuri? 


Ei bine, asta ar trebui să fie de ajuns ca să-mi 
ating scopul. Te rog să revii şi să-ți verifici 
răspunsurile (şi să decizi răspunsul la întrebările 
care ți-au pus probleme). După ce ai terminat, treci 
la chenarul 5.17! 

Să sperăm (a) fie că ai reuşit foarte bine această 
confruntare, (b) fie că te-ai hotărât să priveşti altă 
dată ilustrațiile cu un ochi mai ager. 


Aprecierea textului 


Deci calitatea înţelegerii depinde de cât de bine 
poți alege ideile principale şi detaliile importante 
din textul pe care îl citeşti. Însă depinde şi de 
capacitatea pe care o ai de a aprecia ceea ce 
citeşti. 

Prin aceasta vreau să spun că ar trebui să fii un 
cititor sceptic. Să sileşti pe autor să dovedească 
toate afirmaţiile sale. Să cauţi restricțiile, excepţiile, 
contradicţiile, argumentele împotriva acelora pre- 
zentate de el. Întrebări: 

1. Sunt faptele lui corecte? 

2. Face el distincția dintre fapte şi păreri? 

3. Rezultă concluziile lui din fapte? 

4. Ar rezulta alte concluzii tot aşa de bine? 

5. Concordă concluziile lui cu acelea ale tale, ale 
profesorilor, ale altor autori? 

Ca să faci toate acestea, va trebui efectiv să te 
lupţi cu cartea şi tot ce se spune în cea să corelezi 
cu propria ta experiență. Caută exemplele şi 
aplicaţiile proprii referitoare la cele spuse de autor. 


Ce mă preocupă cel mai mult pe mine în această 
carte? 

a. Să te fac să-ți aminteşti ideile mele principale şi 
detaliile importante aşa încât să le poţi reda mai 
târziu la un test ori examen. 

b. Să te gândeşti în mod critic la sugestiile mele şi 
să cauţi mijloacele prin care să le poţi folosi în 
activitatea ta. 


b (Sper că urmăreşti să aplici ceea ce spun eu şi 
că evaluezi observaţiile mele stabilind dacă fiecare 
dintre ele ar putea să-ţi fie de folos în munca ta de 
învăţare). 


5.18 Până acum ne-am ocupat de factorii care-ţi 
influențează capacitatea de înţelegere la citire. Dar 
înțelegerea nu este singurul lucru ce se cere unui 
cititor eficace. 


CITIRE MAI RAPIDĂ 


Cât timp ţi-a trebuit până acum ca să citeşti acest 
program? Oricare ar fi răspunsul, după toate 


probabilitățile el este cu 50% mai lung decât ar 
4] 


5.19 

putea să fie. Cei mai mulți dintre noi ar putea citi 
o dată şi jumătate mai rapid şi totuşi să înţeleagă 
la fel de bine. 

Un adult cu nivel mijlociu de instruire citeşte 
aproximativ 240 cuvinte pe minut. Cu puţin antre- 
nament, el ar trebui să ajungă, fără o scădere a 
înțelegerii, la circa .......... cuvinte pe minut. 


360 (adică în medie şase cuvinte pe secundă) 
Ochii şi mintea 


Atunci de ce o persoană citeşte mai rapid decât 
alta? Şi cum poate cineva să-şi mărească viteza de 
citire? Pentru a răspunde la aceste întrebări este 
necesar să examinăm ce fac ochii şi mintea în timp 
e "citim". Pentru început, cu toții ştim că ochii se 
deplasează de-a lungul rândului de la stânga la 
dreapta (probabil aşa cum fac ochii tăi acum). 


Dar cum ai descrie această mişcare de la stânga la 
dreapta? 

a) o trecere lină, continuă sau 

b) o mişcare sacadată, intermitentă? 


b) 0 mişcare sacadată, intermitentă. (Dacă te 
îndoieşti, urmăreşte ochii cuiva în timp ce citeşte: 
vei observa pauze de fracțiuni de secundă.) 


Fixări. De fapt, mintea poate recunoaşte un cuvânt 
numai atunci când ochii stau nemişcaţi. De aceea, 
ochii se deplasează în lungul unui rând tipărit, 

făcînd o serie de salturi şi, după fiecare salt, fac o 
scurtă oprire şi fixează o parte din text. (Poate că 
ochii tăi au făcut vreo şase fixări de acest fel 
urmărind rândul de mai sus.) 


Deci, în care locuri "citeşte" mintea cuvintele? O 
face .......... 

a. la fiecare fixare? 

b. între fixări? 

c. în ambele cazuri? 

a - la fiecare fixare (timp de aproximativ un sfert 
de secundă). 


5.21 Câmp vizual. Însă la fiecare fixare, doar cam patru 
litere se vor afla în centrul privirii. Dacă priveşti 
cuvântul "citit" vezi toate literele foarte clar. 
Cuvintele aflate în vecinătate ("cuvântul" şi "vezi”) 
nu fac parte din centrul privirii şi de aceea sunt 
mai puţin clare (deşi mintea le recunoaşte totuşi). 

Numărul de cuvinte pe care le poţi recunoaşte 
la o singură fixare se numeşte câmp vizual. Dacă 
nu poţi vedea nici un cuvânt alături de "citit", 
câmpul tău vizual ar fi doar de un cuvânt, deci 
cam mic. Totuşi, cred că poţi să vezi două sau trei 
cuvinte cu o singură privire. Unii oameni pot 
prinde un rând întreg deodată şi astfel citesc direct 
de sus în jos o pagină tipărită. 

Astfel de oameni au un .......... excepțional de larg. 
câmp vizual 

Aşadar, când citeşti, ochii se mişcă într-o serie de 
salturi care sunt întrerupte de fixări. Numărul de 
fixări de care ai nevoie pentru un rând tipărit va 
depinde de cât este de mare câmpul tău vizual, de 
cât de mult poți cuprinde dintr-un rând cu o 
singură privire. 


Cu cât ai un câmp vizual mai larg, cu atât vei avea 
nevoie de mai (multe / puţine?) fixări, şi cu atât 
vei citi mai (rapid / lent?). 


puține; rapid 


Dificultatea cititorilor slabi este faptul că ei au 
câmpuri vizuale înguste şi deci sunt frânaţi de 
numărul mare de fixări pe care trebuie să le facă. 
Ilustraţia următoare arată modurile în care un cititor 
bun şi un cititor slab ar putea privi aceleaşi rânduri 
tipărite. Fiecare liniuţă verticală indică un punct de 
fixare (numerotat ca să arate ordinea în care s-a 
făcut fixarea): 


A. Subebnştientul ndktru pare] că a corinuat sți 


frimânte o ptoblemă cu tQate că ne-hm îndreptat 
atenţța spre ate subiețte. 


B. Sbcânşlientul rostpu phre dă a edntihudt dă 
frkmânte b ploblemă fu tdaje ch nd-am îhdregitat 


atențla spre ate subiette. 

1. Care este cititorul slab? A sau B? 

2. În general el face (de câte ori?) mai multe fixări 
decât cititorul bun? 

3. În parte, aceasta se datoreşte .......... SĂU necaz 
îngust. 

4. N.B. Dar în parte se datoreşte şi faptului că de 
mai multe ori a privit înapoi pe rând ca să fixeze 
ceva ce mai "văzuse". Aceasta s-a întâmplat de 
statia sau .......... ori pe fiecare rând. 

1. B este cititorul slab. 

2. de două ori 

3. câmpului; vizual 

4. două; trei 


5.24 Reveniri. Aşa cum ai putea să deduci din ultimul 
exemplu, cititorul slab nu a depăşit de fapt 
niciodată citirea din clasele primare ("citeşte fiecare 
cuvânt rar şi cu atenţie!" ne spunea învăţătoarea) şi 
încă mai "buchiseşte". În realitate, dă atâta atenţie 
fiecărui cuvânt încât pierde şirul semnificației 
generale şi deseori uită începutul frazei înainte de a 
ajunge la sfârşit. De aceea, nu poate să-şi mențină 
mişcarea ochilor (chiar înceată) de la stânga la 
dreapta; trebuie să-i mişte iarăşi înapoi ca să vadă 
ceea ce a omis. 

Aceste mişcări înapoi ale ochilor se numesc 
reveniri. 

După cum ai observat în chenarul precedent, 
cititorul slab are cel puţin două reveniri în fiecare 
rând, pe când cititorul bun nu are nici una. 

Face vreodată reveniri un cititor bun? 

Da, dar numai când citeşte un text foarte dificil 
sau neglijent scris. 


Citirea tăcută (în gând). Mai există o greşeală 
specifică cititorilor slabi (o altă rămăşiţă din timpul 
claselor primare): ei vorbesc în timp ce citesc. 
Desigur, când am început să învăţăm, toţi 
obişnuiam să citim tare. (Acest lucru avea rostul 
lui: pe de o parte ne dădea posibilitatea să ne 
verificăm corectitudinea citirii prin intermediul 
auzului; pe de altă parte îi oferea învăţătoarei 
prilejul de a afla dacă citim corect şi de a ne 
îndrepta pronunția acolo unde era cazul). Cu 
timpul, pe măsură ce am dobândit deprinderea de 
citire, am renunțat la citirea cu voce tare şi am 
devenit capabili să citim doar în gând (fără sprijin 
auditiv). Cu toate acestea, unii citesc vorbindu-şi 
singuri. Chiar dacă efectiv nu pronunță tare 
cuvintele, ei fac totuşi unele gesturi: îşi mişcă 
buzele sau execută contracţii "afone" ale laringelui, 
aproape neobservabile. 


Crezi că aceasta influențează rapiditatea citirii, sau 
calitatea €i, sau pe ambele, sau niciuna? 

Cu siguranță că rapiditatea suferă. Este greu să 
citeşti tare un text oarecare cu mai mult de 125 de 
cuvinte pe minut, în timp ce un cititor "tăcut" 
poate citi cu uşurinţă peste 150 de cuvinte pe 

minut în cazul unui manual şi până la şase sute de 
cuvinte pe minut la un roman. 

Calitatea suferă, de asemenea - cititorul "tăcut" se 
concentrează asupra fiecărui cuvânt şi astfel are 
tendința de a pierde din vedere înțelesul frazei în 
ansamblu. 


5.26 Deci am depistat patru greşeli asociate cu citirea 
slabă (rară şi încâlcită): 
1. Câmp vizual îngust. 
2. Multe fixări. 
3. Reveniri frecvente. 
4. Citire tăcută. 
Să încetăm de a mai pretinde acum că aceste 
greşeli aparțin exclusiv altora. Cu toții suferim de 
una sau mai multe dintre ele, chiar dacă numai din 
când în când şi pentru anumite genuri de texte. Cu 
toţii suntem mai înceţi decât este nevoie, sau decât 
ar trebui să fim. 


Gândeşte-te o clipă la fiecare dintre aceste patru 
greşeli! Dacă ai găsi vreuna că apare în ceea ce 
citeşti tu, cum ai proceda ca să scapi de ea? 
Vezi dacă ai prevăzut vreuna din ideile pe care le 
menţionez în cele câteva chenare următoare: 


CINCI SOLUȚII DE A ÎMBUNĂTĂȚI CITIREA 


5.27 Pentru început, a sosit cumva momentul să porţi 


ochelari pentru citit? Afară de cazul că ai făcut un 

control al ochilor în ultimii doi ani, ia-ţi un bon la 
oftalmologie, sau du-te la un centru de optică 
medicală (şi nu la un vânzător de ochelari); 
personalul medical al şcolii te poate îndruma. 
Multe probleme cu citirea ale unui elev au dispărut 
de îndată ce a descoperit (ori a recunoscut) că are 
nevoie de ochelari. 

Există multe simptome evidente ale defectelor 
de vedere: vederea tulbure sau tremurată a textului 
imprimat; înclinarea capului sau răsucirea feţei în 
timpul citirii; clipirea sau lăcrimarea ochilor, 
pleoape inflamate şi durere de cap după citit, 
pentru scurt timp. Însă chiar şi incapacitatea de 
concentrare poate semnala un defect ce ar putea fi 
corectat purtîndu-se ochelari pentru citit. 


Dacă ai un astfel de defect, ce modificare 
(mărire sau micşorare) poate aduce o pereche de 
ochelari cu privire la: 

1. Dimensiunea câmpului vizual? 

2. Numărul de fixări pe care le faci? 

3. Numărul de reveniri? 

4. Numărul de cuvinte pe care le rosteşti tare? 

5. Viteza de citire? 

6. Înţelegere? 

1. Mărire 2. Micşorare 3. Micşorare 4. Micşorare 
5. Mărire 6. Mărire 


In al doilea rând, încetează să citeşti cu voce tare! 
Dacă îţi dai seama că uneori îți mişti buzele când 

citeşti, pune degetul pe ele! Aceasta te face să-ţi 
dai seama de greşeală şi totodată te împiedică să 


greşeşti. 
Poate însă că cel mai bun mijloc de a înfrânge 
deprinderea este să citeşti atât de .......... „ încât 


buzele să nu se poată mişca în acest ritm. 

rapid (Cu toate că pare a fi un cerc vicios, un 
mijloc de a învăţa să citeşti mai rapid este de a 
începe să citeşti mai rapid!) 


5.29 Apoi, în al treilea rând, exersează constant citirea 
mai rapidă. Fii vigilent, citeşte în vederea unui 
scop, anticipează ceea ce urmează să citeşti şi caută 
să-ți deplasezi ochii în lungul rândului tipărit cât 
mai rapid posibil. Nu reveni ca să stărui asupra 
unui punct pe care l-ai omis. 


În definitiv, care dintre aceste două metode 
(dacă ar fi să consumi acelaşi timp pentru fiecare) 
ar avea probabilitatea să-ţi asigure o înțelegere mai 
bună a unui pasaj? 

A. Să citeşti rar şi cu atenţie fiecare cuvânt, 
revenind la frazele anterioare ca să verifici punctele 
de care nu eşti sigur. 

B. Să citeşti de două ori pasajul cu o viteză 
aproape egală cu viteza ta maximă. 


5.30 A. Aceasta pare să fie metoda sănătoasă şi sigură, 
însă cred că vei fi dezamăgit de rezultatele ei. Te 
rog să reciteşti chenarul 5.24 ca să-ți aminteşti 

efectele citirii cuvânt cu cuvânt. Apoi, citeşte 
alineatul B următor! 

B. Dacă mai ai vreo îndoială în privința acestei 
metode "rapide" caută să o încerci cu prima 
ocazie. Ai să constaţi că, deşi la prima citire ai 
pierdut din vedere unele puncte (la o viteză ceva 
mai mică decât cea normală), a doua oară le vei 
găsi (de fapt, poți să aranjezi chiar o a treia "citire 
rapidă” în timpul pe care l-ai fi consumat trecînd 
cu greu de la un cuvânt la altul). 

Treci la chenarul 5.31! 

În al patrulea rând, citeşte în unități de gândire. 
Încetează de a citi cuvânt cu cuvânt şi caută, în 
schimb, modul în care cuvintele se grupează în 
cuprinsul fiecărei fraze. Ar trebui să poți citi 
fiecare grup sau "unitate de gândire" dintr-o singură 
privire. Într-adevăr, câmpul tău vizual ar trebui să 
cuprindă o unitate de gândire întreagă. 

O unitate de gândire poate fi un substantiv cu 
adjectivele lui, un verb cu adverbele lui, sau o 
propoziţie scurtă etc. Unităţile de gândire din 
ultima frază a alineatului precedent sunt (pentru 
mine): "Într-adevăr - câmpul tău vizual - ar trebui 
să cuprindă - o unitate de gândire - întreagă." Nu 
trebuie să citeşti 13 cuvinte separate în acea frază; 
le poţi înghiţi în 5 sorbituri. 

Care sunt unităţile de gândire majore în fraza pe 
care o citeşti chiar acum? 

"Care sunt - unitățile de gândire - majore - din 
fraza - pe care o citeşti - chiar acum?" 
(Este acesta mai mult sau mai puțin diferit de 
modul cum o citeşti tu?) 


5.32 Cititorul bun cuprinde cam două cuvinte la o fixare 
dacă textul este dificil şi trei sau mai multe dacă 
textul este uşor (tu cum stai?). Urmărind unitățile 
de gândire, îşi lărgeşte câmpul său vizual şi astfel 
îşi măreşte viteza de citire. 


Câmpul vizual depinde şi de un alt factor 
foarte important (asupra căruia poţi interveni în 
mod categoric). Citeşte cele două fraze (1 şi 2) 
care urmează şi decide: 

a) Pe care dintre ele o poţi citi mai rapid (cu mai 
puţine fixări şi reveniri)? 

b) De ce câmpul vizual este diferit pentru fiecare 
dintre cele două fraze? 


1. "Că, cum se tâmplă de sârg de adaoge povoiul 
apei şi iarăşi de sârg scade şi se împuţinează, aşa 
s'au adaos şi Moldova, care mai apoi de alte țări 
s'au descălecat, de s'au de sârg lăţit şi fără zăbavă 
au îndărăptat." 


2. "Căci aşa cum se întâmplă ca viiturile să umfle 
imediat apele şi pe urmă repede să treacă şi să 
scadă, tot aşa şi în Moldova unde au năvălit alte 
popoare şi deîndată s-au întins, pentru ca apoi să se 
retragă grabnic." 

Ambele fraze exprimă exact acelaşi lucru, însă 
dacă nu eşti familiarizat cu limbajul vechi al 
cronicarilor (în text s-a utilizat un citat din 
"Letopiseţul Ţării Moldovei" de Grigore Ureche 
Vornicul şi Simion Dascălul - nota ed.), este mai 
probabil că: 

a. Textul (2) îl citeşti cu mai puţine reveniri şi 
fixări. (Adică ai un câmp vizual mai mare şi deci 
citeşti mai rapid.) 

b. Câmpul vizual pentru (1) este mai mic deoarece 
nu eşti familiarizat cu multe dintre cuvintele 
folosite. 


În al cincilea rând, dezvoltă-ţi vocabularul! 
Cititorul bun cunoaşte o mulțime de cuvinte. De 
aceea, el citeşte nu numai cu o putere de înțelegere 
mai mare, ci şi cu o viteză mai mare, pentru că: 

a. se poate opri şi chibzui asupra înțelesului exact 
al fiecărui cuvânt în parte? sau 

b. poate cuprinde dintr-o privire semnificația mai 
multor cuvinte? 

b. Cititorul cu un vocabular bogat poate cuprinde 
înțelesul mai multor cuvinte dintr-o dată şi deci 
poate citi mai rapid. 


Cât de bogat este vocabularul zău? Pentru a afla 
răspunsul, priveşte cuvintele din lista următoare. 
Întreabă-te singur: 

1. Aş putea ortografia corect fiecare cuvânt dacă 
l-aş auzi citit cu glas tare? 

2. Aş putea introduce fiecare cuvânt într-o frază 
care să arate în mod clar semnificaţia lui? 
(foloseşte dicționarul, dacă ai nevoie de verificare!) 


complăcea (a se) 


emisar 
artefact 
paradoxal 
infracțiune 
proliferare 
ireproşabil 
autonom 
eradicare 
indubitabil 
precursor 
insidios 
disparitate 
spectru 
sporadic 
malign 
infera 
Scruta 
raționalist 
ONCIUOS 
eficacitate 
altruism 
categoric 
depravare 
transcendent 


Socoteşte numărul 


ştii! 


reticență 
diseminare 
risc 

sinteză 
aberaţie 
omniscienţă 
perenitate 
ostensibil 
atrofie 
refractar 
banalitate 
colaționare 
discernământ 
anomalie 
apatic 
cobeală 
autentic 
inerent 
proximitate 
preconiza 
abject 
indolență 
şicana 
exponenți 
diatribă 


inerție 
articulat 
ubicuitate 
empiric 
tentativă 
abscons 
intuitiv 
lucid 
infailibil 
statutar 
intrepid 
eretic 

imun 
afluent 
adiacent 
dubios 
indigen 
discreditare 
concomitent 
inexorabil 
precipitat 
transfigurare 
sceptic 
binevoitor 
miocard 


de cuvinte al căror înțeles nu-l 

În total sunt 75 de cuvinte. Dacă nu ai ştiut: 

a. 7 cuvinte sau mai puțin - foarte probabil că 
citeşti rapid, ai câmp vizual mare şi o bună înţe- 
legere. 

b. 6 până la 12 - probabil că în prezent ai un 
vocabular convenabil, însă ar trebui să faci tot ce 
poți ca să-l măreşti mereu. 

c. 13 sau mai multe - aproape cu siguranță că eşti 
frânat din cauza lipsei de cuvinte. Trebuie să dai 
multă atenţie ca să-ți îmbogățeşti vocabularul. 


Un vocabular bogat este esenţial atât pentru a 
înțelege ideile celorlalți (fie vorbite, fie scrise) cât 
şi pentru a le exprima pe cele proprii. De fapt, 
bineînţeles, ceea ce numim în general un vocabular 
se compune în realitate din rrei vocabulare (fiecare 
cu un volum diferit): 

1. Cuvintele pe care le foloseşti în vorbire. 

2. Cuvintele pe care le foloseşti în scris. 

3. Cuvintele pe care le receptezi atunci când citeşti 
(sau când asculți). 


Care dintre aceste trei vocabulare este ce/ mai 


Probabil că vocabularul folosit la citire este cel 
mai bogat şi acela de vorbire este cel mai sărac. 
(Cei mai mulţi dintre noi pot să recunoască cu 
relativă uşurinţă sensul unor cuvinte tipărite; dar 
am şovăi să le folosim în scris, şi mai ales în 


vorbire.) 

FORMAREA VOCABULARULUI 


5.36 Dar cum poate cineva să-şi formeze un vocabular? 
lată şase trepte folositoare pentru îmbogățirea 
vocabularului tău: 

1. Citeşte diversificat! (nu numai din domeniul spe- 
cializării tale). 

2. Învață câteva dintre cele mai obişnuite rădăcini 
latineşti şi greceşti care stau la baza multora dintre 
cuvintele noastre. (În acest sens, majoritatea dicţi- 
onarelor îți vin în ajutor deoarece fiecare cuvânt 
este însoţit şi de explicaţii etimologice.) 

3. Fii în căutare de cuvinte noi şi notează-le! 

4. Formează-ţi deprinderea dicționarului: caută şi 
notează semnificaţia fiecărui cuvânt nou, cât mai 
curând după ce l-ai întâlnit. (Dar vei avea cu 
adevărat de câştigat dacă nu te vei limita la 
aceasta ci, după aflarea sensului cuvântului, vei 
construi câteva propoziții în care să îl foloseşti.) 

5. Foloseşte cuvintele proaspăt descoperite atunci 
când scrii şi vorbeşti, cu prima ocazie convenabilă! 
(altfel spus, nu le lăsa să "zacă" inactive). 

6. Întocmeşte propriul tău glosar pentru cuvinte şi 
propoziţii tehnice pe care le întâlneşti în domeniul 
specialității tale. (Astfel vei face faţă expansiunii 
necontenite pe care o cunoaşte limbajul de speci- 
alitate în domeniul tău.) 


Am examinat, aşadar, cinci căi posibile de a-ţi 
îmbogăţi citirea: de la controlarea ochilor până la 
mărirea vocabularului. În care dintre următoarele 

Capitolul 5 / Cum să citeşti mai bine şi mai rapid! 
aspecte ale citirii te-ai aştepta să vezi îmbunătățiri: 
a. Viteza cu care citeşti? 

b. Înțelegerea a ceea ce citeşti? 

c. Amintirea celor citite? 

a b c 

Toate aceste aspecte ale citirii tind să se îmbunătă- 
țească împreună. 


Exersarea este esenţială 


Dacă doreşti să-ți îmbunătăţeşti citirea, trebuie să 
faci un efort intenționat şi să exersezi constant. 
Rezervă-ţi în fiecare zi 15-20 minute, poate chiar 
înainte de culcare. Pentru câteva zile, la început, 
ține-te de lucrări accesibile, care cuprind un număr 
mare de articole scurte despre o varietate de 
subiecte; treci apoi la câteva articole lungi din ziare 
(ori suplimentele ilustrate ale lor); pe urmă la 
reviste; apoi la material mai asemănător cu 
manualele, de îndată ce ţi-ai asigurat baza necesară. 
Atacă eventual 1 sau 2 articole la fiecare şedinţă de 
antrenament. Estimează numărul de cuvinte ale 
articolului (foarte uşor dacă ştii câte cuvinte sunt 
pe o pagină întreagă sau într-o coloană), apoi vezi 
cât de repede o poţi citi; cronometrează-te singur 
până la secundă. 

Încearcă pe urmă să-ți aminteşti ce ai citit şi 
revezi întregul articol ca să controlezi dacă ai 
depistat toate ideile principale şi detaliile 1mpor- 
tante. Nu te îngrijora dacă la început ai scăpat 

câteva, ci continuă să-ţi măreşti viteza şi totodată 
înțelegerea. (Aceasta se poate face mult mai uşor, 
desigur, dacă poţi să colaborezi cu un coleg; fiecare 
poate să-l cronometreze pe celălalt şi să-i pună 
întrebări despre ceea ce a citit.) 

Ține o evidenţă a vitezei cu care ai citit fiecare 
articol (de preferat, în cuvinte pe minut). Trasează 
un grafic, dacă ai nevoie de un stimulator moral! 
După vreo câteva săptămâni va trebui să începi a 
observa o îmbunătăţire vizibilă. 

Ce alte ocazii (pe lângă aceste jumătăți de oră 
înainte de culcare) ai avea ca să exersezi citirea 
mai rapidă şi mai bună? 

Ei bine, sper că vei face un efort conştient ca tot 
ce citeşti pentru învaţare să citeşti mai rapid. (În 
definitiv, scopul şedinţelor înainte de culcare este 
îmbunătățirea capacităţii de a citi pentru învăţarea 
normală; aşadar, de ce să mai pierzi timpul până 
când ai să obţii avantaje?) 


Variază-ţi ritmul! 


5.38 Deci, dacă te străduieşti conştiincios să-ţi 
îmbunătăţeşti vocabularul şi câmpul vizual (şi astfel 
să faci mai puţine fixări, fără reveniri sau mormă- 
ieli), în curând vei fi capabil să citeşti mai rapid, 
fără nici o pierdere în privinţa înţelegerii. 

Dar aceasta înseamnă oare că fiecare bucăţică de 
text o vei citi exact cu aceeaşi viteză? Nu, desigur 
că nu. De îndată ce ai învăţat să citeşti mai rapid, 

Capitolul 5 / Cum să citeşti mai bine şi mai rapid! 

ar trebui să fii în stare să-ți variezi viteza 
corespunzător felului de material pe care îl citeşti şi 
scopului pe care îl urmăreşti. 

De exemplu: 

„ Ce material ai putea să citeşti mai lent? 

. Romane, biografie şi istorie, sau 

Cărți didactice şi manuale. 

Pentru care scop ai putea să citeşti mai lent? 

. Ca să găseşti idei principale, sau 

. Ca să găseşti detalii importante. 


Ss» ES e — 


Probabil: 1.b  2.b 


Deci, oricare ar fi natura şi scopul citirii, vei 
încerca să o faci cât mai rapid posibil. Dar cum nu 
îți poți permite să sacrifici înțelegerea în favoarea 
vitezei, va trebui să-ți variezi ritmul citirii după 
împrejurare. 

Aceasta nu înseamnă, totuşi, că va trebui să 
revii la citirea cuvânt cu cuvânt. Dacă un material 
oarecare îți va face necazuri, aminteşte-ţi că poţi 
profita mai mult citindu-l de mai multe ori cu o 
viteză ceva mai mică decât cea maximă, în loc de 
a răzbate cu greu un drum citindu-l rar, o singură 
dată. Cu exercițiu, viteza "înceată" se poate foarte 
bine dovedi că este mai rapidă decât cea maximă 
pe care o ai acum. 


N.B. Te rog încearcă să-ţi aminteşti acest capitol 
(făcînd şi unele însemnări) şi să-l recapitulezi 
înainte de a trece la întrebări! 

ÎNTREBĂRI RECAPITULATIVE 


5.40 Un mijloc de bază pentru îmbunătățirea citirii este 
să o faci să fie activă şi să aibă un scop, folosind 
metoda ....... (chenarul 2). 


5.41 În timp ce citeşti un text, vei încerca să faci trei 
lucruri. Care sunt acelea? (chenarele 1-2) 
Să găseşti ideile principale, să alegi detaliile 
importante, să evaluezi textul. 


5.42 Unde te-ai aştepta în mod normal să găseşti ideea 
principală a unui alineat? (chenarele 3-7) 


În prima sau ultima frază. 


5.43 Care sunt cele două feluri de "indicii" ce pot ajuta 
pe cititor să găsească ideile principale şi detaliile 
importante? (chenarele 11-12) 

Grafice (sublinieri, cursive etc.) şi morfo-sintactice 
(cuvinte de legătură). 


5.44 De ce nu este indicat să omiți materialul ilustrativ 
(tabele, grafice) al autorului (chenarele 13-16)? 
EI poate cuprinde idei principale şi detalii care nu 
sunt expuse în text dar care sunt importante. 

5.46 


5.47 


5.48 


Capitolul 5 / Cum să citeşti mai bine şi mai rapida! 
Formulează o întrebare de felul aceleia pe care ai 
putea să o pui când evaluezi un text (chenarele 17- 
15)! 

Este adevărat? - reprezintă probabil cea mai evi- 
dentă întrebare, însă chenarul 5.17 cuprinde mai 
multe (poate că te-ai gândit şi la altele). 


În cazul cititorilor slabi, care dintre următoarele 
caracteristici ale citirii au tendința de a fi prea mari 
şi care prea mici? (chenarele 23-27) 

1) numărul de fixări; 

2) mărimea câmpului vizual; 

3) numărul de reveniri; 

4) volumul citirii tăcute. 

]. prea mare 2. prea îngust 

3. prea mare 4. prea mare 


Enumeră cinci căi posibile de îmbunătăţire a vitezei 
şi a înţelegerii la citire (chenarele 27-36) 
Controlează ochii; încetează de a citi cu voce tare 
sau murmurînd; exersează citirea rapidă; citeşte în 
unități de gândire; măreşte-ţi vocabularul. 


După exersarea regulată a citirii rapide, pe care 
dintre următoarele te-ai aştepta că le vei realiza? 

1. Să înţelegi orice, citind cu viteza maximă. 

2. Să măreşti şi să reduci viteza de citire cores- 
punzător împrejurărilor. 


3. Să-ţi măreşti viteza medie de citire. 

4. Să-ţi menții viteza pe viitor fără a face vreun 
efort conştient. 
5. Să citeşti orice cu aceeaşi viteză. 


Când eşti gata, treci la capitolul 6 (şi nu pierde 
prea mult timp citindu-l!). 


6) 








să iei notițe! 





e Cum se păstrează notițele 


e Redactarea 
e Luarea notițelor la prelegeri 
e Întrebări recapitulative 


INI Îi 

Ms 
PENA) tu 

LE Sa) Li LELE 








Un principiu de bază în luarea notiţelor 
este să surprinzi ... esenţialul! 


6.1 


6.2 


Derek Rowntree - Învață cum să înveţi 
Durata de studiu: aprox. 45 min. 


Luarea unor notițe slabe, sau lipsa lor, este una 
dintre cauzele obişnuite de nereuşită ale elevului 
sau studentului. Notiţele constituie o parte de 
importanţă vitală a învăţării. Ca şi scrierea lucră- 
rilor personale, ele te antrenează atât la „expri- 
marea” ideilor, cât şi la „primirea” lor. 

Luarea notițelor este de folos în două moduri: în 
primul rând te menţine activ în timp ce înveţi, deci 
este un sprijin în favoarea concentrării. 


Care este cel de-a/ doilea avantaj pe care îl obţii 
(poate după săptămâni) prin faptul că ai luat notițe? 
Posezi o înregistrare scrisă cu ajutorul căreia poţi 
face mai târziu revizuirea materialului. 


Dacă într-adevăr doreşti să reții cele ce ai auzit sau 
ai citit, este cu mult mai de folos să treci pe hârtie 
câteva cuvinte, decât să te mulțumeşti cu o 
grămadă de amintiri confuze. Amintirile se vor 
risipi dacă nu le fixezi prin cuvinte, însă înregis- 
trarea scrisă poţi să o păstrezi în permanenţă. 


CUM SE PĂSTREAZĂ NOTIȚELE 


Există mai multe metode de a-ţi păstra notițele. 
Depinde de scopul pe care îl urmăreşti. În funcţie 
de acesta, unele vor fi mai adecvate decât altele. În 
continuare, voi prezenta modul de lucru folosit de 

Capitolul 6 / Cum să iei notițe 
trei studenți diferiți. 


Care dintre aceste metode consideri că este mai 
eficace? 

a. Notiţe scrise pe petice de hârtie şi pe spatele 
plicurilor, păstrate într-o mapă de carton, sau 

b. Notiţe trecute pe foi volante de mărimi egale, 
păstrate într-un dosar cu şină, tip biblioraft, sau 

c. Notiţe scrise şi păstrate într-un caiet gros, legat. 
Ei bine, ţi-am cerut părerea. Sunt sigur că respingi 
metoda a şi că îți îndrepţi preferința spre metodele 
b şi c. Preferința mea este b, adică dosarul cu 
şină. Cu toate că un caiet legat se prezintă mai 
curat şi se manipulează mai uşor, el te împiedică 
de a-ţi clasa notițele în ordinea cea mai utilă. 


În mod ideal ar trebui să-ţi poți aranja caietul în 
aşa fel încât roate notițele referitoare la un anumit 
subiect să se afle /a un loc, fie că le-ai luat din 
citiri, prelegeri sau experienţe, fie că sunt luate în 
semestrul acesta sau anul trecut. 

Cu un caiet de notițe legat, eşti silit să 
păstrezi notițele în ordinea în care le-ai scris şi, 
deci, un singur subiect se va afla dispersat în mai 
multe locuri din caiet. 

Pe de altă parte, folosind un dosar cu şină 
vei putea să-ți rearanjezi foile, să le scoţi, să le 
rescrii şi să adaugi material nou în oricare loc 
doreşti (într-un caiet acest lucru nu ar fi posibil). 
Dosarul îţi oferă, deci, mai multă libertate de lucru. 

Aşadar, să presupunem că tocmai ai luat notițe din 
cap. 10 al unui manual. Unde ar fi cel mai potrivit 
să le păstrezi? 

a. Între notițele pentru capitolele 9 şi 11, sau 

b. Imediat după ultimul lot de notițe pe care le-ai 
luat, sau 

c. Împreună cu notițele luate din alte surse 
bibliografice, care tratează despre acelaşi subiect ca 
în cap. 10. 

Cred că c; soluţiile a şi b ar fi locuri convenabile 
numai dacă s-ar întâmpla să aibă acelaşi subiect 
ca în capitolul 10. 


REDACTAREA NOTIȚELOR 


Problema importantă pentru notițe este de a şti ce 
să reții şi ce să laşi deoparte. Cu alte cuvinte, ele 
te solicită să fii selectiv. Luînd notițe din material 
gata tipărit (cărți, reviste), dispui de mai mult timp 
decât la prelegeri pentru a lua o decizie privind 
selecţia, însă, printr-un antrenament adecvat ai 
putea să iei notițe foarte bune chiar şi la prelegeri. 


Cuprinsul 


Va trebui ca notițele să cuprindă suficiente extrase 
importante (argumente sau dovezi aduse de autor, 
exemple relevante) pentru ca mai târziu să-ţi poți 
aminti totul în mod clar (contextul, corelaţiile). 
Deci, caietul de notițe trebuie să prezinte: 

6.6 


Capitolul 6 / Cum să iei notițe 


a. Ideile principale ale autorului şi orice detaliu im- 
portant care să le susțină. 
b. Planul logic al expunerii sale (ierarhia ideilor). 


1. La care fază a metodei RICAR începi să ai o 
noţiune vagă despre planul logic al expunerii auto- 
rului (prin examinarea titlurilor, etc.)? 

2. La care fază confirmi această impresie şi extragi 
ideile principale şi detaliile importante (căutînd 
fazele esenţiale, etc.)? 


1. răsfoire (şi eventual întrebare) 2. citire 


Aşadar, va trebui să alegi ideile cheie şi modul în 
care sunt organizate în decursul răsfoirii, întrebării 
şi citirii. 


Vei lua deci notițe în faza ....... din metoda 
RICAR şi le vei confrunta cu ceea ce ai citit în 
faza ....... 


aducerii aminte (NU a citirii); recapitulării 


Nu încerca să iei notițe înainte de a fi terminat să 
citeşti un paragraf! Prea mulți elevi şi studenți 
citesc urmărind cu degetul rândurile din carte, în 
timp ce cu cealaltă mână copiază părți mari din 
text. Tot ce obţin până la urmă este un manual în 
miniatură; când se ajunge la recapitulare, ei ar 
putea tot aşa de bine să recitească originalul. 

Nu uita că încerci să-ți aduci aminte doar 
părţile esențiale din textul autorului! Scopul pe care 

îl urmăreşti va trebui să fie cuprinderea în două-trei 
pagini a ceea ce el a spus în douăzeci sau treizeci. 


Cum va trebui să-ţi redactezi notițele? 

a. Redînd cât mai fidel posibil cuvintele autorului, 
sau 

b. Folosind cât mai mult posibil cuvintele proprii. 
N.B. Ai răsfoit şi pus întrebări până acum despre 
acest capitol? 


b. Ar trebui să foloseşti cât mai mult cuvintele 
proprii, afară de cazul când ai nevoie să-ţi notezi 
un anumit citat. Notițele ar trebui să reflecte ceea 
ce ai înţeles, nu îndemânarea de a copia. Încearcă 
să te uiţi din nou la cuvintele autorului doar după 
ce ai luat câteva notițe şi eşti gata să faci 
recapitularea! 


Schemă sau rezumat? 


În general, există două moduri de a lua notițe: ca 
schemă sau ca rezumate. În timp ce rezumatele 
sunt simple versiuni condensate ale originalului, 
scrise în proză continuă, schemele (sau notițele 
schematice) prezintă punctele esenţiale într-o formă 
aproape grafică. 


În următoarele două chenare (6.8 şi 6.9) vei găsi 
notițe despre capitolul 5 al acestei cărți, luate de 
doi studenți diferiți: 

1. Care chenar prezintă notițe în formă de schemă? 
6.8 sau 6.9? 

2. Care notițe prezintă mai clar raporturile logice 
din cuprinsul capitolului? Schema sau rezumatul? 

3. După care notițe crezi că e mai uşor să faci 
recapitularea? Schemă sau rezumat? 


După ce ai hotărât răspunsurile, treci te rog la 
chenarul 6.10! 

6.8 Notiţe din „Învață cum să înveți!” (cap. 5) de D. 
Rowntree. 


Cum să citeşti mai bine şi mai rapid 


L. În ciuda „experienţei”, puţini studenți ai facultăţii 
citesc atât de bine pe cât ar putea. (Prea lent, nu se 
pot concentra, uită). 
II. Pentru o citire mai bună (cu înţelegere): 
A. Aplică RICAR pentru a sesiza scopul. 
B. Caută fraza-idee din fiecare alineat. 
1. De obicei prima sau ultima frază şi 
2. Conţine ideea principală a alineatului. 
C. Caută detaliile importante: 
1. O dovadă, exemplu sau argument în 
favoarea ideii principale. 
2. Cel puţin un detaliu important pentru 
fiecare idee principală. 
D. Când cauţi idei principale şi detalii impor- 
tante: 
1. Fii atent la indiciile: 


a. Grafice (schema, caractere litere); 

b. Morfo-sintactice (cuvinte, propoziții- 
cheie). 

2. Cercetează toate graficele şi tabelele. 

3. Nu evita dificultățile. 

E. Evaluează textul: 

1. Fii sceptic (aşteaptă demonstraţia autoru- 
lui). 

2. Caută aplicaţii din propria ta experiență. 

III. Pentru o citire mai rapidă (cei mai mulți ar 
putea citi o dată şi jumătate mai rapid, înțelegând 
la fel de bine textul): 

A. În timpul citirii: 

1. Ochii fac salturi într-un şir de fixări 
succesive. 

2. La fiecare fixare mintea decodifică un 
grup de cuvinte, care formează un sens 
împreună (şi nu cuvinte izolate). 

3. Îşi modelează câmpul vizual. 

B. Cititorii slabi: 

1. Au câmpuri vizuale înguste. 

2. Fac multe fixări. 

3. Revin deseori (privesc în urmă). 

4. Citesc cu voce tare (sau mormăie). 

IV. Pot îmbunătăţi citirea (viteza şi înţelegerea). 
A. Cinci soluţii fundamentale: 

1. Verifică dacă ai nevoie de ochelari. 

2. Încetează să citeşti cu voce tare. 

3. Străduieşte-te să citeşti mai rapid. 

4. Citeşte în unităţi de gândire (2-3 cuvinte 

deodată). 

5. Dezvoltă-ţi vocabularul (citit, scris dar şi 

vorbit): 

citind diversificat; 
. învăţînd rădăcinile greceşti şi latineşti,; 
notînd cuvintele noi; 
. folosind dicţionarul; 
e. întocmind glosare. 
B. Exersarea absolut esenţială prin: 
1. Şedinţa înainte de culcare (15-20 min.): 
a. citeşte articole cu lungime cunoscută; 
b. cronometrează-te (cuvinte / minut; 
grafic-progres?); 
c. controlează înțelegerea. 
2. Citirea mai rapidă a tuturor materialelor 
de învăţare. 
C. Variază ritmul citirii: 
1. Mai rapid pentru literatură "narativă" şi 
idei principale. 
2. Mai lent pentru expuneri complicate şi 
detalii importante. 


ao op 


Compară aceste notițe cu acelea de la chenarul 6.9. 


Notiţe din "Învață cum să înveți” (cap. 5) de D. 
Rowntree. 


Cum să citeşti mai bine şi mai rapid 


Puţini elevi şi studenţi au învăţat să citească atât de 
bine pe cât ar putea: ei citesc prea lent, nu se pot 
concentra şi nu-şi amintesc cele citite. Însă, de 
obicei se pot perfecționa aplicînd una din urmă- 
toarele sugestii: 

72 


Derek Rowntree - Învață cum să înveţi 

Pentru îmbunătățirea înţelegerii, cititorul poate 
folosi metoda RICAR deoarece aceasta îl va 
menţine activ şi conştient. 

Ar trebui să caute fraza-idee (de obicei e 
prima sau ultima) din fiecare alineat, căci ea 
cuprinde ideea principală a alineatului. Va trebui, 
de asemenea, să caute detaliile importante (exem- 
ple, dovezi etc.) care contribuie la susținerea ideii 
principale (în mod obişnuit există cel puţin un 
detaliu important pentru fiecare ideee principală). În 
căutarea ideilor principale şi a detaliilor importante, 
el trebuie să fie atent la indiciile grafice şi morfo- 
sintactice (ele semnalează ce înțelege autorul) şi ar 
trebui să acorde atenţia cuvenită tuturor graficelor, 
tabelelor şi diagramelor. 

Ar fi înțelept să nu evite dificultățile. Tocmai 
depăşirea lor l-ar ajuta să se dezvolte pe planul 
formării sale intelectuale. Cititorul ar trebui, de 
asemenea, să evalueze textul citind în mod sceptic 
şi căutînd aplicaţii pentru ceea ce citeşte. 

Cei mai mulți ar putea să-şi mărească cu 50% 
viteza de citire fără a pierde din înţelegere. În 
timpul citirii, ochii se deplasează pe pagină de la 
stânga la dreapta printr-o succesiune de salturi 
rapide, cu opriri (numite fixări) între ele; în timpul 
fixării, mintea înregistrează un grup de cuvinte 
(câmp vizual). Cititorii slabi au câmpuri vizuale 
înguste şi de aceea fac multe fixări. De asemenea, 
privesc deseori înapoi (reveniri) la ceea ce au mai 
văzut, iar uneori au tendința să mormăie sau să 
pronunţe tare cuvintele. Toate aceste greşeli 

contribuie la încetinirea vitezei lor de citire. 

De obicei, un elev (sau student) poate să-şi 
îmbunătățească atât viteza, cât şi înţelegerea la 
citire; ar trebui să verifice dacă are cumva nevoie 
de ochelari, să evite de a pronunța tare cuvintele, 
să încerce în mod conştient de a citi mai rapid, să 
citească în unități de gândire şi să-şi îmbogăţească 
vocabularul. Aceasta se poate realiza prin citire 
diversificată, învăţarea rădăcinilor greceşti şi lati- 
neşti ale cuvintelor, însemnarea cuvintelor noi, folo- 
sirea dicționarelor şi întocmirea de glosare. Exer- 
sarea este esenţială şi poate fi aplicată atât la 
citirea normală a domeniului specializării, cât şi 
pentru timpul de lectură rezervat în mod regulat 
înainte de culcare. La aceste "şedinţe" dinainte de 
culcare (şedinţe care ar trebui să dureze cel puţin 
un sfert de oră), studentul ar trebui să citească arti- 
cole cu o lungime cunoscută, să se cronometreze 
singur şi să-şi calculeze viteza în cuvinte pe minut, 
apoi să verifice ce a înţeles din conținut. De îndată 
ce şi-a mărit viteza de citire, va fi în stare să-şi 
varieze viteza pentru a corespunde materialului şi 
scopului său: probabil mai rapid pentru romane, 
biografie şi istorie, precum şi atunci când caută idei 
principale; mai lent pentru cărți didactice şi 
manuale, cum şi pentru detalii importante. 


Compară aceste notițe cu acelea de la chenarul 6.8. 
Apoi înapoiază-te la chenarul 6.7! 


1. Chenarul 6.5 este o schemă (6.9 un rezumat). 

2. Schema arată mai clar corelaţiile. 
3. Probabil că este mai uşor de recapitulat după 
schemă. 


6.10 Întocmirea unei scheme. Acolo unde este posibil, 
încearcă să faci o schemă în loc de rezumat pentru 
diferitele lecturi şi prelegeri. lată cum se întocmeşte 
o schemă pentru un text: 

Întocmeşte un model de schemă folosind 
titlurile autorului (dacă el le-a utilizat). Dezvoltă 
fiecare titlu într-o frază cuprinzînd ideile principale 
ale paragrafului sau subparagrafului corespunzător. 

În special atunci când sunt titluri puţine, vei 
avea nevoie să te uiţi la fraza-idee din fiecare ali- 
neat al paragrafului. Ea cuprinde, probabil, o idee 
principală pe care vei avea nevoie să o treci în 
notițe ca să te ajute la dezvoltarea expunerii. 

Dacă doreşti să incluzi detalii importante, 
adaugă-le în paranteze. Uită-te apoi la chenarul 6.8 
(şi, dacă e necesar, la capitolul 5) ca să vezi cum a 
procedat studentul nostru la schema sa. Ce a/rceva 
a mai făcut el ca să arate planul logic al expunerii? 
Aşa cum vei fi observat deja, studentul a trans- 
format fiecare din titlurile mele într-o frază cuprin- 
zind o idee principală; a introdus şi alte articole 
pentru schema sa folosind frazele-idee din aline- 
atele mele; detaliile importante le-a scris în 
paranteze. În plus - ca să prezinte structura expu- 
nerii - articolele din notițe le-a retras înăuntru de 
la margine şi a adăugat litere şi cifre. 

6.11 Deci, după ce ai cules ideile principale (din 


6.12 


paragrafe, subparagrafe şi alineate), le retragi 
înăuntru de la margine, corespunzător importanţei 
fiecăruia în parte. Articolele importante pornesc de 
la margine. Cele de importanţă secundară se retrag 
mai înăuntru, să zicem, cu un centimetru. Cele de a 
treia importanţă se retrag cu încă un centimetru etc. 
Să nu faci retragerea prea mică, deoarece 
raporturile nu vor fi uşor de văzut. Să nu retragi 
prea mult, căci nu vei mai avea loc pentru notițe. 


În notițele de la chenarul 6.8 se află patru 
articole principale, zece de importanță secundară, 
douăzeci şi cinci de a treia importanţă şi ....... 


zece de a patra importanță. UIDla.b; IVASa-e etc.) 


Aşa cum ai observat, în ultima schemă s-au folosit 
nu numai retragerea înăuntru, ci şi litere şi cifre. 
Ca să arăţi cum ţi se asamblează notițele ai nevoie 
de un sistem de marcare cu litere şi cifre care să 
evidențieze corelațiile lor. De exemplu: 


Articole principale Cifre romane (mari) 1, II, IN 


de ordinul doi litere mari A,B,C 
de ordinul trei cifre arabe 1, 2, 3,4 
de ordinul patru litere mici a,b,c,d 


de ordinul cinci cifre romane (mici) i, ii, iii 

Şi, dacă ai nevoie de ordine în plus, poţi începe 


oricînd să pui paranteze la cifre arabe (1), sau la 
litere mici (a). 


În chenarul următor vei vedea o schemă pentru 
capitolul 4 al acestei cărți. (De fapt, ea este tocmai 
schema mea, după care am scris capitolul respectiv; 
dar este şi felul de schemă pe care ar trebui să o 
poţi face după ce îl citeşti.) 

Totuşi, am omis câteva litere şi cifre. Vrei, te rog, 
să termini tu lucrarea? 

(Notițele pe care le-ai luat la acel capitol seamănă 
oarecum cu acestea?) 


Cum să scrii o lucrare personală 


]. Scrierea unei lucrări personale poate ajuta un elev 
sau student în trei moduri: 
A. ÎL sileşte să-şi organizeze mintea. 
B. Îi arată părțile bune şi pe cele slabe. 
C. ÎL pregăteşte pentru situaţia de la examen. 
II. Asigură-te că înfelegi misiunea lucrării: 
A. Care este subiectul precis? 
B. Ce fel de tratare se cere? 
III. Cum să strângi materialul adecvat? 
A. Gândeşte-te la întrebări care să-ți îndru- 
meze cercetările. 
B. Începe să te gândeşti imediat pentru ca: 
1. Să fii atent la idei relevante. 
2. Să oferi subconştientului noi ocazii. 
C. Foloseşte un carnet pentru ideile lucrării. 

D. Cercetează toate sursele de informaţii 
posibile: 
1. Cărţi, articole etc. sugerate de profesor. 
2. Cărți, articole etc. sugerate de acele 
cărți sau de bibliotecar. 
E. Notează sursa tuturor materialelor pe care 
le strângi. 
IV. Planifică cu grijă lucrarea. 
A. Alege materialul cel mai util. 
1. Lasă deoparte ce e banal, irelevant sau 
obscur. 
2. Păstrează însă suficiente detalii ca să-ţi 
sprijine expunerea. 
- Întocmeşte o schemă logică. 
- Aceasta îți dă siguranța că: 
- Alegi ideile principale şi detaliile 
importante. 
- Nu omiți nimic esenţial. 
- Scrii curgător. 
- Obţii note mai bune la examene. 
- Un model de schemă fundamentală: 
- Introducere: comentarea subiectului 
şi tratarea. 
- Textul principal: dovezile exprimate 
prin 3-4 idei principale. 
- Concluzia: recapitulare, comentariul 
final. 
- Scrie alineatul final. 
- Scrie prima redactare a lucrării: 
A. Scrie simplu şi direct. 
B. Schema să dezvăluie structura expunerii! 


C. Foloseşte imagini dacă acestea pot înlocui 

cuvintele. 
D. Separă clar ideile tale de ale altora. 
E. Întocmeşte o bibliografie. 
VI. Scrie din nou lucrarea după câteva zile: 
A. Verifică şi înlătură lipsurile din cuprins 
sau tratare. 
B. Asigură-te că redactarea finală este făcută 
cu acurateță şi citeţ. 


După ce ai completat cifrele şi literele care 
lipsesc (12 în total), treci la chenarul 6.14! 
Cifrele şi literele pe care ar fi trebuit să le 
completezi sunt (în ordine): B, 1, a, b, c, d, 2, 
abc, CV 


6.14 Deci, iată cum se întocmeşte o schemă bună 
pentru luarea notițelor dintr-o carte: 
1. Dezvoltă titlurile autorului şi expune din nou 
frazele-idee aşa încât să obţii articole ce exprimă 
ideile principale ale paragrafelor şi alineatelor. 
2. Scrie între paranteze orice detaliu important. 
3. Scrie articolele, folosind retragerea de la mar- 
gine, care să arate iararhia şi logica înlănţuirii 
lor. 
4. Pune litere şi cifre la articole, pentru a face 
mai clară corelaţia lor. 


Acum întocmeşte o schemă scurtă pe baza 
primelor titluri (plus câteva cuvinte şi propoziţii) 
din capitolul 3. (Va trebui să-l revezi în treacăt.) 
Dezvoltă chiar propozițiile următoare, pune-le în 

pagină cum crezi că e mai bine şi adaugă cifre 
şi litere. 


RICAR Răsfoire Răsfoirea unei cărți 
Foaia de titlu Prefaţa Cuprinsul Parcurge 
foile la rând Răsfoirea unui capitol Primul 
alineat şi ultimul alineat Recapitulări Titluri 


(Probleme tratate. Cum se leagă) Întrebări 


Când ai terminat schema, fă confruntarea cu 
chenarul 6.15! 
Schema ta seamănă oarecum cu aceea de mai 
jos? 
RICAR (răsfoire, întrebare, citire, aducere aminte, 
recapitulare) este metoda folositoare pentru învă- 
țarea unui text şi constă din următoarele faze: 
I. Mai întâi răsfoieşte ca să obţii o vedere de 
ansamblu a ceea ce vei examina apoi amănunțit: 
A. Răsfoieşte cartea în întregime: 
1. Priveşte foaia de titlu. 
2. Citeşte prefața. 
3. Examinează cuprinsul. 
4. Parcurge foile la rând. 
B. Răsfoieşte fiecare capitol, mai amănunțit, 
înainte de a-l studia: 
1. Citeşte primul şi ultimul alineat. 
2. Citeşte toate recapitulările. 
3. Examinează titlurile ca să descoperi: 
a. ce subiecte sunt tratate; 
b. cum se leagă între ele. 
II. Caută întrebările care justifică de ce citeşti! 

6.15 Este evident că metoda utilizării schemei îţi 
procură o serie de notițe foarte utile după care 
este uşor să faci recapitularea - poţi să vezi 
esenţa lucrurilor dintr-o privire. Sper că vei găsi 
multe ocazii de a o folosi pe viitor (dacă ea nu 
constituie de pe acum metoda ta de lucru). 


Redactarea unui rezumat. Dar ce se întâmplă cu 
rezumatul? Există oare unele discipline sau 
subiecte la care ar fi preferabil să-ţi iei notițele 
în formă de proză obişnuită, în alineate continue? 
Poţi să-ţi dai seama la care feluri de materii ar 
fi preferabil să întocmeşti astfel de notițe? 
Răspunsul tău depinde de materia pe care o ai 
şi de felul în care trebuie să o citeşti. Poate că 
pentru unele părți din învățarea unei limbi sau 
din matematică va fi preferabil un rezumat. De 
asemenea, în literatură sau pentru unele aspecte 
ale istoriei poate să [i se pară că ceea ce îţi 
trebuie pentru împrospătarea memoriei este un 
tabel sinoptic, un rezumat Sau chiar o evaluare 
sau o critică, scrise în proză continuă. 


6.16 Dar dacă scrii un rezumat în proză, fă-l scurt şi 
adecvat pentru recapitulare! Apoi gândeşte-te cum 
să aşezi notițele în pagină. 


Mecanismul întocmirii notiţelor 


În primul rând, întreabă-te: Cât de bună îţi este 

caligrafia? Îţi vor fi notițele clare şi citețe după 
un an sau mai mult de când le-ai scris? (O 
cercetare recentă la una din universităţi a arătat 
că peste 60% din studenţi întâmpină dificultăți la 
citirea propriilor notițe.) 


Desigur că notițele nu-ţi vor fi de nici un folos 
dacă nu le poţi ....... Un mijloc de a le face mai 
citețe decât cea mai frumoasă caligrafie ar fi să 
RER 


citi dactilografiezi (Studentul care poate să-şi 
dactilografieze notițele are un considerabil 
avantaj, însă cu condiția ca să le revadă în timp 
ce le bate la maşină.) 


Însă, chiar dacă te hotărăşti să foloseşti o maşină 
de scris, desigur că nu poţi să o iei cu tine la 
prelegeri sau la examene, aşa încât va trebui 
totuşi să fii sigur că şi caligrafia ta este destul 
de citeaţă. 


Prescurtări. Mai ales la prelegeri, caligrafia poate 
avea de suferit pentru că prea multe idei încerci 
să le scrii prea repede. Un mijloc de a-ţi 
menţine viteza fără să  mâzgăleşti este să-ți 
formezi un sistem de prescurtări. 

De exemplu, ar trebui să ai expresii scurte 
pentru a scrie termenii speciali care se folosesc 
curent în anumite discipline. Astfel, în psihologie 
ai putea să utilizezi prescurtări pentru termeni 

frecvent întâlniți precum: experiment, comporta- 
ment, condiţionare, memorie, corelaţie, gestalt, 
subiectiv etc. 


lar pentru propozițiile curente, utilizate practic în 
mai toate disciplinele, există deja un sistem stan- 
dardizat de prescurtări pe care probabil îl cunoşti 
măcar în parte: 


e.g / ie. / cf / NB. / = 1 
ea DD e 


Poţi să le identifici cu propozițiile acestea?: 
1. mai mare decât; 

2. mai mic decât; 

3. deoarece; 

4. de aceea; 

5. egal, la fel cu; 

6. compară, aminteşte-ţi în acest context; 
7. inegal, diferit de; 

8. notează bine, important; 

9. adică; 

10. de exemplu. 


1. mai mare decât >) 

2. mai mic decât (<) 

3. deoarece (--) 

4. de aceea (-) 

5. egal, la fel cu (=) 

6. compară, aminteşte-ţi în acest context  (c.f,) 

7. inegal, diferit de (Z) 
8. notează bine, important (N.B.) 


6.18 

9. adică (i.€.) 
10. de exemplu (e.g.) 


Există numai două reguli pentru prescurtări: 

Mai întâi: fă-ţi un sistem propriu şi ţine-te de el 
(fără modificări!). 

Al doilea: Nu-l folosi la materialele pe care va 
trebui să le citească alții! 


Amplasarea. Foloseşte-te de orice artificiu posibil 
pentru ca notițele să impresioneze memoria (cum 
este, de exemplu, aranjarea în pagină). Cu cât se 
prezintă mai logic şi/sau mai dramatic pe pagină, 
cu atât vei fi mai capabil să ți le reprezinți mai 
uşor în ochii minţii. Şi aceasta te va ajuta la 
examene. 


Care feluri de notițe se aşază automat, în mod 
logic, aproape "fotografic"? 

a. rezumatele sau 

b. schemele. 


b. schemele 


Pentru a face ca notițele să fie tot atât de 
eficace cum este o schemă, va trebui să ai ceva 
mai multă bătaie de cap cu separaţiile şi ampla- 
sarea. (Nu încerca să le prezinți ca alineatele 
dintr-o carte!) 

Acum, avînd pagina cu notițele amplasate în 
acest mod, devine posibil să "revezi” notițele, 
exclusiv în minte, ca pe o fotografie. (Încearcă 

acum cu modelul acesta!) 


Cum te va ajuta această încercare? 


Ar trebui să constaţi că este mai uşor să-ți 
aminteşti ordonarea cuvintelor în notițe dacă poți 
să revezi imaginea aşezării lor. (Notiţele bine 
separate se amintesc totdeauna mai uşor decât o 
pagină înghesuită şi încărcată.) 


Înscrie pagina în mod clar Sursa? Data? 
(astfel îţi vei aminti când 
ai luat notițele şi de unde 


anume). Subliniază cuvintele-cheie 


sau foloseşte MAJUSCULE 





Nu "înghesui" pagina = J J A 
(lasă destul spaţiu alb Incadrează cuvintele şi 


în jurul notiţelor). propoziţiile importante. 











Foloseşte CULORI pentru 
evidenţieri ocazionale 


Lasă o margine lată, Foloseşte desene 


aşa încât mai târziu iii lacul evil 
să poţi adăuga comentarii 


şi referinţe. 





Luarea notiţelor la prelegeri 


Cu toate dificultăţile practice ale situaţiei din 
cazul prelegerilor, scopul tău ar trebui să fie 
obţinerea unor scheme uşor de citit, ca acelea pe 


care le-ai face atunci când citești. 

Foloseşte RICAR 


Cel mai bun procedeu pentru o prelegere este să 
foloseşti metoda RICAR, în măsura posibilului. 
Răsfoirea anticipată a unei prelegeri este ceva ce 
nu poți face uşor, însă ar trebui să fii atent la 
orice observaţie a profesorului care semnalează 
domeniul pe care îl va explora. 

Întrebările pot totuşi să nu fie atât de 
dificile. Se presupune că ştii ce s-a spus ultima 
dată, poate că ai mai citit câte ceva şi poate că 
te cam aştepţi la ceea ce urmează să se spună. 
Urmăreşte prelegerea cu un ochi critic, într-o 
stare de expectativă, şi pune-ți mereu întrebări 
(chiar dacă nu ai nevoie să le spui). Bineînţeles 
că la prelegeri nu citeşti, în schimb ....... 


asculți 


Însă, faza de ascultare te antrenează la o sarcină 
foarte complexă. În mod simultan trebuie să auzi, 
să analizezi, să alegi şi să înregistrezi. Prelegerea 
nu este o simplă scriere după dictare (deşi mulţi 
elevi şi studenți mai fac, din păcate, această 
confuzie)! În timpul prelegerii trebuie să fii activ, 
adică să depistezi ideile principale în timp ce 
profesorul expune; să percepi structura generală 
a prelegerii sale; în acelaşi timp, se cuvine să 
strângi la un loc o serie de notife citeţe care 
să-ți amintească totul de la acea prelegere (alt- 
minteri, ele se vor dovedi inutile). 

Prin ce mijloace un profesor abil te poate ajuta 
să-ți simplifici această sarcină? 

El poate să scrie pe tablă titlurile principale; 
poate anticipa fiecare paragraf şi rezuma la 
Sfârşit; poate să-ți atragă atenția asupra celor 
mai importante puncte. (Poate că te-ai gândit şi 
la alte mijloace.) 


Evident, nu toţi profesorii sunt deopotrivă de utili 
în această privință, astfel că sistemul de a lua 
notițe trebuie să fie destul de flexibil ca să se 
poată adapta la o mare varietate de moduri de a 
ține prelegeri. Chiar şi aşa, vei găsi uneori că e 
dificil să-ţi sistematizezi notițele atunci când le 
scrii, sau să fii sigur în privința punctelor ce se 
presupune că sunt principale. 

Unii studenți "rezolvă" problema luînd (prea) 
multe notițe şi nădăjduiesc să vadă conturîndu-se 
din ele schema, până la terminarea prelegerii. 
Alţii se luptă să prindă firul expunerii luînd 
foarte puţine notițe, omiţind astfel multe puncte 
principale. Este posibil să te afli tu însuţi în una 
din aceste două situații. 


Ai tendința să iei un număr mare de notițe la 
prelegeri, sau foarte puţine? De ce? 

Este posibil ca utilizarea practică să varieze de 
la o prelegere la alta. (Ar merita să încerci şi 
Să-ţi dai seama de deosebiri.) 

6.23 În general, poate că este mai bine să greşești 
luînd notițe prea puține decât prea multe, 
deoarece: 

1. Îţi permite să sesizezi mai bine ce este 
esenţial în expunerea lectorului. 

2. Eşti pregătit să redactezi un întreg ansamblu 
de notițe imediat după terminarea prelegerii. 
Acesta ne duce însă la faza următoare, de o 
importanță vitală pentru aplicarea metodei RICAR 
în cazul prelegeri. 


După ce ai făcut totul pentru răsfoire, întrebare 
şi ascultarea prelegerii, trebuie să încerci acum 
Să-ţi „m. ce s-a spus. 


aminteşti 


6.24 Să nu te mulțumeşti niciodată cu notițele aşa 
cum sunt la terminarea prelegerii. În comparaţie 
cu notițele luate la citire, aproape cu siguranță că 
ele sunt incomplete şi oarecum  nesistematizate. 
Treci deoparte şi gândeşte-te la ele din nou. 
Avînd notițele în faţă, încearcă să-ți reprezinți 
prelegerea în memorie. 

Această primă încercare de aducere aminte 
este o acțiune de care se feresc mulți elevi şi 
studenți şi care totuşi poate frâna în mod 
impresionant procesul uitării. (Fără încercarea de 
aducere aminte, majoritatea studenţilor uită 75% 
din ceea ce au auzit la prelegere în decurs de o 
săptămână, iar în mai puțin de trei săptămâni au 

uitat 98%.) 


Cât de curând după terminarea prelegerii ar 
trebui să te sileşti pentru prima dată să-ți amin- 
teşti ceea ce ai auzit? 

a. Imediat după prelegere, sau 

b. După o săptămână, sau 

c. După mai mult de o săptămână. 

a. Imediat după prelegere. (Chiar şi atunci poți 
Să-ţi aminteşti doar 50% din ce s-a spus.) 


Cât timp prelegerea este încă vie în minte, o 
poţi revedea toată, corectînd ce nu ai înţeles 
bine, adăugînd detalii la notițe şi dîndu-le o 
formă mai completă. Învaţă-te să faci aceasta în 
decurs de câteva ore după fiecare prelegere şi ai 
să obţii rezultate mari; întârzie mai mult şi vei 
constata că notițele de la prelegere nu au nici un 
înţeles. 


În timpul încercării de a-ţi aminti, deseori vei 
dori poate să efectuezi şi faza finală a metodei 
RICAR: adică, ai dori să poţi ....... cele ce s-au 


recapitula 


Din păcate nu poţi revedea (sau reauzi) cuvintele 
efectiv spuse (doar dacă au fost înregistrate pe 
bandă). Cu toate acestea, dacă te îngrijorează o 
lipsă din notițele pe care le-ai luat, soluţia este 

foarte simplă: te duci şi-l întrebi pe profesor. În 
mod normal, el va fi bucuros să repete orice 
punct care ţi-a scăpat. 


Cu cine altcineva mai poţi verifica, în afară de 
profesor? 

Poţi face verificarea cu colegii care au participat 
la prelegeri. Au notat ei unele puncte, sau unele 
subiecte ori structuri de idei, pe care tu le-ai 
omis? Probabil că da! 


6.27 Dacă ai convenit cu unii dintre colegii tăi asupra 
necesității de a îmbunătăți luarea notițelor, ați 
putea începe să vă verificaţi reciproc notițele 
după fiecare prelegere (şi poate după fiecare text 
pe care l-aţi citit cu toţii). 


O listă de control 


Poate că grupul vostru ar fi de acord cu o listă 
de verificare a greşelilor pe care ar trebui să le 
evite notițele voastre. O astfel de listă poate avea 
următorul conţinut: 
1. Formatul general: 

a. caietul de notițe prea mic/mare; 

b. paginile prea încărcate/împrăştiate; 

c. scrisul neciteţ; 

d. subiecte învălmăşite. 
2. Structura notiţelori 

a. însemnare insuficientă sus; 

b. nu are formă de schemă (prea multă proză 

densă); 
c. folosirea insuficientă a titlurilor, cifrelor, 
retragerilor, evidenţierilor; 
d. greu de remarcat organizarea şi corelarea 
ideilor. 
3. Conţinutul şi redactarea: 
„unele idei principale omise; 
. prea multe detalii; 
. prea multe cuvinte; 
. frazare neclară; 
. prea multe cuvinte ale autorului, şi nu ale 
tale; 
f. grafice, tabele importante omise ori greşite. 


0 20 99 


De îndată ce s-a acceptat lista de control, ficare 
serie de notițe ar putea fi apreciată de către 
fiecare student din grupă şi toţi ar avea de 
învățat din discuţiile ce vor urma. 


N.B. Nu uita să-ți aminteşti şi să recapitulezi 
acest capitol înainte de a merge mai departe! 


Treci apoi la întrebările recapitulative! 

ÎNTREBĂRI RECAPITULATIVE 


Care sunt cele două avantaje importante ce se 
obţin luînd notițe? (chenarele 1-2) 

Luarea notițelor te menţine concentrat în mod 
activ şi procură o înregistrare scrisă cu care poți 
face recapitularea. 


Care este avantajul folosirii unui dosar cu şină 
(tip biblioraft) pentru notițe? (chenarul 3) 

Nu eşti constrâns de ordinea în care îți iei 
notițele; poți să le regrupezi pe subiecte, după 
dorinţă, să rescrii pagini separate şi să le 
adaugi în orice loc. 


În care fază a metodei RICAR este cel mai bine 
să iei notițe? (chenarele 5, 6) 

a. În faza citire, sau 

b. Între citire şi aducere aminte, sau 

c. În faza aducere aminte. 

c. În faza aducere aminte. (În faza citire ai fi 
prea aproape de cuvintele autorului, iar între 
citire şi aducere aminte nu există o altă fază!) 


Dacă nu ai făcut-o până acum, întocmeşte o 
schemă a capitolului 6 pe care tocmai l-ai citit. 
(chenarele 7-15) 


Cum se compară schema ta cu aceasta? 


Capitolul 6 / Cum să iei notițe 


I. Importanța notițelor este că: 
A. Te menţin activ şi concentrat. 
B. Furnizează o înregistrare scrisă pentru re- 
capitulare. 


II. Păstrează notițele într-un dosar cu şină (tip 
biblioraft). 


III. Luînd notițe: 
A. Cuprinsul ar trebui să includă: 
1. Ideile principale ale autorului şi detali- 
ile importante. 
2. Planul logic al expunerii. (Numai esen- 
țialul.) 
B. la notițe la faza aducere aminte. 
C. Foloseşte cuvinte proprii. 
D. Adoptă forma de schemă (în loc de rezu- 
mat) oriunde se poate: 
1. Dezvoltă titlurile şi redactează din nou 
frazele-subiect. 
2. Scrie detaliile importante între paran- 
teze. 
3. Utilizează retrageri înăuntru, litere şi 
cifre ca să relevi corelaţiile. 
E. Mecanisme: 
1. Scrie citeț sau cu maşina. 
2. Întocmeşte un sistem de prescurtări. 
3. Foloseşte o amplasare logică/sugestivă 
pe pagină: 
a. Pagină nouă pentru fiecare serie de 
notițe, intitulată clar. 
b. Mult spaţiu alb şi margini late. 

c. Culori, diagrame, evidențierea punc- 
telor-cheie etc. 


IV. La prelegeri: 
A. Încearcă să aplici RICAR. 
B. la puţine notițe, în loc de multe, dacă: 
1. Asta îți permite să urmăreşti expunerea 
profesorului. 
2. Scrie notițe mai ample curând după 
prelegere. 
C. Verifică şi revizuieşte-ţi notițele până în 
câteva ore după prelegere: 
1. Reprezintă-ţi prelegerea în minte (adu- 
cerea aminte). 
2. Corectează notițele, adaugă detalii apoi 
dă-le formă. 
D. Revizuieşte prelegerea discutînd cu: 
1. Profesorii. 
2. Colegii (confruntă notițele). 
6.32 Crezi că o pagină de notițe rezumative ar trebui 
să fie îndesată cu informații vitale sau ar trebui 
să cuprindă mai puţine idei, aşezate mai spaţiat? 


Notiţele în care cuvintele şi propozițiile (scurte) 
sunt distanţate, sunt preferabile de obicei, chiar 
dacă se consumă mai multă hârtie. Cu cât scrii 
mai puțin pe o pagină, cu atât mai uşor revezi 
imaginea şi poţi să ţi-o aminteşti. Oricum, în 
schemă treci doar  esențialul. (Şi pentru a-l 
surprinde, este vital să îndepărtezi "balastul”.) 

Folosind RICAR pentru prelegeri, ce ai face în 
faza aducere aminte? Când ai acţiona? (chenarele 


Cât mai curând posibil după prelegere ai încerca 
să-ți reproduci prelegerea în minte, să corectezi 
notițele, să adaugi detalii şi să le aranjezi într-o 
formă mai sistematică. 


Cum ai putea să "revizuieşti” prelegerea ca să 
verifici exactitatea aducerii aminte? (chenarele 26- 
27) 

Ai putea face verificarea cu colegii care au 
ascultat prelegerea sau chiar cu profesorul însuşi. 
În mod normal te va ajuta bucuros să-ţi comple- 
tezi eventualele lacune şi să-ți îndepărtezi nelă- 
muririle. 


Şi acum ajungem la ultimul capitol al cărții: 
Cum să te comporţi la examene. 

Ca şi capitolul 4, şi acest capitol este redactat în 
proză continuă, însă are mult mai puţine titluri 
sau indicii grafice care să-l ajute pe cititor. Astfel 
(deşi este "carne macră" în comparaţie cu multe 
manuale), te pune la o încercare mai pretențioasă 
a capacităţii de a desprinde ideile principale şi 
modul în care sunt organizate. 


Deci, când eşti gata să mergi mai departe: 


1. Examinează capitolul 7 folosind toate cele 

cinci faze ale metodei RICAR. (Probabil că vei 
avea nevoile să-ți aduci aminte două lucruri 
înainte de a ajunge la sfârşitul capitolului.) 

2. Întocmeşte o serie bine sistematizată de notițe 
schematice. (Acestea ar trebui să acopere cam 
două pagini format A4.) 

să te comporți la examen! 





e Pregătirea pentru examene 


e Ziua examenului 
e Învăţarea din examene 
e Întrebări recapitulative 





Treci la culcare: mâine ai examen! 


Derek Rowntree - Învață cum să înveţi 
Durata de studiu: aprox. 40 min. 


Orice am gândi despre examene, ele sunt o parte 
a modului nostru de viaţă. Nici nu este nevoie 
să spui aceasta unui student. El îşi dă seama că 
examenele sunt pe cale să-l ajute la stabilirea 
viitorului său. Examenele periodice (trimestriale, 
anuale) încă mai decid dacă sau în ce condiții i 
se permite să-şi continue facultatea; un examen 
final va hotărî dacă poate să-şi obțină calificarea 
acordată acelora care au terminat cu succes 
facultatea. 

Întrucât nu numai respectul faţă de tine 
însuți dar şi perspectiva carierei poate să se 
reducă în mod drastic dacă nu se obţine 
calificarea finală, nu este de mirare că mulți 
studenți se apropie de examene cu oarecare 
anxietate. Din nefericire, asta nu se poate 
înlătura. Deşi o anumită stare de nervozitate 
moderată este inevitabilă (şi poate fi utilă din 
punct de vedere psihologic), unii studenţi evocă 
„emoția examenului” drept justificare a  vinii 
inconştiente pe care o resimt de a-şi fi irosit 
timpul până la examen: prin faptul că „s-au 
pierdut cu firea”, ei speră să-şi atragă simpatie în 
loc de ocară. (Nimeni dintre acei care au pregătit 
conştiincios programul până la examene nu ar fi 
posibil să intre în această categorie!). 

În fond, situaţia este aceasta: examenele sunt 
combinate şi notate astfel, încât studentul care a 
satisfăcut condiţiile de înscriere la facultatea pe 


101 


Capitolul 7 / Cum să te comporţi la examene! 


care a ales-o poate să reuşească destul de bine la 
examen, cu condiția ca el să fi urmat în mod 
inteligent facultatea şi să se pregătească cores- 
sale de examen, faptul se datorează probabil unor 
greşeli care apar fie în pregătirea sa de speci- 
alitate, fie în comportarea la examen. 

Aşadar, ce poate să facă studentul ca să se 
asigure că este pregătit în mod corespunzător? 
Cum se poate prezenta el în cea mai bună formă 
în ziua examenului? Acestea sunt întrebări la care 
vom încerca să răspundem în acest ultim capitol. 


PREGĂTIREA PENTRU EXAMENE 


Cel mai sigur mod pentru succesul la examen 
este să aplici conştiincios tehnicile eficiente de 
studiu pe o perioadă suficientă de timp. 

Dacă urmezi, fie şi aproximativ, ideile 
prezentate în această carte (planificarea studiului, 
RICAR, luarea sistematică de notițe etc.), şansele 
ți se vor îmbunătăți enorm. Îţi vei aminti mai 
mult, vei înţelege mai bine şi vei fi capabil să-ți 
organizezi ideile mai repede şi mai cu folos. 
Astfel de însuşiri sunt răsplătite la examene, aşa 
cum sunt în oricare alte domenii ale activităţii 
umane. 

Desigur, rolul principal în pregătirea pentru 
teste şi examene îl deţine recapitularea finală. 
Puţini dintre noi pot să sesizeze toate aspectele şi 
aplicaţiile unei idei dintr-o singură expunere a ei. 

Avem nevoie să o revedem, chiar de mai multe 
ori, şi preferabil din mai multe unghiuri, înainte 
ca ea să devină o parte a înțelegerii noastre. 

Când ar trebui să începi recapitularea pentru 
examen? Răspunsul este: acum. Pentru a obține 
rezultate bune, recapitularea trebuie să fie o 
acțiune regulată a rutinei de învăţare, chiar de la 
începutul cursului. Tot timpul, pe măsură ce 
întâlneşti idei noi, ar trebui să revezi ideile pe 
care le-ai întâlnit mai înainte, să-ți controlezi şi 
împrospătezi memoria în privinţa lor şi să „le 
vezi din nou” în lumina experienței recente 
(dobândite). 

Există două motive foarte bune de a face 
recapitularea regulată a materiei parcurse, chiar 
de la începutul studiului ei. În primul rând, este 
sigur că nu ai avea timpul (sau liniştea sufle- 
tească) să recapitulezi întregul curs dacă laşi totul 
pentru ultima clipă. În al doilea rând, şi mai 
important, recapitulările timpurii fac mai uşoară 
învățarea materialului ulterior pentru că vei 
poseda deja o solidă înţelegere a celui precedent. 
Cu cât ai învățat mai mult, cu atât e mai uşor 
să înveţi mai departe. 

Pe măsură ce se apropie examenul, desigur, 
vei avea nevoie să fii foarte ordonat în privința 
recapitulării. Pentru ultimele cinci sau şase 
săptămâni ar trebui să-ți întocmeşti un orar de 
recapitulare. Fă o listă cu materiile care urmează 
a fi revăzute şi decide în ce ordine ar trebui să 
le ataci. Distribuie în timp recapitularea fiecărei 

materii şi fă o însemnare despre ce ai de gând 
să revezi în fiecare zi din orarul recapitulării. Ca 
să-ți menţii interesul obişnuieşte-te să revezi în 
fiecare zi mai multe subiecte, în loc de a te 
ocupa exclusiv de un singur subiect. Nu uita să 
păstrezi destul timp pentru odihnă şi distracții, 
mai ales în ultimele câteva zile înainte de 
examen. 

Deci, recapitularea trebuie să pornească de la 
începutul cursului, ca făcînd parte din rutina de 
învăţare. Pe măsură ce se apropie examenul, ea 
trebuie să fie programată foarte serios, aşa ca să 
nu te pomeneşti că ai lăsat totul pentru ultima 
săptămână. E în regulă acum, ştim când să 
facem recapitularea; întrebarea următoare e: cum? 

Un mod foarte avantajos de a face 
recapitularea este să te asociezi cu trei-patru 
colegi care urmează acelaşi curs şi să vă întâlniți 
de două sau de trei ori pe săptămână pentru a 
revedea subiectele în colectiv. Să fim  înţeleşi, 
trebuie să fii sigur că voi toți puteți lucra împre- 
ună şi asta cere o anumită maturitate şi autodis- 
ciplină, ca să obţii certitudinea că asemenea 
şedinţe de recapitulare sunt rodnice şi nu 
degenerează într-un taifas banal. Însă avantajele 
de a lucra ca membru al unui colectiv, în loc de 
a lucra de unul singur, sunt destul de mari ca să 
merite efortul. 

În primul rând, te ajută să fii mult mai 
obiectiv față de curs. Lucrînd de unul singur, 
poți fi atât de atras de către o parte a programei 

analitice, încât să pierzi din vedere o altă parte 
tot atât de vitală. Într-un grup este probabil că 
preferințele celorlalți să difere totuşi de ale tale 
şi poţi fi de ajutor atrăgându-vă atenţia unul 
altuia asupra întregii programe analitice şi 
acoperind astfel întreaga materie de examen. 

De asemenea, în baza acestei deosebiri de 
interese, este probabil că fiecare membru al 
colectivului va deveni „profesorul” celorlalți ori 
de câte ori se iau în dezbatere subiectele sale 
speciale. Şi, aşa cum dealtfel ştiu toţi profesorii, 
cel mai bun mijloc de a învăţa un subiect este 
de a-l preda altora. 

Şi din punct de vedere psihologic este 
avantajos să lucrezi ca membru al unui colectiv 
de recapitulare, decât într-o izolare individuală. 
Contactul cu oamenii te poate ajuta să menții 
simțul proporţiei referitor la evenimentul ce va 
urma şi prin aceasta să reducă anxietatea care 
altminteri ar putea să apară. 

Ca să faci recapitularea pentru un examen ar 
trebui să fie evident faptul că este necesar să afli 
tot ce poţi despre acel examen. Procură-ţi o 
copie a programei analitice: Ce subiecte se cer? 
Cercetează lucrările de la examenul precedent: ce 
fel de întrebări s-au pus? Există întrebări 
obligatorii la unele subiecte? Cât timp îţi trebuie 
ca să răspunzi la fiecare întrebare? 

Motivul pentru care sugerez să afli tot ce 
poţi despre programa analitică şi despre examen 
este faptul că, în timpul recapitulării ar trebui să 

te obişnuieşti să faci ceea ce examenul îţi va 
cere să faci. 

De exemplu, examenul va căuta să măsoare 
ce poţi să-ți aminteşti din cele învăţate. Aşadar, 
la recapitulare ar trebui să pui accentul pe 
aducerea aminte, în loc de recitire. Aşa cum am 
menţionat mai înainte, faptul că poţi să recunoşti 
ideile când le citeşti din nou nu este o garanţie 
că ai putea să ţi le aminteşti la examen! De 
aceea, când ajungi să-ți reciteşti notițele şi poate 
să le confrunţi cu manualele, ar trebui să faci 
aceasta numai după ce ai încercat să-ți aminteşti 
ideile principale pe care le cuprind. 

În plus, este puţin probabil că tema de 
examen va cere să prezinți faptele şi ideile în 
forma pe care o aveau atunci când le-ai întâlnit 
prima dată. La examen ţi se va cere să-ți 
recompui ideile şi să le foloseşti în alt mod. 
Încearcă să-ţi reorganizezi cunoştinţele, să faci 
noi asocieri de idei şi să priveşti lucrurile din 
mai multe puncte de vedere. Pe lângă faptul de 
a fi un exerciţiu mai adecvat operaţiei de a 
examina, acest procedeu este de asemenea mai 
interesant decât acela de a relua plictisit calea de 
învăţare iniţială. 

A face recapitularea ca membru al unui 
colectiv este un foarte bun prilej de a învăța să 
priveşti un subiect într-o lumină nouă. Într-un 
grup de trei sau patru studenţi există de obicei 
tot atâtea păreri şi o temă pare să dobândească o 
semnificaţie nouă de îndată ce a constituit obiect 

de dezbateri înfierbântate. 

Este de asemenea avantajos să-ţi reorganizezi 
cele învăţate dacă îți recapitulezi deodată întregul 
material referitor la un anumit subiect. Adună 
toate notițele (luate din manuale, benzi, filme, 
prelegeri ori seminarii) împreună cu lucrarea 
personală şi cu răspunsurile de la examenele 
precedente şi cercetaţi-le cu toţii la un loc. 
Privite din nou în acest mod, poţi observa 
asocieri de idei care înainte nu erau evidente şi 
poți lămuri astfel confuzii anterioare. 

La fel, poate fi edificator să recapitulezi în 
acelaşi timp două sau trei subiecte corelate. Cu 
toate că la început le-ai învăţat separat, ai putea 
găsi acum multe fire care unesc aceste subiecte. 
Astfel, reuşeşti să priveşti fiecare subiect într-o 
lumină nouă şi ai un ansamblu suplimentar de 
asocieri care te vor ajuta cu siguranţă la împros- 
pătarea memoriei. 

Când încerci să obţii puncte de vedere noi, 
sileşte-te să vezi în mod diferit. Examinînd 
notițele şi lucrările tale mai vechi, adoptă un 
spirit critic. Aceasta ar trebui să nu fie prea 
greu. În definitiv, acum eşti mai în vârstă (cu 
săptămâni, luni sau ani) decât atunci când le-ai 
scris. Par ele acum că sunt neclare, ignorante, 
confuze, nechibzuite, încrezute, unilaterale, 
jenante? Încearcă să le descoperi slăbiciunile. 
Caută lipsurile şi greşelile de accentuare. 
Completează notițele şi lucrările tale cu idei mai 
noi şi cu puncte de vedere mai mature pe care 


107 


Capitolul 7 / Cum să te comporţi la examene! 


le vei fi dobândit de la data când le-ai scris 
prima oară. Foloseşte-le drept ocazie de a-ţi 
verifica modul mai nou de înțelegere. 

Scrie apoi din nou notițele, fără să şovăi. 
Scrie recapitulări şi scheme comprimate care să 
conțină ideile esenţiale ale tuturor notiţelor şi 
lucrărilor tale esenţiale despre un subiect, dar 
care sunt mult mai scurte şi pe care le-ai adus la 
zi în lumina experienței mai recente. 

Aşadar, este indicat ca la recapitulare să pui 
accentul pe aducerea aminte şi pe reorganizarea 
cunoştinţelor, căci acestea sunt acțiunile generale 
ce ţi se cer la examen. Însă este bine să exersezi 
şi însuşirea mai specifică ce ţi se cere: adică, să 
răspunzi la întrebările de examen. 

Pentru majoritatea examenelor sunt accesibile 
listele de întrebări din anii precedenţi. Procură-ţi 
o serie de liste şi analizează întrebările care s-au 
pus în ultimii ani. Grupează întrebările pe 
subiecte. Încearcă apoi să le răspunzi. 

Nu te mulțumi să răsfoieşti listele spunîn- 
du-ți: „da, aş putea să mă descurc cu numerele 
1, 4 şi 7, însă aş avea necazuri cu 2, 3 şi 6.” 
Aceasta pentru că nu poți fi într-adevăr sigur ce 
vei face până când nu te apuci să răspunzi 
efectiv la astfel de întrebări. 

Unul dintre cele mai folositoare mijloace de 
a te exersa este acela de a scrie răspunsurile în 
formă schematică. Cântăreşte întrebarea, hotărăşte 
ce se cere, apoi notează ideile principale şi 
detaliile importante pe care ai dori să le includă 

răspunsul tău. Scrie apoi punctele cheie ale 
expunerii în formă schematică, exact cum ai 
proceda înainte de a scrie o lucrare obişnuită. 

Un procedeu asemănător poate fi folosit la o 
recapitulare în colectiv. Fiecare membru poate 
arăta sau descrie schema sa celorlalți din grup şi 
poate totodată să dezbată expunerea. Este clar 
că poate fi de folos tuturor membrilor de a 
răspunde la aceeaşi întrebare, căci compararea 
diferitelor răspunsuri poate fi instructivă pentru 
fiecare. 

Altă variantă este ca grupul să ia o jumătate 
de duzină de întrebări despre un subiect comun, 
să revadă cu toţii acel subiect şi să repartizeze la 
întâmplare fiecărui membru din grup câte o 
întrebare la care să răspundă. Şi, desigur că 
membrii pot, de asemenea, să formuleze propriile 
lor întrebări la care să răspundă colegii. 

Întrucât planificarea este punctul cel mai 
important al răspunsurilor la o întrebare, vei fi 
destul de sigur dacă cea mai mare parte a 
timpului tău de pregătire o petreci scriind planuri 
pentru răspunsuri. (Mai ales pentru că poți 
planifica două sau trei răspunsuri în timpul pe 
care ţi l-ar lua planificarea şi scrierea unui 
răspuns complet doar la o singură întrebare.) 

Totuşi, măcar din când în când, ar fi bine 
să scrii răspunsuri-model întregi. Cu această 
ocazie, cronometrează-te singur! Fă să fie totul 
cât mai asemănător cu situația din timpul exa- 
menului! Calculează cât timp ţi-ar acorda în sala 

de examen şi pe urmă planifică şi scrie-ți 
lucrarea în timpul stabilit. Nu trişa! Nu depăşi 
timpul pe care singur l-ai alocat tratării subiec- 
telor, chiar dacă tentația este mare. Unii studenţi 
găsesc chiar că este avantajos ca în ultimele 
două sau trei săptămâni să dedice câte o 
dimineață săptămânal în care să se supună efectiv 
unui examen simulat. Adică, se aşază ca la 
examen în fața unei teme neobişnuite şi timp de 
trei ore (sau câte se acordă) caută să găsească 
cele mai bune răspunsuri pe care le pot da. Dacă 
ai îndoieli în privința capacităţii de a te 
concentra şi de a lucra întins, în chipul acesta 
măcar nu-ţi vei pierde firea de emoție în ziua 
aceea. De asemenea, astfel de simulări pot fi 
chiar mai folositoare dacă se fac în cadrul 
colectivului de recapitulare, urmate de compararea 
răspunsurilor şi de dezbateri. 

Păstrează toate răspunsurile de la exerciţii, 
fie că sunt notițe de scheme sau lucrări întregi. 
Ele vor fi foarte utile pentru repetarea din 
ultimul moment a subiectelor vitale. 

Un avertisment. În timpul recapitulării îţi 
vine poate să prezici că anumite întrebări vor fi 
neapărat puse la examen. Poţi să pui rămăşag cu 
tine însuți, dar nu te bizui prea mult că ai 
dreptate. În nici un caz să nu neglijezi alte 
probleme din programă: nu te specializa peste 
măsură! Studenţii au încercat ani de-a rândul să 
ghicească pe  examinatori şi nu au reuşit 
niciodată: întotdeauna examinatorii s-au ocupat de 

această problemă mai mult decât oricare student. 

Pe scurt, pentru reuşită, recapitularea trebuie 
să înceapă de timpuriu: ea cere să afli tot ce 
poţi despre examen şi să exersezi, făcînd ceea ce 
vei avea de făcut în sala de examen (adică să 
dai idei, în loc de a le primi) şi, deseori, este 
mai util să lucrezi ca membru al unui colectiv 
de recapitulare. 

Poate că prea curând orarul tău de recapi- 
tulare s-a consumat şi ai ajuns la ultima zi 
înainte de examen. Studenţii îşi petrec această 
ultimă zi în diferite moduri, după firea fiecăruia. 
Unii se bizuie pe evitarea oricărui gând conştient 
despre examen şi nu lucrează deloc. Pentru alții 
este atât de greu să nu se gândească la examen, 
încât găsesc că este mai puţin supărător să 
continue simplu recapitularea obişnuită. Dacă faci 
parte din acei care continuă, fii absolut sigur că 
ceea ce faci este recapitulare şi nu o învățare 
nouă. Încercînd în această fază să înveţi lucruri 
noi ar însemna doar să blochezi cunoştinţele pe 
care le-ai dobândit mai înainte. 

Un lucru util pe care poţi să-l faci în seara 
dinainte de examen este să te asiguri că ai toate 
piesele şi rechizitele de care vei avea nevoie a 
doua zi: un ceas, câteva tocuri cu cerneală, 
creioane, riglă, trusă de matematică şi orice 
altceva care este probabil să-ți fie de folos la 
teza pe care o vei da. 

Dacă-ţi petreci ultima zi făcînd recapitulare, 
ai grijă să te opreşti cu cel puţin două ore 

înainte de culcare (altminteri vei continua neîn- 
cetat acest proces şi în somn). Citeşte ceva 
amuzant, priveşte la televizor sau pălăvrăgeşte cu 
oricare dintre prietenii ce nu sunt obsedaţi de 
examen. Du-te la culcare devreme şi dormi bine. 
Aminteşte-ţi că o minte odihnită şi trează îţi va 
fi cu mult mai de folos decât câteva fapte 
suplimentare înmagazinate cu o durere de cap 
istovitoare. 


ZIUA EXAMENULUI 


În glumă s-a spus că cei mai mulţi studenți dau 
fiecare examen de 3 ori: în autobuz, ducându-se 
spre sala de examen; din nou atunci când se află 
acolo şi a treia oară în autobuz, înapoindu-se 
acasă. Și, din nenorocire, li se recunoaşte numai 
una din aceste performanțe!... 

Dacă poți, evită să faci o "vizionare 
anticipată" în drumul spre examen. Mai ales evită 
să discuţi cu ceilalți candidaţi despre ce se va 
da; altfel, te vei deprima şi descuraja gândindu-te 
la toate subiectele cărora ar fi trebuit să le dai 
atenție şi nu le-ai dat. Păstrează-ţi firea şi fii 
convins că ai făcut tot ce era omeneşte posibil 
(căci dacă nu este aşa, acum e prea târziu să te 
mai îngrijorezi). Dacă eşti silit să te gândeşti la 
teza care te aşteaptă, gândeşte-te la ceva precis: 
concentrează-te numai asupra unei singure între- 
bări posibile şi întocmeşte un răspuns schematic 
în minte. 

Deci, în sfârşit, a sosit momentul! 

Acum este esențială starea psihică pe care 
ţi-o pregăteşti singur. De modul în care vei şti să 
iei contactul cu subiectele, va depinde întreaga 
desfăşurare a examenului. Unii elevi sau studenţi, 
în ciuda unei bogate experienţe într-ale exame- 
nelor, fac acest pas cu stângul. 

Care este de fapt situația ta? Probabil că 
următoarea: nu eşti prea nervos, eşti stimulat să 
răspunzi la întrebări, dar cu siguranță că nu eşti 
înfricoşat şi nu tremuri. Eşti pregătit. 

De îndată ce ai primit tema de examen, 
citeşte-o în întregime foarte atent. Prea mulți se 
reped nebuneşte asupra primei întrebări care li se 
pare vag familiară, scot un suspin de uşurare şi 
se cufundă de-a dreptul într-un răspuns fără să 
arunce măcar o privire la celelalte întrebări sau 
la recomandările pentru candidați. 

Foloseşte cel puţin primele 5 minute din 
timpul acordat numai ca să citeşti totul şi să 
percepi exact sensul temei. Uită-te în primul rând 
la recomandările pentru candidați. Cât timp ţi s-a 
dat pentru teză? La câte întrebări urmează să 
răspunzi? Primesc unele dintre ele mai multe 
note decât altele? Sunt unele obligatorii? Este 
tema împărțită în două sau mai multe paragrafe, 
avînd tot atâtea întrebări la care să răspunzi? 
Fiecare răspuns urmează oare să fie trecut pe o 
foaie separată? etc. 

Probabil că cele mai multe răspunsuri la 
aceste întrebări le cunoşti din experiența tezelor 

anterioare, însă merită să verifici, pentru că se 
poate ca regulile să fi fost schimbate. Fiecare 
examen îşi aduce lotul său jalnic de studenţi care 
au eşuat pentru că au răspuns la patru întrebări 
în loc de trei (sau invers), ori nu şi-au dat 
seama că era necesar să răspundă la roate 
întrebările din paragraful A, ori au crezut că au 
trei ore (nu două) pentru teză etc. 

Citeşte apoi cu atenție fiecare întrebare în 
parte. Asigură-te că ştii ce cere fiecare întrebare 
(chiar dacă nu poţi da răspunsul), precum şi ce 
nu se cere. Fii obiectiv şi nu interpreta greşit 
întrebările! Nu încerca, aşa cum fac mulți 
studenţi, să le suceşti în întrebări care doreşti să 
fi fost puse. 

De asemenea, trebuie să fii sigur de ceea ce 
întrebarea îţi cere să faci în mod precis. Caută 
verbul cheie care îţi spune ce fel de răspuns să 
dai. lată o listă a acelora folosite de cele mai 
multe ori la întrebările de examen: 


Analizează, 
apreciază, 
comentează, 
compară, 
critică, 
defineşte, 
demonstrează, 
deosebește, 
descrie, 
discută, 
enumeră, 

evaluează, 

explică, 

expune, 

ilustrează, 

interpretează, 

justifică, 

reexaminează, 

rezumă, 

schițează, 

specifică, 

stabileşte, 

tratează. 

Nu este nevoie să-ți spun că dacă "descrii” 
când ţi se cere să "analizezi", sau dacă "defi- 
neşti” în loc să "enumeri”, nu ai răspuns la între- 
bare. Şi nici nu ai vreun merit dacă te "invâr- 
teşti” în jurul subiectului. Dacă ai vreo îndoială 
în privinţa înţelesului acestor douăzeci şi ceva de 
verbe, ar fi bine să te uiţi într-un dicţionar bun 
şi să-ți compui propriul tău glosar. 


După ce ai examinat fiecare întrebare din 
temă şi eventual ai bifat pe acelea care par 
"posibile", ar trebui să fii pregătit de a face 
alegerea finală. Fii foarte circumspect în această 
privință. Dacă poţi, evită întrebările "uşoare" la 
care poate să răspundă oricine: examinatorul va 
obosi curând să se înglodeze în răspunsuri banale 
şi nu ţi-ar fi recunoascător să-l adaugi şi pe al 
tău. Caută întrebări care permit să-ţi pui în va- 
loare perspicacitatea. Însă, totodată, nu te avânta 
să alegi o întrebare care este prea dificilă pentru 

tine: nu se dau note pentru curaj! 

Pasul următor (da, poate că nu ai scris încă 
nici un cuvânt), este acela de a-ți repartiza 
timpul. Cât timp poţi folosi pentru fiecare 
întrebare? Cea mai bună socoteală este să-ți 
distribui timpul în raport cu numărul de note 
acordate pentru fiecare întrebare. Dacă toate au 
acelaşi număr de note, atunci repartizează-ţi 
timpul în mod egal. Deci, poate că ai de răspuns 
la patru întrebări în trei ore. Cât timp revine 
fiecărei întrebări în parte? Nu trei sferturi de oră, 
căci vei fi folosit deja cinci sau zece minute 
până când ai început să planifici primul răspuns 
şi ar trebui să-ți pătrezi alte zece sau cinsprezece 
minute la sfârşit, pentru o verificare finală a tu- 
turor răspunsurilor. Aşadar, poţi decide că dispui 
de patruzeci de minute sau mai puţin pentru 
fiecare întrebare. Uită-te la ceas şi notează orele 
reale la care te aştepţi să fi terminat fiecare 
întrebare. 

Acum eşti gata să planifici răspunsurile. 
Înainte de a începe să scrii, ar trebui să ai o 
schemă sumară de felul aceleia pe care am 
examinat-o mai înainte. Mai mult ca niciodată, în 
cazul examenului cu timp limitat, ai nevoie de ea 
ca o îndrumare fermă pentru ce scrii. În plus, 
chiar dacă te hotărăşti să nu treci schema în 
teză, examinatorul va fi impresionat de efectele 
ei, deoarece răspunsul tău va avea o expunere 
logică, bine articulată, în loc de un talmeş-balmeş 
de cunoştinţe. (În plus, studenţii care au fost în 

criză de timp la examen, deseori au primit 
aproximativ aceeaşi notă pentru prezentarea unei 
scheme clare, cât ar fi primit pentru o lucrare 
completă.) 

Deci, pentru fiecare întrebare notează-ți ide- 
ile principale şi detaliile importante care se ivesc. 
Fă puțină asociere liberă şi primeşte ideile care-ţi 
vin în minte aşa cum sunt ele. Nu toate îți vor 
fi la fel de utile, dar însemnează-le totuşi. Apoi 
sortează-le şi fă o schemă a expunerii în mod 
obişnuit. Cel puţin un sfert din timpul total 
pentru răspuns ar trebui să fie folosit cu planifi- 
carea şi întocmirea schemei! 

Unii studenţi ar recomanda să faci schema 
pentru fiecare răspuns înainte de a scrie în 
întregime vreunul din răspunsuri. Există trei 
avantaje ce se pot obţine cu acest procedeu: în 
primul rând, poţi să tratezi mai uşor răspunsurile 
ca un tot şi să eviți posibilitatea de a te repeta 
de la unul la altul. În al doilea rând, îi dai 
ocazia  subconştientului să lucreze pentru tine: 
planificînd toate răspunsurile este probabil ca 
subconştientul să continue să lucreze chiar în 
timp ce scrii primele răspunsuri şi astfel se pot 
ivi noi asocieri care te vor ajuta în continuare. 
În al treilea rând, de îndată ce planificarea 
preliminară este gata, ai satisfacția de a şti ce 
ţi-a rămas să tratezi în restul de timp şi tot ce 
mai ai acum de făcut este să dezvolți textul 
conform schemelor. Este nevoie de multă stăpâ- 
nire ca să foloseşti poate prima oră întreagă 

scriind toată seria de scheme amănunțite, însă 
rezultatele pot fi remarcabile. 

Când începi să-ţi scrii răspunsurile, succesul 
ori eşecul depind de ce fel de simț al priori- 
tăților ai. Începe prin a răspunde la cea mai 
bună întrebare (sau la întrebarea obligatorie, dacă 
există vreuna). Concentrează-te asupra unei sin- 
gure întrebări, însă fii pregătit să-ţi notezi orice 
idee care îți poate veni pe neaşteptate, pentru a 
o folosi la alte răspunsuri. 

Urmăreşte ceasul şi ţine-te strict de limitele 
de timp pe care ţi le-ai fixat singur. Dacă eşti în 
criză de timp pentru un anumit răspuns (sau dacă 
te-ai împotmolit la el), opreşte-te! Lasă un spaţiu 
suficient pe teză, pentru cazul în care vei putea 
reveni mai târziu să-l completezi, însă treci la 
întrebarea următoare. În aritmetica specială a exa- 
menelor, 1/2 + 1/2 este de obicei mai mare 
decât 1, adică două întrebări pe jumătate rezol- 
vate vor primi o notă mai bună decât pentru un 
singur răspuns complet. Mulţi studenţi nu reuşesc 
să ia note bune, pentru că folosesc prea mult 
timp pentru subiectul pe care îl ştiau foarte bine. 

Când scrii, concentrează-te să spui ceea ce 
este cel mai important de spus: dacă intri în 
criză de timp, scrie ideile principale şi nu te 
preocupa prea mult de amănunte. Fii concis: de 
foarte multe ori s-ar putea tăia 50% din 
răspunsul unui student fără ca să-i înrăutăţească 
notele! 

Stilul răspunsurilor tale scrise ar trebui să 

fie la fel cu acela al altor lucrări pe care le 
scrii: simplu, direct şi la subiect. Fii atent la 
ortografie şi la gramatică; acordă o atenţie 
specială să nu ortografiezi greşit cuvinte care se 
dau în temă! Însă, mai înainte de toate, scrie 
citeț! Răspunsurile tale urmează să fie citite şi 
notate de către fiinţe omeneşti, nu de maşini; 
dacă ci găsesc că e greu să-ți citească cuvintele, 
probabil că vor fi mai puţin bine dispuşi față de 
ideile tale. 

Nu te repezi să părăseşti sala de examen în 
clipa când ai pus ultimul punct. Păstrează-ţi 
câteva minute la urmă ca să faci o recapitulare 
finală a tuturor răspunsurilor pe care le-ai dat: ar 
trebui să cauţi mici scăpări la scris (un "nu" 
important uitat într-o frază şi care ar putea 
schimba complet sensul celor scrise, erori de 
calcul la exemplele numerice etc.), exprimări 
stângace, greşeli de ortografie sau gramatică şi 
propziţii neciteţe care se pot scrie din nou. Un 
astfel de control final nu este niciodată o 
pierdere de timp; este doar un mijloc profesional 
de a termina lucrarea şi mulți elevi şi studenţi 
şi-au mărit considerabil nota la examen prin acest 
control final. În plus, este mai bine ca inspiraţia 
din ultima clipă să o ai în timp ce îţi controlezi 
teza decât în autobuz în drumul spre casă. 

Însă, când totul s-a terminat efectiv, nu mai 
întârzia pe acolo pentru acele discuții post- 
mortem, descurajante, cu alți elevi sau studenţi. 
Rareori aceştia te vor înveseli pentru răspunsurile 

pe care le-ai dat şi prea ades te vor lăsa să te 
frămânți pentru toate cele pe care nu le-ai scris. 
Situaţia aceasta va fi cu atât mai dăunătoare dacă 
ai în perspectivă un alt examen. Deci, cel mai 
bine e să pleci de-a dreptul să te odihneşti şi să 
te recreezi puţin, apoi să reiei pregătirea pentru 
confruntarea următoare. 


ÎNVĂȚAREA DIN EXAMENE 


În concluzie, e bine să-ţi aminteşti că cele mai 
multe examene nu sunt examene finale şi că este 
posibil să înveţi din rezultatele lor. 

Studentul obişnuit dă foarte puţină atenție 
tezei sale dacă i se înapoiază (doar că suspină 
pentru nota dată şi caută să vadă dacă examinatorul 
a adăugat vreo observație amuzantă); însă, deseori 
ar putea să-l înveţe multe despre cum să se 
pregătească pentru examenul următor. 

Dacă ţi s-a înapoiat teza, confruntă fiecare 
răspuns cu întrebarea originală şi cercetează 
observaţiile şi evaluările examinatorului! Dacă este 
posibil, compară răspunsurile tale cu ale altora şi 
cere părerea profesorului. Unde ai eşuat? Ai înţeles 
oare greşit întrebarea? Ai uitat idei principale şi 
unele amănunte esențiale doveditoare? A fost 
răspunsul rău planificat sau nelogic? Ai înţeles 
greşit vreo parte importantă a cursului? Sau te-a 
înşelat memoria? Cum ai scrie acum răspunsul dacă 
întrebarea ți s-ar pune din nou? Cum poţi evita să 
ai aceeaşi dificultate cu o altă întrebare la un 

examen ulterior? Analizîndu-ţi erorile în acest mod, 
poţi să descoperi greşelile din metoda de învăţare şi 
să le înlături înainte de a fi prea târziu. 


Acum: 

1. Aminteşte-ţi ultimul paragraf şi capitol în 
întregime. 

2. Termină notițele schematice. 

3. Recapitulează întregul capitol ca să verifici şi 
să-ţi pui la punct schema. 


Apoi, înainte de a-ţi compara schema cu aceea 
întocmită de un alt cititor, prelucrează urmă- 
toarele întrebări recapitulative. (Ele ar putea să-ți 
amintească ceva ce ai omis în schemă.) 


7.2 


7.3 


7.4 


7.5 


Capitolul 7 / Cum să te comporţi la examene! 
ÎNTREBĂRI RECAPITULATIVE 


Presupunem că ai de dat un examen peste un an: 
cam pe când ar trebui să începi recapitularea 
pentru el? 


Incepe acum! 


Cărora dintre următoarele activități ar trebui să le 
acorzi cea mai mare atenţie la recapitulare: citire; 
aducere aminte; revizuire? De ce? 

Accentul ar trebui să fie pus pe aducere aminte, 
căci aceasta ţi se va cere să faci la examen. 


Examenul îți va cere, de asemenea, să rearanjezi 
ideile şi să le foloseşti în alte moduri. Descrie 
cel puţin două moduri de a te pregăti pentru 
aceasta. 


revedea simultan toate notițele din toate sursele 
(despre un subiect dat); poți recapitula în acelaşi 
timp două subiecte corelate; poţi fi sever 
criticînd şi rescriind notițele tale vechi. 


Care este cel de-al treilea lucru (o însuşire speci- 
ală) pe care ţi-l va cere un examen scris? Cum 
te poţi pregăti? 

Scrierea lucrărilor. Te poți pregăti examinind te- 
zele anterioare: planificînd răspunsuri schematice, 

scriind răspunsuri-tip complete şi dind examene 
simulate. 


Care sunt activitățile preliminare pe care trebuie 
să le faci între momentul când ai primit tema de 
examen şi acela în care începi să-ți scrii 
răspunsul la prima întrebare? 


Citirea temei întregi (examinarea recomandărilor, 
evaluarea întrebărilor şi hotărârea la care să 
răspunzi); chibzuieşte timpul; întocmeşte planuri 
Schematice pentru cel puţin unul dintre 
răspunsuri! 


Dacă ai fi în criză de timp, ai prefera să dai un 
răspuns scris complet amănunțit, sau două răs- 
punsuri schematice într-o formă sumară? Cum 
poți argumenta alegerea ta? 


Două scheme bine întocmite, este de aşteptat 
să-ți aducă un punctaj mai bun decât un singur 
răspuns scris în întregime. Amănuntele se punc- 
fează mai puțin. 


Ce ai face dacă ai terminat de scris ultimul 
răspuns şi constați că ți-au mai rămas 10 minute 
până la terminarea examenului? 

Probabil că ai folosi timpul ca să-ți verifici în 
întregime toate răspunsurile şi să adaugi ultimele 
precizări care ar putea, într-adevăr, să contribuie 
în mod apreciabil la nota finală. 

Şi acum: 

Confruntă schema ta cu următoarea, care a fost 
întocmită de unul dintre studenţii mei. Ai des- 
coperit aceeaşi ierarhie a ideilor ca el? Ai intro- 
dus mai multe sau mai puţine detalii? Ai obser- 
vat ceva esenţial care i-a scăpat lui (sau ţie)? 


Din "Învață cum să înveți!” (cap. 7) de D. 
Rowntree. 


Cum să te comporţi la examen (pregătire bună 
+ comportare în examene). 
]. Succesul la examen cere pregătire: 
A. Să aplici tehnicile eficace de învăţare pe 
o perioadă de timp suficientă. 
B. Să recapitulezi sistematic: 
1. Începe chiar acum, căci: 
a. mai târziu nu vei găsi timp destul; 
b. munca ulterioară va fi mai uşoară. 
2. Întocmeşte un orar pentru recapitulare: 
a. distribuie recapitularea pentru fiecare 
subiect; 
b. atacă zilnic mai multe subiecte; 
c. rezervă timp suficient pentru odihnă 
şi distracții. 
3. Formează un colectiv pentru recapitu- 
lare (3 colegi, de 3 ori pe săptămână): 
a. fii obiectiv; 
b. învaţă pe alţii; 
c. menține-te sănătos. 
4. Exersează-te să faci ceea ce îţi cere 
examenul: 

a. pune accentul pe aducere aminte 
(nu pe recunoaştere); 
b. reorganizează ideile: 
i. discutînd cu alții; 
ii. revăzînd simultan toate notițele 
pentru un subiect; 
iii. revăzînd împreună subiectele co- 
relate; 
iv. criticînd notițele proprii; 
v. rescriind notițele. 
c. cercetează vechile teze de examen: 
i. întocmeşte planuri de scheme; 
ii. întocmeşte răspunsuri-tip comple- 
te; 
iii. dă examene simulate; 
iv. nu încerca să ghiceşti pe exami- 
nator. 
C. În ajunul examenului: 
1. Nu învăţa lucruri noi! 
2. Recapitulează ca de obicei şi relaxea- 
ză-te total! 
3. Adună-ţi rechizitele pentru examen. 
4. Du-te devreme la culcare! 
II. Comportarea în ziua examenului. 
A. Nu discuta perspectivele cu alți studenți! 
B. Citeşte toată tema de examen (5 min.): 
1. Ce recomandări sunt pentru candidaţi? 
2. Stabileşte ce cere fiecare întrebare 
(verbe-cheie). 
3. Alege cele mai bune întrebări. 
C. Repartizează timpul: 
1. Repartizează timpul total în raport cu 

notele pentru fiecare întrebare. 

2. Rezervă 10-15 min. pentru control. 

3. Notează timpul estimat pentru termina- 
rea fiecărui răspuns. 

Planifică răspunsurile: 

1. Notează ideile principale şi detaliile 
importante. 

2. Introdu-le într-o schemă sumară. 

3. Schiţează roate răspunsurile înainte de 
a scrie vreunul (1/4 din timpul total 
pentru răspunsuri). 

Fii atent la priorităţi: 

1. Răspunde întâi la cea mai bine cotată 
întrebare! 

2. Atenţie la timp (1/72 + 172 > 1!) 

3. Concentrează-te asupra punctelor prin- 
cipale. 

Scrie: 

1. Simplu, direct şi la subiect! 

2. Gramatical, cu ortografiere corectă! 

3. Citeţ! 

Când ai terminat de scris: 

1. Verifică complet toate răspunsurile 
(în timpul prescris). 

2. Nu rămâne la discuţii post-mortem. 


III. Învață din examene: 


A. 


DAR. 


Verificînd notele şi observaţiile făcute de 
examinator la întrebări. 

Comparînd răspunsurile cu alți studenți. 
Discutînd performanţa cu profesorul. 
Corectînd orice greşeli în învățare. 

Te rog să nu uiţi că scopul pe care l-am urmărit 
cu această carte nu a fost să te învăţ cum să 
înveţi ci să te conving că poți să înveţi singur 
În cel mai rău caz, sper că te-am convins că 
învăţarea este o activitate avînd propriile ei 
însuşiri de muncă profesională şi cred că am 
elaborat o metodă de a discuta despre această 
activitate care îți va permite să examinezi în mod 
obiectiv viitoarele probleme de învăţare şi să le 
dezbați cu folos împreună cu profesorii şi colegii. 


Tot ce mi-a rămas acum este să-ți urez NOROC 
la toate studiile şi examenele tale! 


